ছাতকে পৌরসভা নির্বাচন কাল : কে হচ্ছেন পৌরসভার কর্ণধার? – আজকের স্বদেশ Ajker Shodesh Newsindepent24.com\nMarch 6, 2021, 4:49 pm\nআপডেট টাইম : January, 15, 2021, 8:36 pm / 43 বার নিউজটি শেয়ার হয়েছে।\nছাতক পৌরসভার নির্বাচন অনুষ্ঠিত হবে আজ শনিবার। শিল্পশহর ছাতক পৌরসভায় এবার মেয়র পদে দুই প্রধান দলের দু’জন প্রার্থী লড়ে যাচ্ছেন। এখানে কোনো বিদ্রোহী প্রার্থীও নেই। যেহেতু এখানে প্রধান দুই দলের দু’জন প্রার্থী প্রতিদ্বন্দ্বীতা করছেন তাই প্রচার-প্রচারণা চলেছে সমতালে। সাধারণ ভোটারদের উক্তি ছাতক পৌরসভায় এবারে হবে বাঘ-সিংহের লড়াই।\nবিকেলে আওয়ামীলীগের আয়োজিত প্রচার মিছিল ও নির্বাচনী শেষ সভায় বক্তব্য রাখেন, মেয়র প্রার্থী আবুল কালাম চৌধুরী। তাহির প্লাজা চত্ত্বরে অনুষ্ঠিত এ সভায় বক্তব্য রাখেন, আওয়ামীলীগের কেন্দ্রিয় সাবেক সাংগঠনিক সম্পাদক এড. মিসবাহ উদ্দিন সিরাজ। মেয়র প্রার্থী আবুল কালাম চৌধুরী জানান, বিগত ১৫ বছর ধরে ছাতক পৌরসভায় তিনি ব্যাপক উন্নয়ন সাধন করেছেন। কাজেই পৌরবাসী তাকে ভোট দিয়ে আবারো নির্বাচিত করবে। এদিকে প্রচারণার শেষ দিনে বিএনপি মনোনীত প্রার্থী রাশিদা আহমদ ন্যান্সি পৌরসভার রেল কলোনী, দক্ষিণ বাগবাড়ী, কুমনা, নোয়ারাই, ফকিরটিলা, সিমেন্ট কারখানা, মন্ডলীভোগ, গণক্ষাই, তাতিকোনাসহ বিভিন্ন এলাকায় গণসংযোগ করেছেন। সন্ধ্যায় পথসভা অনুষ্ঠিত হয়েছে ফকিরটিলা পয়েন্টে এবং ৯ ওয়ার্ডে পৃথক প্রচার মিছিল অনুষ্ঠিত হয়েছে।\nপ্রার্থীকে সাথে নিয়ে প্রচারনায় নিয়মিত অংশ নিয়েছেন এবং বিভিন্ন পথসভায় প্রধান অতিথির বক্তব্য রেখেছেন, বিএনপি জাতীয় নির্বাহী কমিটির সহ-সাংগঠনিক সম্পাদক, সুনামগঞ্জ জেলা বিএনপির সভাপতি, সাবেক এমপি কলিম উদ্দিন আহমদ মিলন। মেয়র প্রার্থী রাশিদা আহমদ ন্যান্সির শেষ নির্বাচনী সভা ও প্রচার মিছিল বুধবার শহরের কাস্টম রোড এলাকায় অনুষ্ঠিত হয়েছে। ছাতক পৌর বিএনপির আহবায়ক সৈয়দ তিতুমীরের সভাপতিত্বে এ সভা অনুষ্ঠিত হয়। রাশিদা আহমদ ন্যান্সি জানান, জনগণ কেন্দ্রে গিয়ে ভোট দিতে পারলেই ধানের শীষের বিজয় সুনিশ্চিত। বিএনপি ও আওয়ামীলীগের দু’মেয়র প্রার্থীরা বলেছেন, প্রশাসনের পক্ষ থেকে ইতিমধ্যে তারা সহযোগিতা পেয়েছেন এবং অবাধ, সুষ্ঠু নির্বাচন হবে বলে প্রশাসনের কর্তাব্যক্তিরা তাদের আশ্বস্ত করেছেন।\nপৌরসভার ৫ম নির্বাচনে আজ কে হাসছেন বিজয়ের হাসি? জয়ের মুকুট কে পরছেন। এই অপেক্ষায় উš§ুখ হয়ে আছেন ভোটাররা। এখানে ১৯টি কেন্দ্রে ৩০হাজার ২৮০জন ভোটার তাদের ভোটাধিকার প্রয়োগ করবেন। মোট ভোটারদের মধ্যে পুরুষ ভোটার ১৫হাজার ২৭১জন এবং নারী ভোটার রয়েছেন ১৫হাজার ৯জন। এদিকে, পৌরসভা নির্বাচনকে ঘিরে ইতিমধ্যেই ভোট গ্রহনের সকল প্রস্তুতি সম্পন্ন করেছে নির্বাচন অফিস। নির্বাচকে ঘিরে রাখা হয়েছে ৫স্তর বিশিষ্ট নিরাপত্তা বেষ্টনী। কেন্দ্র অনুযায়ী প্রিজাইডিং ও পুলিং নিয়োগ দেয়া হয়েছে। ভোট গ্রহনের সকল সরঞ্জাম দুপুর থেকে প্রিজাইডিং কর্মকর্তাদের বুঝিয়ে দেয়া হয়েছে।\nপ্রতিটি কেন্দ্রেই একজন করে নির্বাহী ম্যাজিষ্ট্রেটের নেতৃত্বে থাকবে ভ্রাম্যমান মোবাইল কোর্ট। তদারকি করার জন্য থাকবেন অতিরিক্ত পুলিশ সুপারের নেতৃত্ব একদল পুলিশ। সাদা পোশাকে মোতায়েন থাকবেন ডিএসবি’র কর্মকর্তারা। একজন সিনিয়র জুডিসিয়াল ম্যাজিষ্ট্রেট নির্বাচনে সার্বিক মনিটরিং করবেন। সুষ্ট নির্বাচনের ক্ষেত্রে সার্বিক দায়িত্ব পালন করনে সুনামগঞ্জের জেলা প্রশাসক জাহাঙ্গির আলম ও পুলিশ সুপার মিজানুর রহমান বিপিএম। ভোটারদের মতে পৌরসভার ১৯টি কেন্দ্রের মধ্যে প্রায় সবগুলোকেন্দ্রই ঝুঁকিপূর্ণ। তবে অতি ঝুঁকিপূর্ণ হিসেবে ৬টি কেন্দ্রকে চিহ্নিত করেছেন সাধারন ভোটাররা। এর মধ্যে জামেয়া ইসলামিয়া নোয়ারাই, কুমনা সরকারী প্রাথমিক বিদ্যালয়, বাগবাড়ী সরকারী প্রাথমিক বিদ্যালয়, মন্ডলীভোগ সরকারী প্রাথমিক বিদ্যালয় এবং চন্দ্রনাথ বালিকা উচ্চ বিদ্যালয় (২টি কেন্দ্র) কে অতি ঝুঁকিপূর্ণ বলে মনে করছেন তারা। সন্তোষজনক নিরাপত্তা ব্যবস্থা গ্রহনের কথা উল্লেখ করে উপজেলা নির্বাচন অফিসার ফয়জুর রহমান জানান, সুষ্ট ও অবাধ নির্বাচন অনুষ্ঠানের জন্য সব ধরনের ব্যবস্থা নেয়া হয়েছে। শুধুমাত্র ব্যালট পেপার সকালে সকল কেন্দ্রে পৌছে দেয়া হবে। ভোটগ্রহন শুরু হবে সকাল ৮টা থেকে। ছাতক থানার অফিসার ইনচার্জ শেখ নাজিম উদ্দিন জানান, নির্বাচনে সর্বক্ষণ কঠোর নজরধারী করবে পুলিশ বাহিনী। সবগুলো কেন্দ্রই ঝুঁকিপূর্ণ বলে চিহ্নিত করা হয়েছে। তবে কোন কেন্দ্রই অতি ঝুঁকিপূর্ণ নয় বলে তিনি জানান।


বিএএসএর বিবৃতি চটজলদি হয়েছে: তথ্যমন্ত্রী | সাময়িকী\nপ্রথম পাতাসাম্প্রতিকবিএএসএর বিবৃতি চটজলদি হয়েছে: তথ্যমন্ত্রী\nবিএএসএর বিবৃতি চটজলদি হয়েছে: তথ্যমন্ত্রী\nবরিশালের উপজেলা নির্বাহী কর্মকর্তার (ইউএনও) বাসায় হামলার ঘটনায় বাংলাদেশ অ্যাডমিনিস্ট্রেটিভ সার্ভিস অ্যাসোসিয়েশনের (বিএএসএ) বিবৃতিটা চটজলদি হয়েছে বলে জানিয়েছেন তথ্য ও সম্প্রচার মন্ত্রী ড. হাছান মাহমুদ।\nরোববার (২২ আগস্ট) তথ্য ও সম্প্রচার মন্ত্রণালয়ের সভাকক্ষে সাংবাদিকদের এক প্রশ্নের জবাবে তিনি এ কথা বলেন।\nবিএনপির মহাসচিব মির্জা ফখরুল ইসলাম আলমগীর বলেছেন, দেশের বিভিন্ন স্থানে আমলাদের সঙ্গে রাজনীতিবিদদের অন্তর্দ্বন্দ্ব দেখা দিচ্ছে, দেশ ব্যর্থ রাষ্ট্রে পরিণত হচ্ছে এমন প্রশ্নের জবাবে ড. হাছান মাহমুদ বলেন, বরিশালের বিষয়টি একান্তই স্থানীয়। সেখানে তড়িৎ আইনগত ব্যবস্থা গ্রহণ করা হয়েছে। তবে বিষয়টি তদন্তাধীন।\nতদন্তে বেরিয়ে আসবে আসলে কি ঘটনা ঘটেছিল। তার আগে আসলে বেশি কিছু বলার প্রয়োজন আছে বলে আমি মনে করি না।\nবরিশালে আওয়ামী লীগের দলীয় প্রতীকের নির্বাচিত মেয়রকে আসামি করা হয়েছে, এতে দলের ভাবমূর্তি ক্ষুণ্ন হলো কিনা। প্রশাসন ক্যাডারের কর্মকর্তাদের সংগঠন বিবৃতি দিয়ে গ্রেফতার দাবি জানিয়েছে। আপনারা বিব্রত কিনা এমন প্রশ্নের জবাবে তথ্য ও সম্প্রচার মন্ত্রী হাছান মাহমুদ বলেন, এটি একটি স্থানীয় ঘটনা, বিচ্ছিন্ন বিষয়।\nমামলা যে কারো বিরুদ্ধে হতে পারে, ইতোপূর্বে অনেক মেয়রের বিরুদ্ধে মামলা হয়েছে। এটি প্রথম নয়, বহু মেয়রের বিরুদ্ধে মামলা হয়েছে। মামলা হলে সেটি তদন্তে বেরিয়ে না আসা পর্যন্ত এটি নিয়ে কিছু বলা সমীচীন নয়। অভিযোগ দায়ের হতে পারে, অভিযোগ সঠিক কিনা সেটি তদন্তের পর বেরিয়ে আসবে।\nপ্রশাসন ক্যাডারের কর্মকর্তাদের সংগঠনের বিবৃতির ভাষা, আমলারা যে ভাষায় কথা বলেন, সেই রকম ভাষায় কথা বলা যায় কিনা? বা কোনো সংকট আছে কিনা? জানতে চাইলে ড. হাছান মাহমুদ বলেন, অবশ্যই কোনো সংকট নেই। তবে অ্যাসোসিয়েশনের বিবৃতিটা চটজলদি হয়েছে।\nপূর্ববর্তী নিবন্ধবরিশালের ঘটনায় ইউএনওর বিরুদ্ধে মামলার আবেদন\nপরবর্তী নিবন্ধআফগানিস্তান ছাড়ার চেষ্টা, হুড়োহুড়িতে ৭ জনের মৃত্যু


নয় মাসে না পারলেও হাইকোর্টের তলবে ৭দিনে মামলা নিষ্পত্তি | আদালত\nইত্তেফাক রিপোর্ট ২১:৫১, ২৪ এপ্রিল, ২০১৯\nহাইকোর্টের নির্দেশের পরেও নয় মাসে নিষ্পত্তি করতে পারেননি হত্যা মামলা। কিন্তু নিম্ন আদালতের বিচারককে তলব করায় সেই মামলা সাতদিনে নিষ্পত্তি করা হয়েছে। তাও উচ্চ আদালতের লিখিত আদেশ পৌঁছানোর আগেই।\nবুধবার চাঁপাইনবাবগঞ্জের নারী ও শিশু নির্যাতন দমন ট্রাইব্যুনাল-১ এর বিচারক মো. শওকত আলী আদালতে হাজির হয়ে আইনজীবীর মাধ্যমে হাইকোর্টকে মামলা নিষ্পত্তির বিষয়টি অবহিত করেন। এরপরই বিচারপতি এম. ইনায়েতুর রহিম ও বিচারপতি মো. মোস্তাফিজুর রহমানের সমন্বয়ে গঠিত হাইকোর্টের ডিভিশন বেঞ্চ ওই বিচারককে হাজিরা থেকে অব্যাহতি দেন।\nআরো পড়ুন: ‘ভারতে যে সরকারই আসুক বাংলাদেশের সঙ্গে সম্পর্ক ভালো থাকবে’\nআসমা খাতুন নামে এক তরুণীকে ধর্ষণ শেষে হত্যার ঘটনায় ২০১৫ সালের ৯ আগস্ট চাঁপাইনবাবগঞ্জ সদর থানায় মামলা হয়। অভিযোগ গঠনের পর মামলাটিতে ২৬ জন সাক্ষীর মধ্যে ৪ জনের সাক্ষ্যগ্রহণ সম্পন্ন করে আদালত। গত বছরের ৮ জুলাই হাইকোর্ট চার মাসের মধ্যে মামলাটি নিষ্পত্তির নির্দেশ দেয়। এই নির্দেশের পর গত নয় মাসে দু’জন সাক্ষীর সাক্ষ্যগ্রহণ করেন ওই বিচারক। উচ্চ আদালতের আদেশ প্রতিপালন না করায় গত ১০ এপ্রিল ওই বিচারককে তলব করে হাইকোর্ট। প্রিন্ট ও ইলেকট্রনিক মিডিয়ায় তলব আদেশের বিষয়টি জানতে পেরে গত ১৮ এপ্রিল মামলাটি নিষ্পত্তি করেন ট্রাইব্যুনালের বিচারক। এ সময় রাষ্ট্রপক্ষে সহকারী অ্যাটর্নি জেনারেল ইউসুফ মাহমুদ মোর্শেদ ও বিচারকের পক্ষে আবুল কালাম আজাদ উপস্থিত ছিলেন।


আখেরি চাহার শোম্বা : ভ্রান্তি নিরসন | 469961|| Bangladesh Pratidin\nআপলোড : ২৮ অক্টোবর, ২০১৯ ২৩:১৮\nআমাদের সমাজে ইসলামী দিবসের শিরোনামে ‘আখেরি চাহার শোম্বা’ নামে একটি দিবস পালিত হয়ে আসছে। কিছু ব্যক্তি অজ্ঞতাবশত এ দিবসকে ইসলামী দিবস মনে করে একে কেন্দ্র করে বিভিন্ন আমলও করেন।\nএ দিবস ও দিবসসংক্রান্ত আমলগুলো ‘মুকসুদুল মুমিনীন’ কিংবা এ-জাতীয় কিছু বই-পুস্তকে পাওয়া যায়। অথচ এ গ্রন্থগুলো নির্ভরযোগ্যতার মানদন্ডে উত্তীর্ণ তো নয়ই; বরং এগুলো মানুষের ধর্মীয় আবেগকে কেন্দ্র করে গড়ে ওঠা ব্যবসার পণ্য মাত্র!\nপরিতাপের বিষয় হলো, এসব অনির্ভরযোগ্য গ্রন্থ এবং অজ্ঞ ও মূর্খ লোকদের প্রচলনকে ভিত্তি করে আমাদের দেশের অনেক জাতীয় দৈনিকেও এ দিবসকে কেন্দ্র করে বিভিন্ন লেখা ছাপা হয় এবং মানুষকে এ দিবসের পবিত্রতা সম্পর্কে জানানো হয়। অথচ শরিয়াতের মানদন্ডে এ দিবসের যেমন কোনো ভিত্তি নেই, তেমন এ দিবসের আমলেরও কোনো ভিত্তি নেই।\n‘আখেরি চাহার শোম্বা’ কী?\n‘আখেরি চাহার শোম্বা’ অর্থ হলো ‘শেষ বুধবার’। উদ্দেশ্য হলো হিজরি বছরের দ্বিতীয় মাস তথা ‘সফর মাসের শেষ বুধবার’।\nঅনির্ভরযোগ্য বিভিন্ন কিতাবের বর্ণনা ও দিবস পালনকারীদের প্রচলিত আকিদামতে এ দিবস পালনের প্রেক্ষাপট হলো- ‘নবীজি সাল্লাল্লাহু আলাইহি ওয়াসাল্লামকে এক ইহুদি জাদু করেছিল। ফলে তিনি অসুস্থ হয়ে পড়েছিলেন। এজন্য নবীজি মসজিদে যেতে পারেননি। সফর মাসের শেষ বুধবার নবীজি গোসল করেন এবং সুস্থ হয়ে মসজিদে গিয়ে নামাজ আদায় করেন। এ গোসলই তাঁর জীবনের শেষ গোসল। নবীজির সুস্থতার পরিপ্রেক্ষিতে সাহাবায়ে কিরাম খুশি হয়ে এ দিন রোজা রেখেছিলেন এবং নফল নামাজ আদায় করেছিলেন। কাজেই উম্মতের জন্যও এ দিন গোসল করে রোজা রেখে নফল নামাজ পড়ে আনন্দ প্রকাশ করা আবশ্যক!!’\nএ আকিদা ও বিশ্বাস ধারণ করে আমাদের সমাজের কিছু ব্যক্তি অজ্ঞতাবশত হিজরি সফর মাসের শেষ বুধবারকে ইসলামী দিবস হিসেবে পালন করেন। এমনকি এ দিন সরকারি ছুটি ঘোষণা করা হয়!\nশরিয়াতের দৃষ্টিতে ‘আখেরি চাহার শোম্বা’\nশরিয়াতের দৃষ্টিতে এ দিবস, দিবস পালনের প্রেক্ষাপট এবং এ দিবসে বর্ণিত কোনো আমলই নির্ভরযোগ্য দলিলের ভিত্তিতে প্রমাণিত নয়। বরং তা একটি গর্হিত বিদাত ও অবশ্য পরিত্যজ্য বিষয়।\nএ দিবসের অনির্ভরযোগ্যতার কারণগুলো নিম্নরূপ-\n১. রসুলে কারিম সাল্লাল্লাহু আলাইহি ওয়াসাল্লামকে এক ইহুদি জাদু করেছিল, এ কথা ঠিক। তবে গোসলের মাধ্যমে সুস্থতার তারিখ হিসেবে সফর মাসের শেষ বুধবার কথাটি সঠিক নয়। বরং দিনটি ছিল বৃহস্পতিবার। হাফেজ ইবনে হাজার (রহ.) ও হাফেজ ইবনে কাসির (রহ.) এ দিনটি বৃহস্পতিবার ছিল বলেই উল্লেখ করেছেন। (ফাতহুল বারি, কিতাবুল মাগাজি, আল বিদায়া ওয়ান নিহায়া)।\n২. দ্বিতীয়ত, এ গোসলের পর নবীজি আর গোসল করেননি- এ কথাও ঠিক নয়। কেননা, সহি হাদিসসমূহে স্পষ্ট উল্লেখ আছে, নবীজি এরপর এশার নামাজের আগে এক রাতে গোসল করেছিলেন। (মুসলিম, বুখারি)।\n৩. তৃতীয়ত, সাহাবায়ে কিরাম খুশি হয়ে এ দিন রোজা রেখেছিলেন এবং নফল নামাজ আদায় করেছিলেন- এ কথাও সম্পূর্ণ ভিত্তিহীন! এ-জাতীয় কোনো বর্ণনা হাদিসের কোনো কিতাবেই উল্লেখ নেই।\n৪. চতুর্থত, কোনো বিশেষ দিনকে ধর্মীয় দিবস মনে করা এবং তাতে বিভিন্ন ইবাদত-বন্দেগি করার জন্য শরিয়াতের সুনির্দিষ্ট দলিল-প্রমাণ আবশ্যক। অথচ কোরআনে কারিম কিংবা হাদিসে এ দিবসের উল্লেখ দূরের কথা, সাহাবায়ে কিরাম, তাবেইন, তাবে-তাবেইনের যুগ তথা সর্বশ্রেষ্ঠ তিন যুগেও এ দিবস পালনের কোনো রেওয়াজ পাওয়া যায় না।\n৫. দাওয়াতুনবীর দায়িত্ব আঞ্জাম দিতে গিয়ে নবীজি কাফিরদের পক্ষ থেকে অনেক দুঃখ-কষ্ট ভোগ করেছেন। আল্লাহ তাঁকে সেসব কষ্ট থেকে নাজাতও দিয়েছেন। এ ছাড়া মহান আল্লাহ তাঁকে অনেক নিয়ামতও দান করেছেন।\nনবীজির এ কষ্ট থেকে মুক্তিপ্রাপ্তি কিংবা কোনো নিয়ামত লাভ করা নিঃসন্দেহে উম্মতের জন্য আনন্দ ও খুশির বিষয়। কিন্তু এ খুশির দিনকে ইসলামী দিবস হিসেবে পালন করা হয়েছে- মর্মে সাহাবায়ে কিরামের জীবনীতে এর কোনো উল্লেখ নেই!\nসার কথা, ‘আখেরি চাহার শোম্বা’ দিবসের প্রেক্ষাপট হিসেবে বর্ণিত কারণগুলো যেমন ভিত্তিহীন, তেমনি এ দিবসকে ইসলামী দিবস মনে করাও প্রমাণবিহীন! কাজেই বিশেষ কোনো আমলকে এ দিবসের আমল করারও কোনো সুযোগ নেই।\nসাহাবায়ে কিরাম, তাবেইন ও তাবে-তাবেইনরা ‘রসুল আনুগত্যের’ যে পথনির্দেশ রেখে গিয়েছেন উম্মতের হিদায়াত ও জান্নাতপ্রাপ্তির জন্য তা-ই যথেষ্ট। এ-জাতীয় মনগড়া দিবসের বিদাতে লিপ্ত হওয়া এবং তাতে নির্ধারিত ইবাদত-বন্দেগিকে দিবসকেন্দ্রিক মনে করা মারাত্মক গুনাহর কাজ। কাজেই বিভিন্ন পত্রপত্রিকায় এই ভিত্তিহীন দিবসের যৌক্তিকতা বয়ান করা যেমন ঠিক নয়, তেমন এ দিবসকে কেন্দ্র করে সরকারি ছুটি পালনের কোনো যৌক্তিকতা নেই।\nআল্লাহ আমাদের এ গর্হিত বিদাত থেকে বেঁচে থাকার তাওফিক দান করুন।\nলেখক : প্রধান মুফতি ও শায়খুল হাদিস\nআলী অ্যান্ড নূর রিয়েল এস্টেট, মোহাম্মদপুর, ঢাকা।


চাঁদপুর সরকারি কলেজে\nমেঘনাপাড়ের বাতিঘর বলে খ্যাত চাঁদপুর সরকারি কলেজে গতকাল ১২ জানুয়ারি মঙ্গলবার সকাল ১১টায় হাজার বছরের শ্রেষ্ঠ বাঙালি, স্বাধীনতার মহান স্থপতি, জাতির পিতা বঙ্গবন্ধু শেখ মুজিবুর রহমানের জন্মশতবার্ষিকী উদযাপনের অংশ হিসেবে একটি ওয়েবিনার অনুষ্ঠিত হয়। কলেজ অধ্যক্ষ প্রফেসর অসিত বরণ দাশের সভাপতিত্বে উক্ত সেমিনারে প্রধান অতিথি ছিলেন মাধ্যমিক ও উচ্চ শিক্ষা অধিদপ্তরের মহাপরিচালক প্রফেসর ড. সৈয়দ মো. গোলাম ফারুক। মূল প্রবন্ধ উপস্থাপন করেন বাংলা বিভাগের সহকারী অধ্যাপক ও শিক্ষক পরিষদের যুগ্ম-সম্পাদক মো. সাইদুজ্জামান। বিশেষ অতিথি ছিলেন মাধ্যমিক ও উচ্চ মাধ্যমিক শিক্ষা বোর্ড ঢাকা-এর চেয়ারম্যান প্রফেসর নেহাল আহমেদ, মাধ্যমিক ও উচ্চ মাধ্যমিক শিক্ষা বোর্ড কুমিল্লা এর চেয়ারম্যান প্রফেসর মো. আবদুস ছালাম, মাধ্যমিক ও উচ্চ শিক্ষা অধিদপ্তরের পরিচালক (কলেজ ও প্রশাসন) প্রফেসর মো. শাহেদুল খবির চৌধুরী, মাধ্যমিক ও উচ্চ শিক্ষা অধিদপ্তরের পরিচালক (মাধ্যমিক) প্রফেসর মো. বেলাল হোসাইন, মাধ্যমিক ও উচ্চ শিক্ষা অধিদপ্তরের পরিচালক (পরিকল্পনা ও উন্নয়ন) প্রফেসর ড. একিউএম শফিউল আজম, মাধ্যমিক ও উচ্চ শিক্ষা কুমিল্লা অঞ্চলের পরিচালক প্রফেসর সোমেশ কর চৌধুরী। ভূগোল ও পরিবেশ বিভাগের সহকারী অধ্যাপক ড. সুলতানা তৌফিকা আক্তারের সঞ্চালনায় সেমিনার আলেচনায় অংশগ্রহণ করেন টঙ্গী সরকারি কলেজের অধ্যক্ষ প্রফেসর মো. রফিকুল ইসলাম, পুরাণবাজার ডিগ্রি কলেজের অধ্যক্ষ রতন কুমার মজুমদার।\nওয়েবিনারে গভীর শ্রদ্ধার সাথে স্মরণ করা হয় শতাব্দীর শ্রেষ্ঠ বাঙালি, স্বাধীন বাংলাদেশের স্বপ্নদ্রষ্টা বঙ্গবন্ধু শেখ মুজিবুর রহমান, বঙ্গমাতা শেখ ফজিলাতুনেচ্ছা মুজিবসহ ’৭৫-এর ১৫ আগস্টের সকল শহীদ এবং মহান স্বাধীনতা যুদ্ধে আত্মদানকারী সকল শহীদকে।\nপ্রধান অতিথি মাধ্যমিক ও উচ্চ শিক্ষা অধিদপ্তরের মহাপরিচালক প্রফেসর ড. সৈয়দ মো. গোলাম ফারুক বলেন, করোনকালীন সময়ে চাঁদপুর সরকারি কলেজ যে কার্যক্রম চালিয়েছে তা সত্যিই প্রশংসনীয়। বঙ্গবন্ধুর রাজনৈতিক জীবনে রবীন্দ্রনাথ গভীরভাবে জড়িয়ে আছেন। রবীন্দ্রনাথ ঠাকুর ছিলেন বিশ্বকবি এবং জাতির পিতা বঙ্গবন্ধু শেখ মুজিবুর রহমান ছিলেন বিশ্ব রাজনীতির কবি। বঙ্গবন্ধুর জীবনে রবীন্দ্রনাথ কিভাবে আসন গেড়েছেন আজকের ওয়েবিনারে তা উঠে এসেছে। বঙ্গবন্ধুর মত এ রকম একজন সৃজনশীল রাজনৈতিক স্বপ্নদ্রষ্টা ইতিহাসে বিরল।’’


রচনা লিখুন "বাংলাদেশ ও মুক্তিযুদ্ধ " সংক্ষিপ্তভাবে?\nভূমিকা : ১৬ ডিসেম্বর বাংলাদেশের মানুষের জীবনে একটি গুরুত্বপূর্ণ দিবস। কেননা, এ দিবসটিতে এদেশের মানুষ এক রক্তক্ষয়ী যুদ্ধের মাধ্যমে বাধীন, সার্বভৌম রাষ্ট্র হিসেবে বিশ্ব মানচিত্রে আত্মপ্রকাশ করেছে। আর এর মূলে রয়েছে বহু ত্যাগ তিতিক্ষা, সাধনা ও সংগ্রামের কাহিনী।\nরাষ্ট্রভাষা ও স্বাধীনতা : ভাষা আন্দোলনের প্রশ্নেই বাংলার মানুষের মধ্যে ঘটে আত্মােপলব্ধি। রাষ্ট্রভাষার এ প্রশ্নে ৫২-র ২১শে ফেব্রুয়ারিতে ঢাকার রাজপথ তরুণ ছাত্রদের রক্তে রাঙ্গা হয়ে ওঠে। ভাষার প্রশ্নেই রাজপথে জাতীয়তাবাদের স্ফুরণ ঘটে। আর বাংলা ভাষা নিয়ে আন্দোলন শেষ অবধি রূপ নেয় গণঅভ্যূত্থানে। ৭১ এর ৭ মার্চ শেখ মুজিবুর রহমান ঢাকার রেসকোর্স ময়দানে ঐতিহাসিক ভাষণ দিলেন, এবারের সংগ্রাম আমাদের মুক্তির সংগ্রাম, এবারের সংগ্রাম স্বাধীনতার সংগ্রাম।" বসতত এই ঘােষণার পর থেকে পূর্ব বাংলায় মুক্তি সংগ্রাম শুরু হয়, যার শেষ পরিণতি স্বাধীন বাংলাদেশের আত্মপ্রকাশ।\n১৯৭১ এর ঘটনা : ঘনিয়ে আসে ২৫ মার্চের ভয়াল কালাে রাত। শুরু হয়ে গেল হানাদার বাহিনীর হত্যাযজ্ঞ ও ববরতা। নৃশংসতায় যা তৈমুর, চেক্গিশ, নাদির, হালাকু খাঁকেও হার মানায়। হানাদার বাহিনী ঝাঁপিয়ে পড়ে বিশ্ববিদ্যালয়ের ছাত্রাবাসগুলােতে, পুলিশের ছাউনিতে, অধ্যাপকদের আবাসে আর নিঝুম বস্তিতে। বিশ্ববিদ্যালয়ের ছাত্রাবাসে, পথে প্রান্তরে পড়ে থাকে কত অসংখ্য মানুষের লাশ। ঢাকা নগরী এক মৃত্যুপুরীতে পর্যবসিত হয়।\nআর এই মরণযজ্ঞের মধ্য দিয়ে মুক্তিকামী বাঙালি গড়ে তােলে প্রতিরােধ আন্দোলন মুক্তি সংগ্রাম।\nমুক্তিযুদ্ধ : প্রায় ৭ কোটি নির্যাতিত মানুষের স্বাধীনতার চেতনাই এক রক্তক্ষয়ী সংগ্রামে পরিণত হয়। আর এ সংগ্রাম মুক্তিযুদ্ধ নামে সুপরিচিত। মুক্তিযুদ্ধের সর্বাধিনায়ক ছিলেন জেনারেল ওসমানী। মুক্তিযুদ্ধকালে বিভিন্ন সেক্টরের দায়িত্বে ছিলেন মেজর জিয়াউর রহমান, মেজর খালেদ মােশাররফ, মেজর শফিউল্লাহ, মেজর মীর শওকত আলী, মেজর সি. আর দত্ত, মেজর মঞ্জুর প্রমুখ মুক্তিবাহিনীর সংখ্যা প্রায় লাখের নিকট গিয়ে দাঁড়ায়।\nস্বাধীনতা অর্জন : শেষ অবধি ভারত এ যুদ্ধে জড়িত হয়ে পড়ে। ডিসেম্বর মাসের প্রথম দিকে পাক-হানাদার বাহিনীর অধিনায়ক লে: জেনারেল নিয়াজী পূর্ব পাকিস্তানের রণাজ্গনে (বাংলাদেশ-ভারত) যৌথ কমান্ডের অধিনায়ক লে: জেনারেল অরােরার নিকট আনুষ্ঠানিকভাবে ১৬ ডিসেম্বর আত্মসম্পর্ণ করে।\nত্রিশ লাখ মানুষের রক্তের বিনিময়ে নয় মাসের মুক্তিযুদ্ধে অর্জিত হয় স্বাধীনতা ও সার্বভৌম বাংলাদেশ। ১৬ ডিসেম্বর ১৯৭১ এ ঘটে বাংলাদেশের মানুষের পরিপূর্ণ বিজয়। বাংলার মানুষ অর্জন করে একটি পতাকা যে পতাকায় সবুজের মধ্যে সূর্যের\nআলাে জ্বল জ্বল করছে। বিশ্বের মানচিত্রে প্রতিষ্ঠিত হলাে নতুন একটি রাষ্ট্র যে রাষ্ট্রের নাম 'বাংলাদেশ'।\nউপসংহার : বাংলা ভাষাকে ভিত্তি করেই বাংলাদেশে স্বাধীনতা আন্দোলনের সূচনা। আর এ আন্দোলন রূপ নেয় রক্তক্ষয়ী এক মুক্তিযুদ্ধে। নয় মাসের মুক্তিযুদ্ধে এক সাগর রক্ত পেরিয়ে যে বাংলাদেশের অভ্যুদয় ঘটে সেই বাংলাদেশ সকল বাধা বিপত্তি অতিক্রম করে এ বিশ্ব দরবারে সগৌরবে মাথা উচু করবে। মুক্তিযুদ্ধ অনাগত কাল ধরে বাংলাদেশের সকল মানুষের কাছে এক উজ্জ্বল আদর্শ ও প্রেরণা হয়ে থাকবে। মুক্তিযুদ্ধ হবে আমাদের জীবন ও কর্মের প্রেরণাস্বরূপ।\nTotal Visits : 5850752


এপ্রিল 6, 2019 নিয়ন্ত্রিত দালাল বিনিয়োগ লেখক নাজমুল আকন্দ 29127 দর্শকরা\nওপেকের তথ্য অনুযায়ী, অপরিশোধিত তেলের বেশি মজুদ রয়েছে ভেনিজুয়েলায়। তারপরেই, সৌদি আরব ও চর্তুথে ইরান। শিয়া অধ্যূষিত রাষ্ট্র ইরান রিজার্ভ ও রপ্তানির দিক দিয়ে বিশ্বে চর্তুথ ফরেক্স এফএকিউ অবস্থানে রয়েছে, সৌদি আরব তেল রপ্তানিতে প্রথম। কিন্তু, ইরান ও ভেনিজুয়েলা হচ্ছে মার্কিন মতাদর্শ বিরোধী। এজন্য, সৌদি আরবের মতো আরব রাষ্ট্রগুলোকে ব্যবহার করতে চাইছে যুক্তরাষ্ট্র। মাইক্রোসফ্ট এক্সেল অ্যাড-ইন সলভার (সোলার) স্বাভাবিক ইনস্টলেশনের সময় স্বয়ংক্রিয়ভাবে ইনস্টল করা হয় না।\nফরেক্স এফএকিউ - বাইনারি বিকল্প বানিজ্য কৌশল\nবিআইডব্লিউটিসির কাঁঠালবাড়ি ঘাট সূত্রে জানা যায়, নাব্যতা সংকটের কারণে ফরেক্স এফএকিউ গত শুক্রবার থেকে ব্যাহত হচ্ছে ফেরি চলাচল। এদিকে আজ সকালে ১২টি মাঝারি ও ছোট ফেরি থেমে থেমে হালকা যানবাহন নিয়ে চলাচল করে। এই নাব্যতা সংকট নিরসন ও নৌপথে দুর্ঘটনা এড়াতে রাত আটটা থেকে ভোর পাঁচটা পর্যন্ত লৌহজং টার্নিং পয়েন্টে একাধিক খননযন্ত্র বসিয়ে খননকাজ করছেন বিআইডব্লিউটিএর ড্রেজিং বিভাগের কর্মীরা। এর ফলে ফেরি চলাচল বন্ধ রাখার নির্দেশ দেওয়া হয়েছে।Eprothomalo টার্মিনাল নেটওয়ার্ক, মোবাইল পেমেন্ট এবং পেমেন্ট অফিসের (Beeline ও ভুট্টার (Euroset)\nপোর্টফোলিও বিনিয়োগ - প্যাসিভ আয় অন্য সংস্করণ। এই ক্ষেত্রে, ক্লায়েন্ট একটি পোর্টফোলিও সম্পূর্ণ অভিজ্ঞ বিশ্লেষক অঞ্চল গঠিত সমাধান লগ্নি।\nএখানে প্রজাপতি বা ব্যাট প্যাটার্নস breakouts পর মূল্য পদক্ষেপ করে? আন্তর্জাতিক ডেস্ক : সৌদি আরবের জাতীয় দুর্নীতিবিরোধী কমিশন জানিয়েছে, আগের বছরের তুলনায় ২০১৭ সালে দুর্নীতির অভিযোগ বেড়েছে ৩০ শতাংশ।\nBFIU Circular No. 07 dated 14.07.2013 সন্ত্রাস বিরোধী (সংশোধন)আইন, ২০১৩ জারী প্রসঙ্গে। ফলাফল-চালিত জগতে আমরা বাস, আমরা সবাই একই লক্ষ্যে কাজ করে যাচ্ছি: সবচেয়ে কার্যকরভাবে ধারণা ধারণা থেকে কাছে আসল এবং কার্যকর করা.\nআজকের ভিডিওতে আমি তোমাকে Bitcoins জন্য টাকার থলি বিভিন্ন ধরনের সম্পর্কে বলুন এবং সবচেয়ে সুবিধাজনক এবং নির্ভরযোগ্য নিতে সহায়তা করে। কোম্পানির গ্রাহক এবং অংশীদারগণ ইন্সটাফরেক্স ব্রান্ডের স্টোর থেকে অনলাইনে বিভিন্ন ব্যবসায়িক পণ্য, ইন্সটাফরেক্স ব্রান্ডের পোশাক এবং অন্যান্য পণ্য সামগ্রী কেনাকাটার বিশাল সুযোগ গ্রহণ করতে পারে।\nমাস্ক তৈরি করা সমস্ত উপাদান বাল্ব এবং চুল শাটার উপর একটি থেরাপিউটিক প্রভাব আছে। সরিষা পাউডার স্কাল্পের রক্ত প্রবাহ উদ্দীপিত করে, যা চুল follicles শক্তিশালী।\nস্যামসাং এবং অকলাসের জন্য কেবল উদ্বেগজনক বিষয় নয় যে তাদের ফরেক্স এফএকিউ ফোনগুলিতে ভিআর-র আগ্রহী ব্যক্তিদের স্যামসাং কিনতে হবে না, তবে ভবিষ্যতের গেমগুলির জন্য এক প্ল্যাটফর্মে লক না হওয়ার ধারণা ব্যবহারকারীদের কাছে আবেদন করা উচিত। গিয়ার ভিআর থেকে অন্য যে কোনও ব্যক্তির সাথে মোবাইল বা অন্যথায় এন্টি-লেভেলের ভার্চুয়াল বাস্তবতাটি হ্রাস করা যায়, গিয়ার ভিআর থেকে বাজারের অংশ নেওয়ার জন্য ডেড্রিমের একটি বাস্তব আক্রমণ ভেক্টর রয়েছে। 3.18। পাইপের সাথে সংযুক্ত সিঁড়ির উপরের প্রান্তগুলি বিশেষ হুক, পেষণকারী, বায়ু বা দুর্ঘটনাজনিত আফটারশক্সগুলির পদক্ষেপ থেকে সিঁড়িগুলির পতন প্রতিরোধে সজ্জিত হবে।\nআপনি কেবল ক্যাম্পাসে বিজ্ঞাপন দিতে পারেন অথবা আমাজন মার্কেটপ্লেসে খুব সহজেই তাদের অনলাইন তালিকাভুক্ত করতে পারেন (কেবল মনে রাখবেন যে তারা বিক্রি বইগুলিতে কমিশন গ্রহণ করে)। আইনসমূহ বাংলাদেশে ফরেক্স এফএকিউ বন আইন প্রণয়ন সেই ১৮৬৫ সালের ঘটনা যখন ভারতীয় বন আইন প্রথম প্রণীত হয়। এতে বৃক্ষসংরক্ষণ, অগ্নিসংযোগরোধে বনাঞ্চলে চাষাবাদ ও পশুচারণ নিষিদ্ধ করার ব্যবস্থা করা হয়। ১৯২৭ সালে একটি পূর্ণাঙ্গ ভারতীয় বন আইন প্রণীত না হওয়া পর্যন্ত ব্রিটিশ ভারতে বন প্রশাসন সম্পর্কিত নিম্নবর্ণিত কতিপয় আইন ও সংশোধনী কার্যকর করা হয়: ভারতীয় বন আইন, ১৮৭৩; বন আইন, ১৮৯০; সংশোধনী আইন, ১৮৯১; ভারতীয় বন (সংশোধন) আইন, ১৯০১; ভারতীয় বন (সংশোধন) আইন, ১৯১১; বাতিলকরণ ও সংশোধনী আইন, ১৯১৪; ভারতীয় বন (সংশোধন) আইন, ১৯১৮ এবং বিকেন্দ্রীকরণ আইন, ১৯২০।\nআপনি ক্যানভাস বা কার্ডবোর্ডে আঁকতে পারবেন কিনা তা নির্ধারণের জন্য একটি স্কিম ডাউনলোড করতে পারেন। তারপর এই উপকরণ কিছু উপর রূপরেখা স্থানান্তর করা প্রয়োজন। এটি করার জন্য, আপনি কপি পেপারটি ব্যবহার করতে পারেন, এটি প্রদত্ত পৃষ্ঠায় এবং উপরে - ডাউনলোড করা স্কীমে রাখতে পারেন। যদি শৈল্পিক বিশদটি বড় হয় তবে এটি কোষের ক্যানভাসে সবকিছু আঁকতে পারে এবং কেবল তখনই প্রতিটি খন্ডকে ক্যানভাস বা কার্ডবোর্ডে স্থানান্তরিত করে।\nPEST: Political, economic, social and technological এনালাইসিস। ব্যবসার গতিপ্রকৃতির সাথে এগুলোর সম্পর্ক আছে, তাই এগুলোর পর্যালোচনাসহ ব্যবসায়িক পরিকল্পনা করা উচিত।\n৬৯) সৌরজগতের সবচেয়ে প্রাচীনগ্রহ হিসেবে চিহ্নিত হয়ে – বৃহস্পতি\nফরেক্স এফএকিউ - কারেন্সি ট্রেডিং\nট্রেডিং কৌশল টেম্পলেটের ফরেক্স এফএকিউ কনফিগারেশন নিম্নরূপ। আমি তাকে একটা টিইউ দিলাম, আমি তাকে জানালার পাশে বসে আছি, হালকাটি কেটে গেছে এবং পুরাতন তারের মুছে ফেলা হয়েছে।


তিলজলায় বিজেপি প্রার্থীকে ঘিরেও ইটবৃষ্টি! তিলজলায় উত্তেজনা | Loksabha elections 2019 in west bengal update, stone pelted at BJP's Rahul Sinha - Bengali Oneindia\n| Updated: Sun, May 19, 2019, 18:08 [IST]\nষষ্ঠদফার ভোট গ্রহণের সময় গোটা দিন খবরের শিরোনামে ছিলেন ভারতী ঘোষ। সেদিন কেশপুরে তাঁকে ঘিরে বিক্ষোভ থেকে কেশপুর বাজারে ইটবৃষ্টির ছবি মুহূর্তে ভোট-শিরোনামে জায়গা করে নিয়েছিল। এবার উত্তর কলকাতার বিজেপি প্রার্থী চন্দ্র বসুকে ঘিরে ইটবৃষ্টির অভিযোগ উঠল।\nএদিন, তিলজলায় ছাপ্পার অভিযোগ পেয়ে সেখানের বুথে যান বিজেপি প্রার্থী চন্দ্র বসু। এরপরই তাঁকে লক্ষ্য করে ইটবৃষ্টি , পাথর ছোড়ার অভিযোগ উঠেছে বিজেপির তরফে। ঘটনায় একজন বিজেপি সমর্থক আহত হয়েছেন বলে জানা গিয়েছে। ঘটনায় সাংবাদিকদের ওপরেও আঘাত হানবার অভিযোগ উঠেছে।\n[আরও পড়ুুন: ভাটপাড়ায় '৫ মিনিটে সাফ'-এর কোন বার্তা দিয়ে অর্জুনকে নিশানা মদনের ]\nউল্লেখ্য, এদিকে নিউটাউনে বোমা উদ্ধার ঘিরেও সরগরম কলকাতার রাজনীতি। সেখানে বালিগুড়িতে একটি জঙ্গলে দুটি বালতি পরে থাকতে দেখা যায়। ঘটনাস্থলে পৌঁছে যায় বম্ব স্কোয়াড। মনে করা হচ্ছে, বালতিতে বোমা রয়েছে । সবমিলিয়ে পরিস্থিতি ব্যাপক উত্তপ্ত মহানগরী জুড়ে।\n[আরও পড়ুন:কেন্দ্রীয় বাহিনীর সামনেই বুথে দাপাদাপি তৃণমূল নেতার! সরানো হল প্রিসাইডিং অফিসারকে]\nমমতা হিন্দু শরণার্থীদের বিরোধী, তৃণমূল কংগ্রেস অসাংবিধানিক, আক্রমণ বঙ্গ নেতা রাহুল সিনহার\nশাহিনবাগে আন্দোলনে বসেছেন পাকিস্তানি আর বাংলাদেশিরা, বিতর্কে জড়ালেন রাহুল সিনহা\nছাড়তে হবে দেশ, কারণ জানিয়ে পার্কসার্কাসের আন্দোলনকারীদের হুঁশিয়ারি রাহুল সিনহার\nভারতের বীজ নয় কমিউনিস্টরা, জেএনইউ নিয়ে তীব্র আক্রমণ রাহুল সিনহার\nগা, হাত কালো হতে পারে! মোদীকে নিয়ে হুঁশিয়ারির পাল্টা দিলেন রাহুল\nসিপিএম আর কংগ্রেসের যৌথ আন্দোলনের ডিরেক্টর মমতা, কটাক্ষ রাহুল সিনহার\nকালীঘাটের সৃষ্টি কালীঘাটেই শেষ হত! বিজেপি ঔরসে জন্ম তৃণমূলের, ব্যাখ্যা করলেন রাহুল\nমতুয়াদের নিয়ে মমতার বিরুদ্ধে চাঞ্চল্যকর অভিযোগ! সিএএ বাতিল হলে কাদের ক্ষতি, জানালেন রাহুল\nনাগরিকত্বের কার্ড দেওয়ার নামে বিজেপির বিরুদ্ধে চাঞ্চল্যকর অভিযোগ মমতার, পাল্টা দিলেন রাহুল সিনহা\nপাম্পে নেই ডিজেল, পেট্রোল! আধার কার্ডে মমতার আপত্তির কারণ জানালেন রাহুল\nrahul sinha lok sabha elections 2019 bjp west bengal tmc kolkata বিজেপি লোকসভা নির্বাচন ২০১৯ তৃণমূল কংগ্রেস রাহুল সিনহা\nLoksabha elections 2019 in west bengal update, stone pelted at BJP's Rahul Sinha .


প্রচ্ছদ App Home Page ‘ব্যাংক ঋণে খরচ বেশি, পুঁজিবাজারে কম’\n৯:০৬ অপরাহ্ণ জুলাই ২২, ২০১৭\nবক্তব্য রাখছেন বাংলাদেশ সিকিউরিটিজ অ্যান্ড এক্সচেঞ্জ কমিশনের (বিএসইসি) কমিশনার অধ্যাপক ড. স্বপন কুমার বালা\nবাংলাদেশ সিকিউরিটিজ অ্যান্ড এক্সচেঞ্জ কমিশনের (বিএসইসি) কমিশনার অধ্যাপক ড. স্বপন কুমার বালা বলেছেন, শিল্পায়নের জন্য ব্যাংক ঋণে খরচ বেশি। এর বিপরীতে পুঁজিবাজারকে ব্যবহার করতে পারেন। এতে খরচ কম হবে। বিনিময়ে বছর শেষে লভ্যাংশ দিলেই হবে।\nদেশব্যাপী বিনিয়োগ শিক্ষার কার্যক্রমের অংশ হিসেবে রাজশাহীতে আয়োজিত ‘শিল্পায়নে পুঁজিবাজারের ভূমিকা ও সম্ভাবনা’ শীর্ষক সেমিনারে প্রধান অতিথির বক্তব্যে তিনি এসব কথা বলেন।\nবিএসইসির পরিচালক ফারহানা ফারুকীর পরিচালনায় অনুষ্ঠানে প্যানেল আলোচক ছিলেন বিএসইসির নির্বাহী পরিচালক মো: সাইফুর রহমান, সিএসইর ব্যবস্থাপনা পরিচালক সাইফুর রহমান মজুমদার, মার্চেন্ট ব্যাংকার্স অ্যাসোসিয়েশনের সভাপতি মো: ছায়েদুর রহমান, মিউচ্যুয়াল ফান্ড অ্যাসোসিয়েশনের সভাপতি ড. হাসান ইমাম ও রাজশাহী বিশ্ববিদ্যালয়ের শিক্ষক অধ্যাপক আমজাদ হোসেন।\nঅনুষ্ঠানে মূলপ্রবন্ধ উপস্থাপন করেন বিএসইসির নির্বাহী পরিচালক মো: মাহবুবুল আলম। অর্থসূচক রাজশাহী থেকে এ অনুষ্ঠান সরাসরি সম্প্রচার করে।\nস্বপন কুমার বালা বলেন, উদ্যোক্তারাই পুঁজিবাজাকে ব্যবহার করে শিল্পায়ন করতে পারেন। প্রাথমিক গণপ্রস্তাবের (আইপিও) মাধ্যমে শেয়ার বিক্রি করে শিল্পায়নের জন্য অর্থ সংগ্রহ করা যায়। এতে তাদের খরচ কম হবে। আর ব্যাংক থেকে ঋণ নিয়ে ব্যবসা বাণিজ্য করলে খরচ বেশি হবে।\nমোঃ সাইফুর রহমানও বলেন একই কথা। তিনি বলেন, পুঁজিবাজার হলো অপার সম্ভাবনার জায়গা। দীর্ঘমেয়াদী শিল্পায়নের জন্য এ বাজারকে ব্যবহার করে অর্থনীতিতে অবদান রাখা যেতে পারে। আর ব্যাংক থেকে ঋণ নিয়ে শিল্প গড়ে তুলতে গেলে বলব, খরচ বেশি হবে, ক্ষতিগ্রস্ত হতে পারেন। এমনকি ঋণ নিয়ে কিস্তির টাকা ঠিকঠাক না দিতে পারলে আপনি খেলাপীও হয়ে যেতে পারেন।\nব্যবসায়ীদের উদ্দেশ্যে তিনি বলেন, পুঁজিবাজারের উন্নয়নে সময়ের সঙ্গে সঙ্গে আইন-কানুনের পরিবর্তন করছি। পুঁজিবাজারে আসতে যে ধরনের আর্থিক প্রতিবেদন তৈরি করতে হয়, সেভাবে প্রস্তুতি নেন এবং পুঁজিবাজারকে ব্যবহার করে দেশের অর্থনৈতিক উন্নয়নে অবদান রাখেন।\nসাইফুর রহমান বলেন, বিনিয়োগকারীদের যাতে ভূল পথে পরিচালনা করতে না পারে সেই জন্যই আমরা এই কার্যক্রম হাতে নিয়েছি।\nআগামী দিনের পরিকল্পনার কথা উল্লেখ করে তিনি বলেন, বাজারে যত বেশি পণ্য থাকবে, বিনিয়োগ করার পথ তত খুলবে। বিএসইসি ছোট মূলধনী কোম্পানিগুলোকেও বাজারে আনতে কাজ করছে। একইসঙ্গে ওটিসি মার্কেটকে নতুন করে সাজাতে কাজ করছে। এছাড়া ইটিএফ ফান্ড ও ডেরিভেটিভস যাতে খুব দ্রুত চালু করা যায় তার জন্যও প্রচেষ্টা অব্যাহত আছে।\nসিএসইর ব্যবস্থাপনা পরিচালক সাইফুর রহমান মজুমদার বলেন, ছোট মূলধনী কোম্পানির জন্য আলাদা বোর্ড হচ্ছে। ছোট কোম্পানি এখানে তালিকাভুক্ত হতে পারে। এই সুযোগটি রাজশাহীর লোকজন নিতে পারেন।\nআর যদি কোনো কোম্পানি মূলবাজারে আসতে চাই, তাদের জন্য সবসময় সহযোগিতার হাত বাড়ানো থাকবে বলে জানান তিনি।\nতিনি বলেন, পুঁজিবাজারের সব ধরনের অবকাঠামো আছে। বিশ্বমানের অবকাঠমো দিয়ে আমরা লেনদেন করে আসছি। সামনে বাজারে যত ধরনের পণ্য আসবে সব পণ্যের লেনদেনের জন্য আমরা প্রস্তুত। সেন্ট্রাল কাউন্টার পার্টি (সিসিপি) হলে পুঁজিবাজারের বিনিয়োগকারী ও উদ্যোক্তারা সবাই লাভবান হবেন। আগামী কয়েক মাসের মধ্যে এই সুফল পাবেন তারা।\nমার্চেন্ট ব্যাংকার্স অ্যাসোসিয়েশনের সভাপতি মোঃ ছায়েদুর রহমান বলেন, অনেকগুলো কাজের মধ্যে কোম্পানির মূলধন উত্তোলন করে দেওয়া একটি বড় কাজ মার্চেন্ট ব্যাংকের। স্থানীয় উদ্যোক্তারা চাইলে আমরা তাদের সঙ্গে বসে আলোচনা করে সহযোগিতা করতে পারি।\nমিউচ্যুয়াল ফান্ড অ্যাসোসিয়েশনের সভাপতি ড. হাসান ইমাম বলেন, রাজশাহী অঞ্চল থেকে প্রতিদিন ২৫০ কোটি টাকার মাছ যায়। এটি অনেক বড় খাত। এখানে পুঁজিবাজারের কোনো অবদান নেই। এই টাকাগুলো আসে মহাজন বা এনজিও থেকে। এখানে আমরা সহযোগিতা করতে চাই।\nআগের খবরসাংবাদিক মোস্তফা আকমলের মায়ের ইন্তেকাল\nপরের খবর চট্টগ্রাম বন্দরে কন্টেইনার উঠানামায় নতুন রেকর্ড


ভবিষ্যৎ নিয়ে দুশ্চিন্তায় সন্তানদের হত্যা? - Shironaam Dot Com\nভবিষ্যৎ নিয়ে দুশ্চিন্তায় সন্তানদের হত্যা?\nযেই মায়ের বিরুদ্ধে শিশু সন্তানদের হত্যার অভিযোগ, তার নাম মাহফুজা মালেক জেসমিন। তিনি ব্যবস্থাপনা বিভাগ থেকে স্নাতকোত্তর সম্পন্ন করলেও ছিলেন সাধারণ গৃহিণী।\nমায়ের এই স্বীকারোক্তি প্রথমে বিশ্বাস করতে চাননি র‌্যাবের জিজ্ঞাসাবাদকারী কর্মকর্তারাও। বিস্মিত হন সবাই। এ কি করে সম্ভব! নেপথ্য কারণ অন্য কিছু থাকতে পারে বলে ধারণা ছিল সবার। একারণে রাতভর চলে জোর প্রচেষ্টা। নানা কায়দায়, নানা কৌশলে জিজ্ঞাসাবাদ করা হয় তাকে। কিন্তু মায়ের একই স্বীকারোক্তি। ছেলেমেয়েদের ভবিষ্যৎ নিয়ে দুশ্চিন্তায় ছিলেন, এটাই একমাত্র কারণ। পরে অবশ্য আফসোস করেছেন। বলেছেন, দুশ্চিন্তা উপশমের জন্য যদি মানসিক চিকিৎসকের শরণাপন্ন হতেন তবে এই পরিস্থিতির মুখোমুখি হতে হতো না। দুই সন্তানকে হত্যার স্বীকারোক্তি মা দিয়েছে ঠিকই, কিন্তু রহস্য রয়েই গেল, সঙ্গে অনেক প্রশ্নও। ভবিষ্যৎ নিয়ে দুশ্চিন্তায় কি মা তার সন্তানদের মেরে ফেলতে পারেন?\nসন্তানদের ঘাতক মাহফুজা নাটক সাজিয়ে বলেন, ‘গত ২৮ ফেব্রুয়ারি তাদের বিবাহবার্ষিকী ছিল। বাবা-মার ১৪তম বিবাহবার্ষিকী উদযাপন উপলক্ষে তারা বনশ্রীর ক্যান্ট চায়নিজ রেস্টুরেন্টে রাতের খাবার খান। খাওয়ার পর অবশিষ্ট অংশ সঙ্গে করে বাসায় নিয়ে আসেন। পরদিন ওই খাবার খেয়ে ভাই-বোন অসুস্থ হয়ে পড়ে এবং ‘বিষক্রিয়ায়’ মারা গেছে।’\nর‌্যাব কর্মকর্তারা জানান, ঘটনার পর পারিপার্শ্বিক অবস্থা বিবেচনা করে তাদের মনে হয়েছে এই হত্যাকাণ্ডের সঙ্গে পরিবারের লোকজন জড়িত থাকতে পারে। একারণে ঘটনার পরপরই র‌্যাব বাসার দারোয়ান, দুই গৃহ শিক্ষক ও দুই আত্মীয়কে আটক করে জিজ্ঞাসাবাদ করে। বনশ্রীর বাসায় অবস্থানকারী অরণী ও আলভীর দাদি র‌্যাব কর্মকর্তাদের জানিয়েছেন, তিনি বিকালে অরণীর গৃহ শিক্ষক চলে যাওয়ার পর ঘর থেকে কারও কান্নার শব্দ পান। এ সময় তিনি জেসমিনের ঘরের দরজা বন্ধ পান। কয়েক মিনিট পরে জেসমিন তাকে দুই সন্তান আর পৃথিবীতে নেই বলে জানায়।\nরাজধানীর রামপুরার বনশ্রীতে দুই ছেলে-মেয়ে অরণি (১৪) ও আলভিকে (৬) হত্যার পর তাদের মা মাহফুজা মালেক জেসমিন অনুতপ্ত হন। সেই অনুশোচনা থেকেই দুই ছেলে-মেয়ের লাশের পাশে বসে কিছুক্ষণ কাঁদেন। এরপর শুরু করেন নিজেকে বাঁচানোর পরিকল্পনা। সেই পরিকল্পনা অনুযায়ী তার স্বামী আমান উল্লাহ আমানকে ফোন করে বলেন, অরণি ও আলভি কেমন যেন করছে। তাদের দ্রুত হাসপাতালে নিতে হবে।\nপরে আমান উল্লাহর বাসায় আসতে দেরি হবে জেনে বোন মিলাকে ফোন করে বিষয়টি জানান। কয়েকজনের সহায়তায় নিহত দুই ছেলে-মেয়ের নিথর দেহ নিয়ে যান স্থানীয় আল-রাজি হাসপাতালে। সেখান থেকে ঢাকা মেডিকেল কলেজ (ঢামেক) হাসপাতালে নেয়া হয়। এরপর চিকিৎসক ময়না তদন্তের জন্য অরণি ও আলভির মরদেহ ঢামেক মর্গে পাঠায়।\nবৃহস্পতিবার দুপুর সোয়া ১টায় আয়োজিত সংবাদ সম্মেলনে মুফতি মাহমুদ বলেন, ‘মা মাহফুজা মালেক ম্যানজেমেন্টে মাস্টার্স করেছেন। এছাড়া তিনি দুই বছর জামালপুরের দেওয়ানগঞ্জ স্কুল অ্যান্ড কলেজে শিক্ষকতাও করেন। তিনি উচ্চশিক্ষিত হওয়ায় ছেলে-মেয়ের পড়াশোনা নিয়ে দুশ্চিন্তাগ্রস্ত ছিলেন। এরই প্রেক্ষাপটে গত ২৯ তারিখ বিকেল সাড়ে ৫টায় তাদের গৃহশিক্ষক চলে যাওয়ার পর নিজের বেডরুমে দুই সন্তানকে শ্বাসরোধে হত্যা করেন মাহফুজা।’\nমুফতি মাহমুদ জানান, মায়ের বেডরুমে ছেলে আলভি আগে থেকেই ঘুমানো ছিল। পরে মা মেয়ে অরণিকে ডেকে নেন তার কক্ষে। এরপর ওড়না প্যাঁচিয়ে হত্যার চেষ্টা চালান। এসময় দু’জনের মধ্যে ধস্তাধস্তিও হয়। পরে মেয়েকে শ্বাসরোধ করে মারতে সমর্থ হন মা। এরপর ছেলে আলিকে ঘুমন্ত অবস্থায় শ্বাসরোধ করে মারা হয়।\nতিনি আরো জানান, এ বিষয়ে এখন মামলার প্রস্তুতি চলছে। এরপর তদন্ত সাপেক্ষে আরো বিস্তারিত তথ্য জানা যাবে।\nগত সোমবার রাজধানীর রামপুরা এলাকার বনশ্রীর বি ব্লকের ৪ নম্বর সড়কের ৯ নম্বর বাড়ির পঞ্চম তলার একটি বাসা থেকে দুই ভাইবোনকে অচেতন অবস্থায় উদ্ধার করে ঢাকা মেডিকেলে নেয়া হয়। রাত ৮টার দিকে হাসপাতালে নেয়ার পরপরই কর্তব্যরত চিকিৎসক তাদের মৃত ঘোষণা করেন। নিহত দুই শিশুর মধ্যে ১৪ বছর বয়সী নুসরাত আমান অরণী ভিকারুননিসা নূন স্কুল অ্যান্ড কলেজের ইস্কাটন শাখার সপ্তম শ্রেণির ছাত্রী ছিল। আর তার ছোটভাই আলভী আমান (৬) পড়তো হলি ক্রিসেন্ট স্কুলের নার্সারিতে। তাদের বাবা আমানুল্লাহ একজন গার্মেন্ট ব্যবসায়ী।\nসন্তান হত্যায় স্ত্রীর বিরুদ্ধে স্বামীর মামলা\nরাজধানীর বনশ্রীতে দুই শিশু হত্যার ঘটনায় রামপুরা থানায় একটি মামলা দায়ের করা হয়েছে। শিশুদের বাবা আমান উল্লাহ বাদী হয়ে বৃহস্পতিবার রাত ১০টার দিকে এই মামলাটি করেন।\nরামপুরা থানার ভারপ্রাপ্ত কর্মকর্তা (ওসি) রফিকুল ইসলাম জানান, বৃহস্পতিবার রাতে দুই শিশুর বাবা তার স্ত্রীকে আসামী করে একটি হত্যা মামলা (মামলা নং ১) দায়ের করেছেন।\nরেস্টুরেন্টের খাবার খেয়ে তারা মারা যায় বলে প্রথমে পরিবারের পক্ষ থেকে বলা হয়। তবে ময়নাতদন্ত শেষে মঙ্গলবার ঢাকা মেডিকেল কলেজ হাসপাতালের ফরেনসিক মেডিসিন বিভাগের প্রভাষক ডা. প্রদীপ বিশ্বাস জানান, শিশু দুটিকে শ্বাসরোধে হত্যার আলামত মিলেছে। তাদের শরীরে আঘাতের চিহ্ন রয়েছে।\nদুই সন্তানকে হত্যায় সক্ষম কি না তা নিয়ে সংশয়\nরাজধানীর বনশ্রীর শিশু দুটিকে শ্বাসরোধ করেই হত্যা করা হয়েছে। তবে মা মাহফুজা জেসমিন একাই দুই সন্তানকে হত্যা করতে সক্ষম কি না তা নিয়ে সংশয় প্রকাশ করেছে ঢাকা মেডিকেল কলেজ (ঢামেক) হাসপাতালের ফরেনসিক বিভাগ।\nফরেনসিক রিপোর্টে হত্যার আলামত পাওয়া গেছে জানিয়ে ওই বিভাগের সহকারী অধ্যাপক সোহেল মাহমুদ বলেন, ‘আলামতে নাকে-মুখে ও গলায় চাপ দিয়ে শ্বাসরোধে হত্যার আলামত পাওয়া গেছে। এছাড়া আমরা যে ধরনের আলামত পেয়েছি তার ভিত্তিতে বলা যায়, একজনের পক্ষে এ হত্যাকাণ্ড সংঘটিত করা দুষ্কর। বিশেষ করে, চৌদ্দ বছরের একটি মেয়েকে চেতনানাশক না খাইয়ে অথবা ঘুমন্ত অবস্থায় না থাকলে এক জনের পক্ষে শ্বাসরোধে হত্যা করাটা কঠিন।’\nতিনি আরো বলেন, ‘তবে দুই শিশুর ভিসেরা পরীক্ষার জন্য মহাখালীতে পাঠানো হয়েছে। প্রতিবেদন হাতে আসার পর এ বিষয়ে বিস্তারিত জানা যাবে।’\nTags: অধ্যাপক সোহেল মাহমুদ, আলভী আমান, নুসরাত আমান অরণী, ফরেনসিক রিপোর্ট, ভবিষ্যৎ নিয়ে দুশ্চিন্তা, ভিকারুননিসা নূন স্কুল অ্যান্ড কলেজ, মাহফুজা মালেক জেসমিন, মুফতি মাহমুদ, সন্তানদের হত্যা, হত্যার আলামত, হলি ক্রিসেন্ট স্কুল\nPrevious ক্যান্সারের সাথে লড়াইয়ে হার মানলেন মার্টিন ক্রো\nNext বিএনপির নেতৃত্বে আসছেন একঝাঁক তরুণ নেতা


নবীজির সাথে ঈদ | ওয়াফিলাইফ ব্লগ\nHomeবিষয়আমল, ইবাদতনবীজির সাথে ঈদ\nApril 25, 2022 in আমল, ইবাদত, নবীজির সুন্নাহ, বিষয় 100\nনবীজি (সাল্লাল্লাহু আলাইহি ওয়া সাল্লাম) ঈদের দিন বেশ কিছু কাজ করতেন। এটা তাঁর প্রত্যহিক চর্চা ছিল। হাদীস ও ফিকহের কিতাবাদিতে এগুলো নবীজির সুন্নাহ হিসেবে এসেছে। চলুন, আজ আমরা জেনে নিই ঈদের দিন নবীজি কী কী কাজ করতেন। আমাদের কী করণীয়।\n১) তাকবীর দেওয়া\nঈদের রাতে তাকবীর দেওয়া মুস্তাহাব। রমযান মাসের সর্বশেষ দিনের সূর্যাস্ত থেকে শুরু করে ঈদের নামাযের ইমাম ঈদগাহে হাযির হওয়া পর্যন্ত। তাকবীরের শব্দাবলী হচ্ছে নিম্নরূপ:\nاَللهُ أَكْبَرُ اَللهُ أَكْبَرُ لَا إِلَهَ إِلَّا اللهُ وَاللهُ أَكْبَرُ اَللهُ أَكْبَرُ وَلِلّٰهِ الْحَمْدُ\nঅর্থ: আল্লাহ মহান, আল্লাহ মহান। আল্লাহ্ ছাড়া কোনো মাবুদ নেই। আল্লাহ্ মহান, আল্লাহ্ মহান। সমস্ত প্রশংসা আল্লাহ্‌র জন্য।\nকিংবা ‘তাকবীর’ তিনবার উচ্চারণ করে এভাবেও বলতে পারেন:\nاَللهُ أَكْبَرُ، اَللهُ أَكْبَرُ، اَللهُ أَكْبَرُ، لَا إِلَهَ إِلَّا اللهُ . وَاللهُ أَكْبَرُ ، اَللهُ أَكْبَرُ ، وَلِلّٰهِ الْحَمْدُ\nঅর্থ: আল্লাহ মহান, আল্লাহ মহান, আল্লাহ মহান। আল্লাহ্ ছাড়া কোনো মাবুদ নেই। আল্লাহ্ মহান, আল্লাহ্ মহান। সমস্ত প্রশংসা আল্লাহ্‌র জন্য।\nআলিমদের মতে সবগুলোই জায়েয। হাটেবাজারে, মসজিদে-নামাযের স্থানে ও বাড়ীঘরে এ যিকির উচ্চস্বরে পড়বেন পুরুষরা। তবে নারীরা তাকবীর দেওয়ার সময় তাদের কণ্ঠস্বর উঁচু করবেন না।\n২) বেজোড় সংখ্যক খেজুর খাওয়া\nঈদের নামাযের উদ্দেশ্য বের হওয়ার আগে বেজোড় সংখ্যায় খেজুর খেয়ে বের হবেন। কারণ, নবীজি (সা.) ঈদুল ফিতরের দিন ভোরে বেজোড় সংখ্যক খেজুর খেয়ে তারপর বের হতেন।\n৩) সবচেয়ে ভালো পোশাক পরা\nনিজের সাধ্যের মধ্যে সবচেয়ে ভালো পোশাক পরবেন। এটি পুরুষদের জন্য। নারীরা ঈদগাহে যাওয়ার সময় সুন্দর পোশাক পরে বের হবেন না। কারণ, নবীজি (সা.) বলেছেন: (وليخرجن تَفِلات) অর্থাৎ তারা সাধারণ পোশাকে বের হবে; আকৃষ্টকারী কোনো পোশাকে নয়। নারীদের জন্য বেপর্দায়, সুগন্ধি মেখে ও আকৃষ্টকারী হয়ে বের হওয়া হারাম।\n৪) গোসল করে নেওয়া\nকোনো কোনো আলেম ঈদের নামাযের জন্য গোসল করাকে মুস্তাহাব বলেছেন। এর কারণ হলো, সোনালী যুগের পূর্বসূরিদের অনেকেই এটি করতেন। ঈদের জন্য গোসল করা মুস্তাহাব; যেমনিভাবে জুমার নামাযে যাবার আগে গোসল করার বিধান এসেছে। যদি কেউ গোসল করেন তাহলে সেটা ভালো।\n৫) ঈদের নামায আদায় করা\nঈদের নামায আদায় করা। ঈদের নামায আদায় করা শরিয়তের বিধান মর্মে সকল মুসলমান ইজমা (একমত পোষণ) করেছেন। ঈদের নামাযের সুন্নাহ হচ্ছে, ইমাম সাহেব প্রথম রাকাতে সূরা ‘আ’লা’ পড়বেন, দ্বিতীয় রাকাতে সূরা ‘গাশিয়া’ পড়বেন কিংবা প্রথম রাকাতে সূরা ‘ক্বফ’ পড়বেন, দ্বিতীয় রাকাতে সূরা ‘ক্বমার’ পড়বেন। উভয় পদ্ধতির পক্ষে নবীজি (সা.) থেকে বিশুদ্ধ হাদীস রয়েছে।\n৬) অতিরিক্ত কিছু না করা\nঅনেক আলেমের মতে, কেউ যদি ইমামের আগে ঈদগাহে উপস্থিত হয় তাহলে সে বসে পড়বে; দুই রাকাত নামায পড়বে না। কেননা নবী সাল্লাল্লাহু আলাইহি ওয়া সাল্লাম ঈদের দুই রাকাত নামায পড়েছেন; এর আগে বা পরে কোনো নামায পড়েননি। তবে আলিমদের মতে কেউ চাইলে তাহিয়্যাতুল মাসজিদ (বা মসজিদে প্রবেশের) নামায পড়ে বসতে পারে। কেউ কাউকে বাধা দিবো না।\n৭) ফিতরা আদায় করা\nঈদুল ফিতরের বিধানাবলীর মধ্যে রয়েছে যাকাতুল ফিতর (ফিতরা) ফরয হওয়া। নবী (সা.) ঈদের নামাযের আগেই ফিতরা পরিশোধ করার নির্দেশ দিয়েছেন। ঈদের একদিন বা দুইদিন আগে ফিতরা পরিশোধ করা জায়েয। ইমাম বুখারী সংকলন করেছেন: ইবনে উমর (রাঃ) বলেছেন, “তারা (সাহাবায়ে কেরাম) ঈদের একদিন বা দুইদিন আগে দিয়ে দিতেন”। যদি কেউ ঈদের নামাযের পরে পরিশোধ করে তাহলে সেটা সাদাকাতুল ফিতর (ফিতরা) হিসেবে আদায় হবে না। যেহেতু ইবনে আব্বাস (রাঃ) কর্তৃক বর্ণিত হাদিসে এসেছে: “যে ব্যক্তি নামাযের আগে আদায় করেছে সেটা ‘মকবুল ফিতরা’। আর যে ব্যক্তি নামাযের পরে আদায় করেছে সেটি (সাধারণ) সদকাসমূহের মধ্যে থেকে একটি সদকা।”\n৮) একে অপরকে শুভেচ্ছা জানানো\nএকে অপরকে শুভেচ্ছা জ্ঞাপন করা। পুরুষেরা পরস্পর যে কোলাকুলি করতে পারে, এতে কোন অসুবিধা নেই। তবে এ ক্ষেত্রে কিছু শরিয়ত গর্হিত কাজ অনেক মানুষের পক্ষ থেকে ঘটে থাকে। যেমন মহিলাদের বেপর্দা অবস্থায় পর পুরুষদের সামনে উপস্থিত হওয়া, পাড়ায় মহল্লায় গান বাজনা বাজানো, বিভিন্ন রেস্টুরেন্টে নারী-পুরুষের অবাধ বিচরণ। এগুলো থেকে বিরত থাকতে হবে।\n৯) কবর যিয়ারত জরুরী নয়\nআমাদের সমাজে কিছু কিছু মানুষের ঈদের দিন কবর যিয়ারত করা ও কবরবাসীকে ঈদের শুভেচ্ছা জানানোর অভ্যাস রয়েছে। কবরবাসীদেরকে শুভেচ্ছা জানানোর কিছু নেই। তারা তো রোযাও রাখেনি, নামাযও পড়েনি।\nআলিমদের মতে, কবর যিয়ারত ঈদের দিন বা জুমার দিন বা অন্য কোনো দিনের সাথে খাস কিছু নয়। কবর যিয়ারত একটি ইবাদত। কোনো ইবাদত শরিয়ত মোতাবেক না হলে শরিয়তে সেটা অনুমোদনহীন। নবী (সা.) কবর যিয়ারতের জন্য ঈদের দিনকে সুনির্দিষ্ট করেননি। সুতরাং কবর যিয়ারতের জন্য ঈদের দিনকে নির্দিষ্ট করা উচিত নয়।\n১০) ঈদের নামায শেষে ভিন্ন পথ দিয়ে যাওয়া\nঈদের নামাযের জন্য এক রাস্তা দিয়ে বের হলে রাসূল (সা.)-এর অনুসরণে অপর রাস্তা দিয়ে ফেরত আসার শরয়ি বিধান রয়েছে। এটি ঈদের নামায ব্যতীত অন্য কোনো নামাযের ক্ষেত্রে প্রযোজ্য সুন্নত নয়; জুমার নামাযের ক্ষেত্রেও নয়; অন্য কোনো নামাযের ক্ষেত্রেও নয়। বরং এটি ঈদের নামাযের সাথে সুনির্দিষ্ট।\n[মাজমুউ ফাতাওয়া ইবনে উছাইমীন (১৬/২১৬-২২৩) সংক্ষেপে সংকলিত]


যে কারণে নামায ভেঙ্গে যায় Archives - Page4of5- আহলে হক্ব বাংলা মিডিয়া সার্ভিস\nপ্রচ্ছদ / Tag Archives: যে কারণে নামায ভেঙ্গে যায় (page 4)\nJune 15, 2019\tনামায/সালাত/ইমামত, প্রশ্নোত্তর, সেজদায়ে সাহু-সেজদায়ে তিলাওয়াত Comments Off on সিজদায় ইমামের অযু ভেঙ্গে গেলে করণীয় কী? ইমামের খলীফা নামায কিভাবে শেষ করবেন?\nOctober 16, 2018\tনামায/সালাত/ইমামত, প্রশ্নোত্তর, সেজদায়ে সাহু-সেজদায়ে তিলাওয়াত Comments Off on চার রাকাত সম্পন্ন নামাযে দুই রাকাত পড়ে ভুলে সালাম ফিরিয়ে ফেললে করণীয় কী?\nOctober 12, 2018\tনামায/সালাত/ইমামত, প্রশ্নোত্তর Comments Off on নামাযরত অবস্থায় শিশু মায়ের স্তন থেকে দুধ পান করে ফেললে নামাযের হুকুম কী?\nOctober 11, 2018\tদিফায়ে আকাবির, নামায/সালাত/ইমামত, প্রশ্নোত্তর Comments Off on নামাযের মধ্যে ইচ্ছেকৃত নবী বা অন্য কাউকে স্মরণ করা যাবে কি?\nইমামের পিছনে মুক্তাদীর ঘুমের কারণে ফরজ ছুটে গেলে করণীয় কী?\nJune 12, 2017\tনামায/সালাত/ইমামত, প্রশ্নোত্তর 0\nপ্রশ্ন মুফতী সাহেবের কাছে আমার প্রশ্ন হল, আমি ইমামের সাথে নামাযে দাঁড়ালাম। তারপর ঘুমের কারণে রুকু করতে পারিনি। ইমাম সাহেব রুকু থেকে উঠার পর আমার ঘুম ভাঙ্গে এখন আমার করণীয় কী? উত্তর بسم الله الرحمن الرحيم আপনি সাথে সাথে রুকুতে চলে যাবেন। রুকু শেষ করে এরপর ইমামের সাথে শরীক হবেন। …\nতারাবী নামাযে মুক্তাদী ভুলে রুকু না করলে তার নামাযের হুকুম কী?\nJune 12, 2017\tনামায/সালাত/ইমামত, প্রশ্নোত্তর, রোযা/তারাবীহ/ইতিকাফ 0\nপ্রশ্ন আস সালামু আলাইকুম। নাম প্রকাশে অনিচ্ছু। আমি একদিন তারাবির নামাজ জামাতে আদায়ের সময় শারিরিক দুর্বলতার জন্য রুকুর সময় তন্দ্রাভাব আসে। যখন তন্দ্রা ভাব কাটে তখন ইমাম সামিয়াল্লাহু লিমান হামিদাহ বলেন। এতে আমার মনে হয় আমি হয়তো বা রুকু করিনি অথবা আমার মনে নেই যে আমি রুকু করেছি। এই ভেবে …\nউস্তাদ নামাযে ভুল করলে ছাত্রের জন্য লুকমা দেয়া বেআদবী?\nJune 28, 2016\tনামায/সালাত/ইমামত, প্রশ্নোত্তর, ভুল ও ভ্রান্ত ধারণা নিরসন 0\nপ্রশ্ন From: মো:শামীম বড়াইগ্রাম নাটোর বিষয়ঃ মাদ্রাসার উস্তাদ নামাজে ভুল করলে ছাত্র লোকমা দেয়া কি বেয়দবি হবে? প্রশ্নঃ আমাদের এলাকাতে এক জন আলিয়া মাদ্রাসার আলেম আছেন তিনি হেফজো খানার ছাত্রদের নছিহত করেছেন তোমাদের হুজুর নামাজে ভুল করলে তোমরা লোকমা দিবেনা কারন তা বেয়দবি হবে, একারনে আছরের নামাজে ইমাম সাহেব দুই …


শরীরে ব্যথা অনুভব করেন না; বিশেষ করে বয়স্ক নারী-পুরুষের মধ্যে এমন কাউকেই পাওয়া যাবে না। চিকিৎসকের চেম্বারে যত রোগী আসা-যাওয়া করে তাদের কমবেশি সকলেরই অভিযোগ-শরীরের কোথাও না কোথাও ব্যথা। এদের মধ্যে যারা অসহনীয় ব্যথায় আক্রান্ত তাদের পেইন কিলার বা ব্যথানাশক ওষুধ সেবনের ব্যবস্থাপত্র চিকিৎসকই দিয়ে থাকেন। আর এমনও লোক আছে ভুরি ভুরি যারা সামান্য ব্যথা অনুভূত হলেই নিজে উদ্যোগী হয়ে চিকিৎসকের পরামর্শ ছাড়াই সেবন করে থাকেন ব্যথানাশক ওষুধ। তাতে আপাত সমস্যার সমাধান মিললেও আখেরে পস্তাতে হয় বড় রকমে। বস্তুত উভয় শ্রেণীর ব্যথার রোগীদের জন্য সুখবর হলো-ব্যথানাশে তড়িৎ চিকিৎসা হচ্ছে শরীর চর্চা বা ব্যায়াম।\nজন হপকিন্স মেডিক্যাল বিশ্ববিদ্যালয়ের পেইন ম্যানেজমেন্ট বিভাগের বিশেষজ্ঞ চিকিৎসক হাওয়ার্ড লেভির ভাষায়, ব্যথায় আক্রান্ত এমন লোকও আছেন- যারা বিছানা থেকে বাথরুমে হেঁটে যেতেও কষ্ট পান তাদের জনই বলছি আপাত আশ্চর্যজনক ও অসম্ভব বলে মনে হলেও সত্য এই যে ব্যায়ামের সাহায্যে তেমন ধরনের ব্যথা থেকেও মুক্তি পাওয়া যায়। তিনি বলেন, ব্যায়ামের সাহায্যে দীর্ঘদিনের ব্যথাও আরোগ্য লাভ হয়। ব্যায়াম করলে রক্ত সঞ্চালন বেড়ে গিয়ে শরীরের মাংসপেশীগুলো অধিক পরিমাণ অক্সিজেন গ্রহণের পাশাপাশি পুঞ্জিভূত কার্বন-ডাই-অক্সাইড ও অন্যান্য টক্সিন বা বিষাক্ত পদার্থ শরীর থেকে বের করে দেয়। যা মূলতঃ ব্যথা- বেদনার জন্য দায়ী। তাছাড়া ব্যায়াম করলে হৃৎপিন্ড (সংকোচন-স¤প্রসারণ) করতে পারে অধিকতর কার্যকরভাবে। ফলে সহসা ক্লান্তি না। একই কারণে মাংসপেশীতে খিঁচুনিজনিত ব্যথার আশংকাও থাকে কম। নিয়মিত ব্যায়াম করলে শরীরের বাড়তি ক্যালোরি দহনের ফলে ওজন কমে গিয়ে তা নিয়ন্ত্রণে থাকে। যা ব্যথার অন্যতম কারণও বটে। সবচেয়ে বড় কথা প্রতক পেইন কিলার হলো এন্ডরফিন ( ব্রেএক প্রহরমোন)। ব্যায়ামের ফলে মস্তিষ্কে আপনা-আপনিই এ জাতীয় হরমোন উৎপন্ন হয়ে থাকে। ফলে ব্যথানাশের জন্য বাড়তি ঝামেলার কোন দরকার পড়ে না। সর্বশেষে ব্যায়ামের ফলে সহজেই গভীরভাবে ঘুম আসে এবং ঘুম থেকে উঠলে প্রশান্তি অনুভূত হয়। পক্ষান্তরে নির্ঘুম বা উৎপাতের ঘুমে একদিকে শরীর ও মন অবসন্ন হয়ে পড়ে অন্যদিকে বেড়ে যায় ব্যথার ঝুঁকি। প্রশ্ন হচ্ছে কী ধরনের ব্যায়াম করা যেতে পারে? বিশেষ করে ব্যথানাশে কোন্ধরনের ব্যায়াম অধিক কার্যকর?\nসাধারণ হালকা ধরনের ব্যায়ামই মাংসপেশী গঠন ও ব্যথা নিবারণে বেশি কার্যকর। এ-জন্য হাঁটা যেতে পারে। চালানো যেতে পারে বাইসাইকেল। সাঁতার কাটা এমনকি বাথটাবে শুয়ে ওয়াটার এক্সারসাইজ বা জলকেলিও করা যেতে পারে। যাদের জন্য এসবের কোনটিই সহজ নয় তারা বিছানায় চিৎ হয়ে শুয়ে দুই হাত ও পা উপরে রেখে বাইসাইকেল চালানোর ভঙ্গিতে দুই পা নাড়াতে পারেন। এছাড়াও দুই হাত ও পায়ের কনুই এবং হাঁটু ক্রমাগতভাবে ভাঁজ ও স¤প্রসারণের মাধ্যমে অস্থি জোড়ার রক্ত সঞ্চালন বাড়াতে পারেন। হাতের ব্যায়ামে ব্যবহার করতে পারেন দুটি রাবার বল। বল দুটি হাতের মুঠোয় রেখে ক্রমাগতভাবে চেপে এবং ছেড়ে দিয়ে হাতের আঙুল তথা সমস্ত শিরা-উপশিরা ও ধমনীতে বাড়ানো যায় রক্তসঞ্চালন।\nতবে মনে রাখতে হবে সহনীয় পর্যায়ে থেকেই ব্যায়াম চালিয়ে যাওয়া উচিত। প্রয়োজনে শরণাপন্ন হওয়া যেতে পারে বিশেষজ্ঞদের।


ali-mahmed.com: মুক্তিযুদ্ধ, বিদেশী মিডিয়ার চোখেঃ ১\nমুক্তিযুদ্ধ, বিদেশী মিডিয়ার চোখেঃ ১\n*শকুনে শকুনে ছেয়ে গেছে আকাশ। ইতিমধ্যে আড়াই লাখ বাঙ্গালীকে পেয়েছে খাদ্য হিসাবে। কচুরীপানার মাঝে শিশুর চোখের সামনে ভাসছে তার পিতা-মাতার লাশ পচে যাওয়া লাশ।\n(এপি/ ১২ মে, ১৯৭১)\n*ঈশ্বর আর অখন্ড পাকিস্তানের দোহাই দিয়ে ঢাকাকে পরিণত করা হয়েছে বিধ্বস্ত ও সন্ত্রস্ত নগরে। পাকিস্তানী সেনাদের ২৪ ঘন্টা শেল নিক্ষেপে নিহত হয়েছে ৭ হাজার মানুষ আর ধ্বংস হয়েছে বিস্তৃত জনপদ। ছাত্ররা বিছানায়, অগ্নিদগ্ধ বাড়িতে অজস্র শিশু এবং মহিলার লাশ পাওয়া গেছে।\nইকবাল হলে হত্যা করেছে ২০০ ছাত্রকে। ২দিন পরেও দেখেছি অগ্নিদগ্ধ ছাত্রদের লাশ ধিকিধিকি জ্বলছে, কিছু ছাত্রের লাশ পচে গিয়ে ভাসছে পার্শবর্তী পুকুরের পানিতে। অন্য একটি ছাত্রাবাসে সৈন্যরা মৃত ছাত্রদের কোনমতে খোঁড়া গর্তে গণকবরে মাটি চাপা দিয়ে তার উপর দিয়ে ট্যাংক চালিয়ে দেয়।\n(দ্য ডেইলি টেলিগ্রাফস/ ৩০ মার্চ, ১৯৭১)\n*পাকিস্তানের সেনাবাহিনী পূর্ব পাকিস্তানে এক নৃশংস হত্যাযজ্ঞে মেতে উঠে। এদের লক্ষ্য হচ্ছে, এই দেশের রাজনৈতিক শক্তি ও বুদ্ধিজীবী সম্প্রদায়কে সমূলে ধ্বংস করা।\n(দ্য টাইমস লন্ডন/ ২ এপ্রিল ১৯৭১)\n*রাথোর পাকিস্তানী সেনাবাহিনীর নবম ডিভিশনের একজন মেজর হাসতে হাসতে আমার চোখের সামনেই একজন দৌড়ে পালিয়ে যাওয়া সাধারণ মানুষকে পেছন থেকে গুলি করে মেরে ফেলে। আমি জিজ্ঞেস করলাম, শুধু শুধু ওকে মারলেন কেন?\nমেজর বলল, কারণ সে হিন্দু হতে পারে।\nআমি বললাম, কিভাবে বুঝলেন ও হিন্দু? আর হিন্দু হলেই মেরে ফেলতে হবে কেন?\nমেজর এবার রেগে গিয়ে বলল, আপনি জানেন না ওরা কিভাবে পাকিস্তানকে ধ্বংস করতে চেয়েছে? আমরা ওদের শেষ করে ফেলব।\n(সানডে টাইম লন্ডন/ ১৩ জুন, ১৯৭১)\n*আমি যে সব পরিবারের সঙ্গে কথা বলেছি তাদের পরিবারের কোন না কোন আপনজন নিহত হয়েছেন এবং স্ত্রী বা কন্যার শ্লীলতাহানী হয়েছে। এতে কোন সন্দেহ নেই সাড়ে সাত কোটি মানুষের উপর পাকিস্তানী সেনারা নির্বিচারে গণহত্যা চালিয়েছে।\n(জন পিলগার, ডেইলি মিরর লন্ডন/ ১৬ জুন, ১৯৭১)\n*বিশ্ববাসী হিটলারের নৃশংসতার পর সমমাত্রায় আর এক নৃশংসতা প্রত্যক্ষ করছে পাকিস্তানে। লাখ লাখ বাঙ্গালীকে হত্যা করা হয়েছে। লাখ লাখ মানুষ পালিয়ে বেড়াচ্ছে।\n(সম্পাদকীয়, ওয়াশিংটন পোস্ট/ ৩০ জুলাই, ১৯৭১)\n*পাকিস্তানের সীমান্ত সংলগ্ন ভারতের মাটিতে স্থাপিত ক্যাম্প ও অস্থায়ী হাসপাতালগুলো একবার ঘুরে আসলে বোঝা যাবে পাকিস্তানী আর্মীদের নিষ্ঠুরতা! আমি গুলিবিদ্ধ শিশুকে দেখেছি আধকাটা পশুর মতো কাতরাতে। দেখেছি সেইসব নির্বাক হয়ে যাওয়া মানুষদের, যাদের চোখের সামনে প্রকাশ্যে হত্যা অথবা ধর্ষন করা হয়েছে তার কোন প্রিয় মানুষকে।\n(নিউজ উইক/ ২৮ জুন, ১৯৭১)\n*মৃতের কোন হিসেব নেই। কতো বাঙ্গালীকে হত্যা করা হয়েছে এর সরকারী হিসেব কর্তৃপক্ষ এখনো প্রকাশ করেনি। একজন পাকিস্তানের কমান্ডারের উক্তি, শত্রুর লাশ গণনা করে সময় নষ্ট করার মতো সময় আমাদের নেই। মেরে পানিতে ভাসিয়ে দিলেই আমাদের কাজ শেষ।\n(দ্য নিউইয়র্ক টাইমস/ ৯ মে, ১৯৭১)\nতথ্য ঋণঃ বাংলাদেশের স্বাধীনতা যুদ্ধ, কিছু ঋণঃ বিচিন্তা/ ১৩.১২.১৯৯১\nপোস্টে মন্তব্যের দায়-দায়িত্ব মন্তব্যকারীর আলী মাহমেদ - ali mahmed সময় 1:16 PM


আন্তর্জাতিক পুরস্কারে ভূষিত ঢাবি অধ্যাপক ড. আব্দুল্লাহ মারুফ || Somoynews.tv\nআন্তর্জাতিক পুরস্কারে ভূষিত ঢাবি অধ্যাপক ড. আব্দুল্লাহ মারুফ\nকাতারভিত্তিক আরবি অনুবাদবিষয়ক আন্তর্জাতিক সংস্থা ‘শেখ হামাদ অ্যাওয়ার্ড ফর ট্রান্সেলেশন অ্যান্ড ইন্টারন্যাশনাল আন্ডারস্টান্ডিং’ ৬ষ্ঠতম পর্বের সাধারণ বিভাগের অনুবাদ পুরস্কারে ভূষিত হয়েছেন ঢাকা বিশ্ববিদ্যালয়ের (ঢাবি) আরবি বিভাগের অধ্যাপক আব্দুল্লাহ মারুফ মুহাম্মদ শাহ আলম।\nরোববার (২০ ডিসেম্বর) আনুষ্ঠানিকভাবে এ পুরস্কার প্রাপ্তদের নাম ঘোষণা দেওয়া হয়।\nকাতারভিত্তিক আরবি অনুবাদবিষয়ক আন্তর্জাতিক সংস্থা 'শেখ হামাদ অ্যাওয়ার্ড ফর ট্রান্সেলেশন অ্যান্ড ইন্টারন্যাশনাল আন্ডারস্টান্ডিং' ৬ষ্ঠতম পর্বের পুরস্কারপ্রাপ্তদের নাম ঘোষণা করা হয়। সেখানে এবার আরবি থেকে বাংলা অনুবাদ বিভাগে পুরস্কার পেয়েছেন ঢাকা বিশ্ববিদ্যালয়ের (ঢাবি) আরবি বিভাগের অধ্যাপক আব্দুল্লাহ মারুফ মুহাম্মদ শাহ আলম।\nসাধারণ বিভাগের অনুবাদ পুরস্কার হিসেবে তিনি পাচ্ছেন এক লাখ ডলার।\n২০১৫ সাল থেকে প্রতিবছর 'শেখ হামাদ অ্যাওয়ার্ড ফর ট্রান্সেলেশন অ্যান্ড ইন্টারন্যাশনাল আন্ডারস্টান্ডিং' আরবি ও নির্ধারিত ভাষায় অনুদিত বইয়ের জন্য পুরস্কার দিয়ে আসছে। এবার বিশ্বের ৪২টি দেশ থেকে তিন শতাধিক প্রতিযোগী অংশগ্রহণ করেন।\nএ বছর আরবি ও ইংরেজির পাশাপাশি ফারসিকে অনুবাদের প্রধান ভাষা হিসেবে নির্ধারণ করা হয়েছে। এছাড়া বাংলাসহ আরও চারটি ভাষাকে (পশতু, সুইডিশ, কোরিয়ান ও হাউসু) পুরস্কারের জন্য অন্তর্ভুক্ত করা হয়েছে। এ বছর অনুবাদের প্রধান ভাষার পুরস্কার হিসেবে দুই লাখ ডলার এবং সাধারণ ভাষার জন্য এক লাখ ডলার নির্ধারণ করা করা হয়েছে।\nএবার ইংরেজি থেকে আরবি অনুবাদ বিভাগে 'মধ্যযুগে ইসলামী প্রজাতন্ত্রের চিঠিপত্র' অনুবাদ করে প্রথম পুরস্কার পান হাবিবা হাসান আব্দুল্লাহ। 'ভাষা, চিন্তা, ও সংস্কৃতি' নামক বই অনুবাদ করে দ্বিতীয় স্থান অধিকার করেন মুহাম্মাদ গালিম। ইয়ান হুয়াং লিখিত অক্সফোর্ড ডিকশনারি অব প্র্যাগমেটিক্স অনুবাদ করে তৃতীয় স্থান অধিকার করেন হিশাম ইবরাহিম খলিফা।\nআরবি থেকে ইংরেজি অনুবাদ বিভাগে সাদুল্লাহ ওয়ানুস লিখিত গ্রন্থ অনুবাদ করে প্রথম ও দ্বিতীয় স্থান অধিকার করেন রবার্ট মিয়ার্স ও নাদা সাব। সিনান আনতুন লিখিত 'ফারহাস' অনুবাদ করে জোনাসান রাইত তৃতীয় স্থান অধিকার করেন। সুদানের উপন্যাস অনুবাদ করে তৃতীয় স্থান অধিকার করেন আদিল বাবিকরা।


নৌকার বিপক্ষে আ’লীগ নেতাদের অবস্থান! - parbattanews\nকক্সবাজার, কুতুবদিয়া, শিরোনাম, সংগঠন\nআপডেট: ২০২১-০৯-১৫ ১১:২৫:২০\nআগামী ২০ সেপ্টেম্বর অনুষ্ঠিতব্য কুতুবদিয়া উপজেলার ১নং উত্তর ধূরুং ইউনিয়ন পরিষদ নির্বাচনে আওয়ামী লীগের বিদ্রোহী চেয়ারম্যান পদপ্রার্থী মোঃ সিরাজদৌল্লাহর নিকট অনেকটা কোণঠাসা নৌকার প্রার্থী মো. ইয়াহিয়া খান। দলের সিদ্ধান্তের বাইরে গিয়ে শীর্ষস্থানীয় অনেক নেতা বিদ্রোহী প্রার্থীর পক্ষে কাজ করছে। বিদ্রোহী প্রার্থীদের সরে দাঁড়াতে দলের সভানেত্রী নির্দেশ দিলেও মানছে না। বরং নৌকাকে ডুবানোর কৌশল এঁটেছে, এমনটি অভিযোগ আওয়ামী লীগের মনোনীত প্রার্থী মো. ইয়াহিয়া খানের।\nতিনি জানান, উত্তর ধুরুং ইউনিয়ন আওয়ামী লীগের সভাপতি শফিউল মোর্শেদ চৌধুরী এখনো পর্যন্ত নির্বাচনী মাঠে নেই। কোন ধরণের যোগাযোগও করছেন না। দলীয় প্রার্থীর পক্ষে তার ভূমিকা রহস্যজনক।\nউপজেলা আওয়ামী লীগের সদস্য আবুল হাশেম, উত্তর ধূরুং ৩ নং ওয়ার্ড সভাপতি আবদুর রাজ্জাক, সাধারণ সম্পাদক মো. এমরান, ৬নং ওয়ার্ড সভাপতি মুজিবুর রহমান, সাধারণ সম্পাদক জাহাঙ্গীর আলম বিদ্রোহী প্রার্থীর পক্ষে কাজ করছেন।\nবিদ্রোহী প্রার্থী মো. সিরাজদৌল্লাহ ও তার সঙ্গীরা গত ১৬ এপ্রিল ইউপি নির্বাচনে নৌকার পক্ষের লোকজনের ওপর হামলা চালায়। দলীয় ব্যানার পোড়ায়। বঙ্গবন্ধু ও প্রধানমন্ত্রীর ছবি ভাঙচুর করে। বেপরোয়া হামলায় নৌকার প্রার্থীর ভাই এ.কে খানসহ ৩০ জন আহত হন। এ ঘটনায় মামলাও রয়েছে।\nঘটনাপ্রবাহ: আ’লীগ, নেতাদের, নৌকার\nPrevious PostPrevious খাগড়াছড়িতে টিয়ার দখলে ধানক্ষেত\nNext PostNext কক্সবাজারের বীর মুক্তিযোদ্ধা মাস্টার গোলাম কাদের আর নেই\nআ’লীগ নেতাদের নৌকার বিপক্ষে


'আমার এত মেয়ের সঙ্গে রিলেশন ছিল যা গুনে শেষ করতে পারবেন না’ বললেন নোবেল\nHome বিনোদন ‘আমার এত মেয়ের সঙ্গে রিলেশন ছিল যা গুনে শেষ করতে পারবেন না’...\nনোবেল ম্যান, এটি ফেসবুকে তাঁর নাম। যদিও সারেগামাপা খ্যাত এই বাংলাদেশের গায়ক গানের জন্য বিখ্যাত, তবে তিনি প্রতিনিয়ত বিতর্কের দ্বারা তাড়া হয়ে যাচ্ছেন বারবার। তিনি বিতর্কিত আলোচনায় পারদর্শী। কিছুদিন আগে নোবেলের বিরুদ্ধে ভারতের প্রধানমন্ত্রী সম্পর্কে বিকৃত মন্তব্য করার অভিযোগ উঠল। পরে তাকে এর জন্য ক্ষমা চাইতে হয়েছিল। জল এতদূর গেছে যে ত্রিপুরার নোবেলের বিরুদ্ধে মামলা করার খবর পাওয়া গেছে।\nতারপরে খবর এল যে নোবেল গোপনে তৃতীয়বারের মতো বিয়ে করেছেন। এবং বাংলাদেশী গণমাধ্যম প্রথম আলোকে একটি সাক্ষাত্কারে নোবেল বলেছিলেন যে এটি সম্পূর্ণ মিথ্যা কথা। তৃতীয় বিয়ের খবর সম্পূর্ণ মিথ্যা । এটি তাঁর একমাত্র এবং প্রথম বিবাহ। বিয়ের আগে অনেক মেয়ের সাথে তার সম্পর্ক ছিল। এই সংখ্যাটি গণনা করা যায় না। তবে তিনি একবার বিয়ে করেছিলেন। নোবল ভাবেন যে বিয়ের আগে প্রত্যেকেরই এরকম একাধিক সম্পর্ক রয়েছে। এবং এটি স্বাভাবিক। তার কিছুটা বেশি ছিল, তিনি স্বীকার করেন।\nতবে কেন তিনি বিয়ের আগে কাউকে কিছু বলেননি? নোবল বলেছেন যে তাঁর ব্যস্ততার কারণে তিনি পারেননি। নোবেলের স্ত্রী সালসাবিল মাহমুদ অনেকদিন হল বিয়ে করেছেন। তাঁরা ঢাকার নিকেতনের বাড়িতে দাওয়াত করতে এসেছিলেন। পরিবারের সবাই ছিলেন। এত তাড়াহুড়ো করে বিয়ে ঘোষণা করতে চাননি তিনি। লোকেরা সেই আমন্ত্রণের ছবিটিকে বিয়ের ছবি হিসাবে ভাবছে।\nনোবেলের স্ত্রীর সাথে তাঁর কথোপকথনটি ইনস্টাগ্রামে হয়েছিল। তারপরে আস্তে আস্তে প্রেম। দুজনে দীর্ঘদিন ধরে প্রেম করছেন। তারপরে সালসাবিল মাহমুদ নাকি একা বাসা থেকে পালিয়ে নোবেলকে বিয়ে করেছিলেন।\nডন দাউদ ইব্রাহিমের সাথে হাত মেলাচ্ছেন অমিতাভ বচ্চন? অবশেষে বাবার হয়ে মুখ খুললেন অভিষেক\n‘পাকিস্তানের জন্য নিজের উৎসর্গ করতে পারি’, নেটদুনিয়ায় তুমুল ভাইরাল মিয়া খলিফার ভিডিও


অর্ধেকের বেশি এশীয় জানেন না তাঁদের ডায়াবেটিস আছে | বিশ্ব | DW | 17.05.2019\nঅর্ধেকের বেশি এশীয় জানেন না তাঁদের ডায়াবেটিস আছে\nআন্তর্জাতিক ডায়াবেটিস ফেডারেশন বা আইডিএফ-এর বিশেষজ্ঞরা মনে করেন, এশিয়ায় যাঁদের ডায়াবেটিস আছে, তাঁদের অর্ধেকেরও বেশি মানুষ জানেন না যে, তাঁরা এই রোগে ভুগছেন৷\nশরীরে ডায়াবেটিস রোগের উপস্থিতি সম্পর্কে না জানা এবং সে কারণে তার চিকিৎসা না করা প্রাণঘাতী হতে পারে বলে জানিয়েছে আইডিএফ৷ ইতিমধ্যে বাংলাদেশ ও ভারতে মানুষের মৃত্যুর দশটি কারণের একটি হয়ে উঠেছে ডায়াবেটিস৷\n‘‘ডায়াবেটিস একটি ‘নীরব’ রোগ৷ তৃষ্ণা কিংবা ক্লান্তির মতো লক্ষণ যে দেখা দেবেই, বিষয়টি তেমন নয়,’’ ডয়চে ভেলেকে বলেন ভারতের ক্যাথলিক হেলথ অ্যাসোসিয়েশন অফ ইন্ডিয়ার চিকিৎসক সমীর বালাশংকর৷\nবর্তমানে বাংলাদেশে ডায়াবেটিস রোগীর সংখ্যা প্রায় এক কোটি দশ লক্ষ৷ ২০৪৫ সালের মধ্যে সংখ্যাটি এক-তৃতীয়াংশ বাড়তে পারে বলে আশঙ্কা করা হচ্ছে৷ বাংলাদেশের গণস্বাস্থ্য কেন্দ্রের প্রতিষ্ঠাতা ডা. জাফরুল্লাহ চৌধুরী এর জন্য ‘খাদ্যাভ্যাস, অনুশীলনের অভাব ও ধূমপান’কে দায়ী করছেন৷ ডয়চে ভেলেকে তিনি বলেন, গ্রামাঞ্চলে মানুষ এখন বেশি মাছ খেতে পান না, কারণ মাছ বিক্রির বিনিময়ে তাঁদের অন্য খাবারের সংস্থান করতে হচ্ছে৷ খাবারে মূল্যও বেড়ে যাচ্ছে৷ ‘‘সে কারণে মানুষ কার্বোহাইড্রেট বেশি খাচ্ছে৷ তাঁরা ভাত বেশি খাচ্ছে, সবজি কম খাচ্ছে৷ এছাড়া কোকাকোলা, এনার্জি ড্রিংক পানও বেড়েছে,’’ বলেন ডা. জাফরুল্লাহ চৌধুরী৷\nতিনি বলেন, মানুষের শারীরিক পরিশ্রম কমে গেছে৷ ‘‘স্কুলগুলোতে খেলার মাঠ নেই৷ শহরের স্কুলগুলোতে খেলার মাঠের অভাব রয়েছে৷ সে কারণে শিশুরা খেলাধুলা করতে পারে না৷’’\n২০১৭ সালে ‘ঢাকা ট্রিবিউন’ এক প্রতিবেদনে জানিয়েছিল, বাংলাদেশের খাদ্য নিরাপত্তা কর্তৃপক্ষ স্পিড, পাওয়ার, ব্ল্যাক হর্স, রেডবুলসহ কয়েকটি এনার্জি ড্রিংক পরীক্ষা করে দেখেছে যে, বেশিরভাগ পানীয়তে সাধারণত ৫৪ গ্রাম চিনি আছে, যা সাড়ে তের চা-চামচের সমান৷\nভারতেও একই অবস্থা\nবার্তা সংস্থা এপি-র এক প্রতিবেদনে দিল্লির ১৭ বছর বয়সি এক ডায়াবেটিস রোগীর কথা তুলে ধরা হয়েছে৷ রোহিন সারিন নামের এই রোগীর সাত বছর আগে ডায়াবেটিস ধরা পড়ে৷ তাই এখন তাঁকে স্কুল ব্যাগে ইনসুলিন পেন রাখতে হয়, দিনে চারবার ইনজেকশন নিতে হয় এবং রক্তে চিনির মাত্রা ঠিক রাখার জন্য এনার্জি বার খেতে হয়৷\nএপিকে তিনি জানিয়েছেন, ডায়াবেটিসের সঙ্গে বসবাসের নিয়ম তিনি জানেন৷ তাই তো মিষ্টি ও চিনিযুক্ত পানীয় এড়িয়ে চলেন৷\nআন্তর্জাতিক ডায়াবেটিস ফেডারেশন বা আইডিএফ বলছে, ভারতের ৮ দশমিক ৮ শতাংশ মানুষের এই রোগ আছে৷ সংখ্যার হিসেবে তা প্রায় সাড়ে এগারো কোটি৷ চীনের পরে ভারতেই ডায়াবেটিস রোগীর সংখ্যা সবচেয়ে বেশি৷\nভারতে অর্থনৈতিক প্রবৃদ্ধির কারণে মানুষের জীবনযাত্রায় পরিবর্তন এসেছে৷ মানুষ এখন খাবার খেতে বাইরে বেশি যাচ্ছেন৷ এবং সেক্ষেত্রে ফাস্ট ফুড, যেমন, বার্গার, পিৎজা ইত্যাদি বেছে নিচ্ছেন৷ বার্গারের আন্তর্জাতিক চেন ‘বার্গার কিং’ যখন প্রথমবারের মতো নতুন দিল্লিতে দোকান চালু করেছিল, তখন সেখানে দীর্ঘ লাইন পড়ে গিয়েছিল৷\nতবে শুধু শহর এলাকার ধনী মানুষই নয়, গ্রামের গরিব মানুষের মধ্যেও এই সমস্যা রয়েছে৷\nভারতের ক্যাথলিক হেলথ অ্যাসোসিয়েশন অফ ইন্ডিয়ার চিকিৎসক সমীর বালাশংকর ডয়চে ভেলেকে বলেন, ‘‘ভারতীয়রা ইদানীং হাঁটাচলা কম করে আর প্রক্রিয়াজাত খাবার বেশি খাচ্ছে৷ শহরের মানুষ সবজি, ফলমূল কম খাচ্ছেন৷ এর পরিবর্তে প্রক্রিয়াজাত খাবার, যেমন ‘ম্যাগি’ নুডুলস বেশি খাচ্ছে৷ কারণ, এই নুডুলস দ্রুত রান্না করা যায় এবং এটা সব জায়গায় পাওয়া যায়৷ দামেও সস্তা৷ বর্তমানে এক কেজি টমেটোর দাম প্রায় ৪০ রূপি৷ সেখানে এক প্যাকেট নুডুলসের দাম মাত্র ১০ রূপি৷ ফলে গরিব মানুষরা এর প্রতি আকৃষ্ট হচ্ছেন৷ অনেক শিশু দিনে দুই/তিনবার ইনস্ট্যান্ট নুডুলস খাচ্ছে৷’’\nডিডাব্লিউ ভিজ্যুয়াল জার্নালিজম টিম/জেডএইচ\nডায়াবেটিস রোগীদের জন্য ক্ষতিকর ৬টি খাবার\nডায়াবেটিস শুধু বুড়োদেরই হয়না\nআগে শোনা যেতো ডায়াবেটিস নাকি বংশগত এবং শুধু বুড়োদের অসুখ৷ জার্মান সেন্টার ফর ডায়াবেটিস রিসার্চ – ডিজেডডি-র এক সমীক্ষার ফলাফলে জানা গেছে, জার্মানিতে আনুমানিক ৬ মিলিয়ন ডায়াবেটিস টাইপ ২ রোগীদের মধ্যে বেশিরভাগ রোগীর বয়সই ৪০-এর নীচে৷ এই রোগে শিশু, কিশোর, তরুণ সকলেই আক্রান্ত হচ্ছে৷ এর প্রধান কারণগুলোর মধ্যে রয়েছে কম্পিউটার এবং ফাস্টফুড৷\nপ্যাটিস, বার্গার বা পিৎসার মতো ফাস্টফুডে লুকিয়ে থাকে অনেক চিনি যা সেভাবে বোঝা যায়না৷ আর এসব ফাস্টফুড খাওয়ার কারণে অনেকেরই শিশু বয়সেই থাকে অতিরিক্ত ওজনের সমস্যা৷ তাই তৈরি খাবার বা ফাস্টফুড থেকে একেবারেই দূরে থাকুন, ছোট, বড় সবাই৷\nমিষ্টি বা চিনিকে না বলুন\nজার্মান ইনস্টিটিউট ফর হিউম্যান নিউট্রিশন-এর প্রধান ডা. হান্স গেয়র্গ ইয়োস্ট বলেন, ‘‘চিনি অন্যান্য শর্করা জাতীয় খাবারের চেয়ে মোটা করে বা ওজন বাড়ায় অনেক বেশি৷ কারণ ডায়াবেটিস রোগীদের ওজন নিয়ন্ত্রণে রাখা খুবই জরুরি৷ তাই ডায়াবেটিস রোগীরা লোভনীয় সব মিষ্টি খাবার থেকে দূরে থাকুন৷’’\nসাদা চাল, আটা বা আলু নয় !\nসাদা চালের পরিবর্তে লাল চাল খান৷ আর সাদা আটা বা ময়দার পরিবর্তে ব্রাউন আটা বা দানা ও বীজযুক্ত রুটি খাবেন৷ আর সাদা আলুর বদলে মিষ্টি আলু বেছে নেওয়া শ্রেয়৷ আঁশযুক্ত খাবার, বিভিন্ন দানা বা বিচি খাবেন৷ ডায়াবেটিস রোগীরা তিনবেলার খাবার পাঁচবেলা ভাগ করে খান, এবং সকালের নাস্তা যেন কখনও বাদ না যায়৷\nকলা বা অন্যান্য ফল\nকলাকে আমরা খুবই স্বাস্থ্যকর ফল হিসেবেই চিনি যা সারা বছর পাওয়া যায় এবং কেনার সামর্থ্য প্রায় সবার নাগালের মধ্যেই৷ কলা এবং বিভিন্ন রকমের বাঙিফল ফলগুলোতে থাকে প্রচুর পরিমাণে প্রাকৃতিক চিনি বা ফ্রুকটোজ যা শরীরে সুগারের মাত্রা বাড়ায়৷ পরিবর্তে ডায়াবেটিস রোগীরা খেতে পারেন আপেল, নাশপাতি, ব্লুবেরি ইত্যাদি ফল৷\nফলের রস বা মিষ্টি পানীয়\nএসবে থাকে প্রচুর পরিমাণে চিনি এবং ক্যালরি যা খুব তাড়াতাড়ি শরীরে সুগারের মাত্রা বাড়িয়ে দেয়৷ তরুণরা এসব পানীয় পছন্দ করলেও ডায়াবেটিসের কথা মাথায় রেখে এসব থেকে দূরে থাকুন৷\nসব শাক-সবজি নয়!\nযে খাবারের জিআই অর্থাৎ গ্লাইসেমিক ইনডেক্স যত বেশি, ডায়াবেটিস রোগীর জন্য তা ততটাই খারাপ৷ সাধারণত শাক সবজিতে আঁশের পরিমাণ বেশি বলে রক্তে মিশতে একটু বেশি সময় লাগে৷ তবে মিষ্টি কুমড়াতে জিআই অনেক বেশি ফলে এসব সবজি অন্য সবজির সাথে মিশিয়ে খাওয়া ভালো৷\nঅতিরিক্ত ওজন ও ডায়াবেটিস আজকের প্রজন্মের জন্য একটা বড় সমস্যা৷ কিন্তু এর জন্য কি খাদ্যাভ্যাস ও জীবনধারাই দায়ী? নাকি সেই সমস্যা কেউ উত্তরাধিকারসূত্রে জিনের মাধ্যমেও পেতে পারে? জার্মান বিজ্ঞানীরা এই প্রশ্নের উত্তর খুঁজছেন৷ (17.10.2017)\nডায়াবেটিস সচেতনতায় মাশরাফির আহ্বান\nআজ বিশ্ব ডায়াবেটিস দিবস৷ বাংলাদেশে ডায়াবেটিস সচেতনতা বাড়াতে বাংলাদেশ জাতীয় দলের ওয়ান ডে ও টি-টোয়েন্টি দলের অধিনায়ক মাশরাফি বিন মুর্তজাকে ব্র্যান্ড অ্যাম্বাসেডর করে ‘চেঞ্জিং ডায়াবেটিস' নামের একটি ক্যাম্পেইন শুরু হয়েছে৷ (14.11.2016)\nতামাক ও ঠান্ডা পানীয় সেবনের কারণে পশ্চিমবঙ্গে বাড়ছে স্বাস্থ্য সঙ্কট\nবিজ্ঞানের আশীর্বাদে মানব সভ্যতা যেমন সমৃদ্ধ হয়েছে, তেমনই বেড়েছে তার গতি৷ কিন্তু এই গতিময় জীবনচর্যার ফলে অনেক বিপদ ঘনিয়ে আসছে, বাড়ছে স্বাস্থ্য সঙ্কট৷ নেতিবাচক খাদ্যাভ্যাস ও নেশা গ্রাস করছে পশ্চিমবঙ্গকে৷ (19.10.2017)\nসারা বিশ্বেই ডায়াবেটিস রোগীর সংখ্যা দিনদিন বেড়ে চলেছে৷ বিশেষ করে ডায়াবেটিস টাইপ ২-এ আক্রান্ত হচ্ছেন ছোট, বড় অনেকেই৷ খাওয়া-দাওয়া ও কিছু নিয়ম মেনে চললেই এই রোগটিকে নিয়ন্ত্রণে রাখা যেতে পারে৷ (23.04.2015)\nকি-ওয়ার্ডস ডায়াবেটিস, বাংলাদেশ, ভারত, কোকাকোলা, চিকিৎসা, গণস্বাস্থ্য কেন্দ্র\nকিডনি রোগ: চিকিৎসকের অভাব, ভুগছে মানুষ 08.05.2019\nবাংলাদেশের ১৬ কোটি মানুষের মধ্যে ২ কোটিই ভুগছেন কোনো-না-কোনো কিডনি জটিলতায়৷ কিন্তু এত রোগীর বিপরীতে কিডনি বিশেষজ্ঞের সংখ্যা দুশ' জনেরও কম৷ চিকিৎসকের স্বল্পতা আর চিকিৎসাহীনতায় কিডনি জটিলতা নিয়েই জীবন পার করছেন অনেক মানুষ৷\nফল কম খাওয়ায় বেশি মৃত্যু ঝুঁকিতে বাংলাদেশের মানুষ 05.04.2019\nবাজে খাদ্যাভ্যাসের কারণে বিশ্বে প্রতি পাঁচ জনের এক জন মানুষের মৃত্যু হচ্ছে৷ মাত্রাতিরিক্ত মাংস, লবণ ও চিনি গ্রহণই এর বড় কারণ৷ এই কারণে প্রতি এক লাখ মানুষের মধ্যে ৩০০ জনের বেশি মারা যাচ্ছে বাংলাদেশে৷


Psoriasis: Immune System Attacking Itself – Platform | CME\nPsoriasis: Immune System Attacking Itself\nOctober 11, 2020 October 11, 2020 Mahamoda Mily Dermatology, MBBS Academia, Medicine, Platform Academia\nPsoriasis একটি auto immune রোগ, ত্বকের একটি প্রদাহজনিত রোগ। বিশ্বের জনসংখ্যার ২ থেকে ৩ শতাংশ মানুষ এই রোগে ভুগছেন। Psoriasis বিরল রোগ হওয়ার কারণে অধিকাংশ লোকই এই সম্পর্কে সঠিকভাবে জানেন না। তাই অনেকেই চিকিৎসা শুরু করতে দেরি করে ফেলেন। আবার অনেকে একে ছোঁয়াচে বলে ভুল করে থাকেন।\nKim Kardashian West, Cara Delevingne, John Lovitz এর মত খ্যাতিমান তারকারাও এই অদ্ভুত রোগ সামলে চলতে হিমশিম খাচ্ছেন। কারণ দুর্ভাগ্যবশত এই ব্যাধির নিরাময় হয় না। তবে উপযুক্ত চিকিৎসার সাহায্যে উপসর্গ নিয়ন্ত্রণে রাখা যায়। যাকে বলে incurable disease, but controllable বা manageable।\n• Psoriasis কি?\nসুস্থ মানুষের ত্বকের কোষস্তর প্রতিনিয়ত মারা যায় এবং নতুন করে তৈরি হয়। ত্বকের সবচেয়ে গভীরের স্তর থেকে নতুন Keratinocyte ওপরের স্তরে আসতে স্বাভাবিকভাবে সময় নেয় ২৮ দিন। Psoriasis এ এই কোষ বৃদ্ধির হার অস্বাভাবিক হয়ে ওঠে। এই স্বাভাবিক physiological ঘটনাটি ঘটতে এই ক্ষেত্রে লাগে মাত্র পাঁচ থেকে সাত দিন।\nএ কারণে ত্বকের উপরে লাল চাকা চাকা হয়ে ফুলে যায়। এই লাল চাকা চাকা অংশগুলিতে ক্ষতের সৃষ্টি হয় এবং রুপার মত সাদা রংয়ের আঁশ দিয়ে ঢাকা থাকে।\nআক্রান্ত অংশে চুলকানি হয়। কখনো ব্যথাও হয় আর kitchen burn টাইপ অনুভূতি হয়।\n• Psoriasis ছোঁয়াচে না হলেও এটি একটি জটিল রোগ। এটি বিভিন্ন ধরণের হতে পারে।\nPlaque Psoriasis- একে psoriasis vulgaris নামেও জানা যায়,\nPustular psoriasis- এতে ক্ষতের ভিতর পুঁজ হয়,\nErythrodermatic psoriasis- যা সবচেয়ে কম দেখা যায়, কিন্তু এই ধরনের Psoriasis ইনফেকশন, pneumonia, congestive cardiac failure এর দিকে ঠেলে দিতে পারে,\n• Psoriasis এর জটিলতা বা complications:😣\nসোরিয়াটিক আর্থ্রাইটিস ( Psoriatic Arthritis):\nগবেষণা থেকে দেখা গেছে, ১০ বছরের বেশি সময় ধরে ভুগছেন এমন Psoriasis রোগির মধ্যে ৭০ শতাংশের মধ্যে সোরিয়াটিক আর্থ্রাইটিস ( Psoriatic Arthritis) দেখা দেয় এবং ৯০ শতাংশের মধ্যে নখেও সংক্রমণ হতে দেখা যায়।\nএতে সোরিয়াসিসের উপসর্গগুলো সহ হাত ও পায়ের আঙ্গুলের গিঁটে ব্যথা হয়, ঠিক আর্থ্রাইটিসের মতো।\nConjunctivitis, blepharitis and uveitis এর মতো চোখের সমস্যা দেখা যেতে পারে।\nঅন্যান্য auto immune রোগ, যেমন Celiac disease, Sclerosis, Crohn’s disease ও হতে পারে\nমানসিক স্বাস্থ্যের উপরও প্রভাব ফেলে, low self esteem এর স্বীকার হয় অনেকেই।\n• Psoriasis সাধারণত কনুই, কোমর, হাটু, হাটুর নিচে ও পায়ের পাতায় হয়। কখনো ব্যাকটেরিয়া, ভাইরাস কিংবা ছত্রাকের ইনফেকশনের কারণে সারা শরীরেও ছড়িয়ে পড়তে পারে। সেটাকে Psoriasis with secondary infection বলে।\n• Psoriasis কিভাবে triggered বা flare up করতে পারে?\nআবহাওয়া: শুষ্ক মৌসুমে অর্থাৎ শীতকালে সোরিয়াসিস বেড়ে যেতে পারে, ত্বক শুষ্ক হয়ে গেলে এ রোগ triggered হয়।\nআঘাত: ত্বক আঘাত প্রাপ্ত হলে, যেমন কেটে গেলে বা ছিলে গেলে, পোকার কামড়ে বা পুড়ে গেলে, এমনকি প্রখর সূর্য তাপে পুড়ে গেলে সেই স্থানে সোরিয়াসিসের জন্ম হতে পারে।\nAllergy : Red meat, দুধ জাতীয় খাদ্য পরিহার করাই শ্রেয়।\nমানসিক চাপ/ Stress: যে কোনো ধরণের মানসিক চাপই Psoriasis trigger এ অনেক গুরুত্বপূর্ণ প্রভাব ফেলে।\nকিছু বিশেষ ওষুধ, যেমন Lithium, উচ্চ রক্তচাপ নিয়ন্ত্রণের ওষুধ, ম্যালেরিয়া প্রতিরোধী ওষুধ/ Anti malarial drugs ইত্যাদি।\nCorticosteroid এর দ্রুত অপসারণ বা withdrawal Psoriasis trigger এ ভূমিকা রাখে।\n• ঝুঁকি কাদের বেশি?🤕\nPsoriasis রোগের পারিবারিক ইতিহাস বা family history নেই এমন লোকদের মধ্যে দেখা দিতে পারে। তবে পরিবারের সদস্যের এ রোগটি থাকা আপনার ঝুঁকি বাড়ায়। যদি পিতা-মাতার একজনের Psoriasis হয় তবে সন্তানের এটি পাওয়ার প্রায় 10 শতাংশ সম্ভাবনা রয়েছে। যদি পিতা-মাতার দু’জনেরই Psoriasis হয় তবে সন্তানের ঝুঁকি 50 শতাংশ।\nPsoriasis মারাত্মক রোগ নয়। কিন্তু অবহেলায় সকল রোগই খারাপের দিকে অগ্রসর হয়। উপসর্গ খেয়াল করে থাকলে দেরি না করে ডাক্তারের শরণাপন্ন হতে হবে।\nত্বক সব সময় পরিস্কার করে রাখতে হবে এবং আর্দ্র রাখতে হবে, এজন্য Moisturizer যেমন পেট্রোলিয়াম জেলি, ক্রিম, body lotion ব্যবহার করা যেতে পারে। তবে পেট্রোলিয়াম জেলি সবচেয়ে ভালোভাবে ত্বককে শুষ্ক হওয়া থেকে বাঁচায়।\nPrescribed ওষুধ, ক্রিম বা ওয়েন্টমেন্ট নিয়মিত ব্যবহার করতে হবে। ত্বক আর্দ্র রাখতে হবে।\nব্যায়াম করা বা নিয়মিত হাটাহাটি করা এ রোগ প্রতিরোধ করতে সাহায্য করে এবং এর জটিলতাগুলোকেও দূরে রাখতে সাহায্য করে।\nLast but not the least, অবশ্যই মানসিক চাপ মুক্ত থাকতে হবে। মানসিক চাপ Psoriasis কে অনেক গুণে বাড়িয়ে দেয়।\nসামুদ্রিক লবণ Psoriasis এর চুলকানি এবং ত্বকের উপরের আঁশ দূর করতে সাহায্য করে।\nAloe Vera প্রদাহ কমাতে সাহায্য করে।\n• Medications বা ওষুধপত্র যা সাধারণত Psoriasis নিয়ন্ত্রণ করতে ব্যবহৃত হয়:💊💊\nSalicylic Acid ointments, Steroid creams, Coal-tar ointments, Prescription retinoid,\nMethotrexate, Oral retinoid ইত্যাদি। Photo therapy যেমন, অতিবেগুনী বা ultraviolet light থেরাপির মাধ্যমেও Psoriasis এর চিকিৎসা করা হয়, কিন্তু এতে স্কিন ক্যান্সার হওয়ার ঝুঁকি রয়েছে।\nনিয়মিত চেকআপ এবং ফলোআপ, স্বাস্থ্যকর লাইফস্টাইল এবং ডাক্তারের পরামর্শ মেনে চললে Psoriasis কে নিয়ন্ত্রণ করে একটি স্বাভাবিক জীবন যাপন করা সম্ভব।\nরোগীকে মানসিক চাপ মুক্ত রাখার দায়িত্ব পরিবারের বাকি সদস্যদেরও। এবং অবশ্যই মনে রাখতে হবে, Psoriasis ছোঁয়াচে নয়। 😌\nTasnim Khandaker Radia\nArmy Medical College Chattogram.


Hagia sophia News in Bengali » Khabor24x7\nFriday, October 2nd, 2020, 3:32:33 AM\nতুরস্কে ফের গির্জা বদলালো মসজিদে! অতীতের সেন্ট সেভিয়র গির্জা হয়ে উঠল মুসলিম ধর্মস্থান\nShreyasi Aug 22, 2020 0\nগির্জাকে মুসলিম ধর্মস্থানে পরিণত করার হিরিক পড়েছে যেন তুরস্কে! ইস্তানবুলের অন্যতম দর্শনীয় এবং আকর্ষণীয় স্থান হেগিয়া সোফিয়ার পর ফের গির্জা বদলালো মসজিদে। হেগিয়া সোফিয়ার সময় তুরস্ক সরকারের সিদ্ধান্তে মিলেছিল মিশ্র প্রতিক্রিয়া। শুধু…\nজাদুঘর শেষে কিনা মসজিদ হবে! সমালোচনার মুখে সরকার\nSomasri Jul 13, 2020 0\nজাদুঘর শেষে কিনা মসজিদ! দেড় হাজার বছরের ঐতিহ্যশালী জাদুঘরকে এবার মসজিদে রূপান্তরিত করার সিদ্ধান্ত নিয়েছে তুরস্কের সরকার। বাইজান্টাইনের আমলে তৈরি হয়েছিল হাজিয়া সোফিয়া জাদুঘর। জানা গিয়েছে, এই জাদুঘরটিকে মসজিদে রূপান্তরিত করার জন্য দীর্ঘদিন…


আপনার প্রথম প্রেম কবে? কতবার লিপ্ত হয়েছেন যৌনমিলনে? বলে দেবে এই তথ্য… – আওয়ার নিউজ\nআপনার প্রথম প্রেম কবে? কতবার লিপ্ত হয়েছেন যৌনমিলনে? বলে দেবে এই তথ্য…\nআপনি প্রথম কার প্রেমে পড়েছিলেন? কার হয়েছিলেন প্রথম শয্যা সাথি? আপনার সব খবর পুঙ্খানুপুঙ্খ নোট করে রেখেছে আপনার ডিএনএ। ডিএনএ-র মধ্যেই লুকিয়ে থাকে আপনার প্রথম প্রেম ও প্রথম যৌন মিলনের তথ্য । আমি নয়, এমনটা জানাচ্ছেন লস এঞ্জেলেসের বিশ্ববিদ্যালয়ের গবেষকরা।\nপ্রেম পাঠে বলা হয়, প্রথম প্রেমকে মানুষ নাকি কোনওদিন ভুলতে পারে না। মৃত্যুর আগে পর্যন্ত মনের মনিকোঠায় সযত্নে রাখা থাকে সেই নাম! তবে গবেষকরা বলছেন মন নয়! সব কাজ করছে ডিএনএ। মানে কতবার আপনি প্রেমে পড়েছেন, কতবার রতিক্রিয়ায় অংশ নিয়েছেন সব তথ্যই লুকিয়ে রয়েছে ডিএনএ-র মধ্যে।\nসম্প্রতি লস এঞ্জেলেসের বিশ্ববিদ্যালয়ের গবেষকরা ১৮ থেকে ৩০ বছর বয়সী যুবক-যুবতীকে সঙ্গে নিয়ে এই গবেষণা চালানো হয়। গবেষণায় উঠে আসে, এই তথ্য। সেই সঙ্গে দেখা গিয়েছে, বেশিরভাগ যুবক-যুবতী প্রাপ্ত বয়স্ক হওয়ার আগেই যৌন মিলনে যুক্ত হয়েছিলেন ৷ এমনকী, অনেকেই ধূমপান করার আগেই যৌন মিলনে তৃপ্তি পেয়েছেন ৷\nঅন্যরকম সংবাদ Comments Off on আপনার প্রথম প্রেম কবে? কতবার লিপ্ত হয়েছেন যৌনমিলনে? বলে দেবে এই তথ্য… সংবাদটি প্রিন্ট করুন\n« জাবি ছাত্রলীগের কমিটি অক্টোবরে (পূর্বের সংবাদ)\n(পরের সংবাদ) চিলাহাটিতে উপবৃত্তির টাকা আত্মসাতের অভিযোগ : সমঝোতার চেষ্টা »


বিশ্বকাপের মঞ্চে ভারত বনাম পাকিস্তানের ঐতিহাসিক ৩টি লড়াই – Go Cricket\nবিশ্বকাপের মঞ্চে ভারত বনাম পাকিস্তানের ঐতিহাসিক ৩টি লড়াই\nক্রিকেট বিশ্বে ভারত বনাম পাকিস্তানের ম্যাচ মানেই বাড়তি উত্তেজনা। আর বিশ্বকপের মঞ্চে এই দুই দলের মুখোমুখি হওয়া মানেই যুদ্ধাংদেহী উৎসবের আমেজ। বৈরি রাজনৈতিক মতাদর্শের প্রতিবেশী এই দুই দেশের লড়াই দেখার জন্য মুখিয়ে থাকে সারা বিশ্বের কোটি কোটি ক্রিকেট ভক্ত। বিশ্বকাপের মঞ্চে এই দুই দলের সবচেয়ে জাঁকজমকপূর্ণ ৩টি ম্যাচকে নিয়ে সাজানো হয়েছে আমাদের আজকের আয়োজন।\n৩. ২০০৩ ক্রিকেট বিশ্বকাপ, সেঞ্চুরিয়ান\n২০০৩ বিশ্বকাপের ৩৬ তম ম্যাচে পাকিস্তানের মুখোমুখি হয় সৌরভ গাঙ্গুলির ভারত। সেঞ্চুরিয়ানে টসে জিতে আগে ব্যাটিং করার সিদ্ধান্ত নেন পাকিস্তান অধিনায়ক ওয়াকার ইউনুস। অধিনায়কের সিদ্ধান্তটি যে ভুল ছিল না সেটি প্রমাণ করতেই পাকিস্তান নিজেদের ইনিংসের প্রথম ১০ ওভার পার করে কোনো উইকেট না হারিয়েই। ওপেনার সাঈদ আনোয়ার এবং তৌফিক উমর সাবধানী ব্যাটিংয়ে বলের সাথে পাল্লা দিয়ে দ্রুত রান তোলেন স্কোরবোর্ডে।\nপাকিস্তান ইনিংসের প্রথম ধাক্কা আসে ১১তম ওভারে। জহির খানের বল ঠিকমতো বুঝতে না পেরে আউট হন ওপেনার তৌফিক উমর। উমরের বিদায়ের পর উইকেটে আসা আব্দুল রাজ্জাক ওপেনার আনোয়ারকে খানিকক্ষণ সঙ্গ দিলেও মাত্র ১২ রানেই ফেরেন প্যাভিলিয়নে। চতুর্থ উইকেটে নেমে অভিজ্ঞ ইনজামাম উল হক নিজেকে মেলে ধরতে পারেননি চিরশত্রু প্রতিপক্ষের বিরুদ্ধে৷\nসাঈদ আনোয়ার; Source: Getty Image\n৩ বলে ৬ রান করে ইনজামাম বিদায় নিলে ৯৮ রানেই ৩ উইকেট হারিয়ে বিপদে পড়ে পাকিস্তান দল। তবে ওপেনার সাঈদ আনোয়ার নিজের ক্যারিয়ারের অন্যতম সেরা ইনিংসটি সাজিয়ে রেখেছিলেন এই ম্যাচের জন্য হয়তো৷ আনোয়ারের ১০১ রানের ইনিংসটির উপর ভর করে ৭ উইকেট হারিয়ে ২৭৩ রানের পুঁজি পায় পাকিস্তান৷ ভারতীয় বোলারদের মধ্যে জহির খান এবং আশীষ নেহরা নেন ২টি করে উইকেট।\nপাকিস্তানের দেয়া ২৭৪ রানের লক্ষ্যে ম্যাচ জিততে শুরু থেকেই বলের সাথে পাল্লা দিয়ে রান তোলার চাপ ছিল ভারতের। তবে পাকিস্তানের শক্তিশালী বোলিং লাইন আপের বিরুদ্ধেও এই কাজটা বেশ সহজেই সেড়ে ফেলেন ভারতীয় ব্যাটসম্যানরা। শুরু থেকেই দ্রুত লয়ে রান তোলা ভারত প্রথম উইকেট হারায় ষষ্ঠ ওভারের চতুর্থ বলে। দলীয় ৫৪ রানে ব্যক্তিগত ২১ রানে আউট হন বীরেন্দর শেবাগ।\nশচীন টেন্ডুলকার; Source: Getty Image\nপ্রথম উইকেটের পতনের পর উইকেটে আসা সৌরভ গাঙ্গুলিকে নিজের শিকারে পরিণত করেন পাকিস্তান অধিনায়ক ওয়াকার ইউনুস। ওয়াকারের বলে এলবিডব্লিউয়ের ফাঁদে পড়ে কোনো রান না করে প্রথম বলেই বিদায় নিতে হয় সৌরভকে। টানা দুই উইকেট হারিয়ে খানিকটা ধীরলয়ে ব্যাটিং করে জুটি বাঁধায় মনোযোগ দেন শচীন টেন্ডুলকার এবং মোহাম্মদ কাইফ।\nউইকেটের একপ্রান্তে কাইফের থিতু হওয়ার প্রচেষ্টায় ধীরলয়ের ব্যাটিং আর অপর প্রান্তে শচীনের বিস্ফোরক ব্যাটিংয়ে জয়ের বন্দরে পৌছে যায় ভারত। ৬০ বলে ৩৫ রান করে কাইফ বিদায় নিলেও টেন্ডুলকার, রাহুল দ্রাবিড় এবং যুবরাজ সিংয়ের ব্যাটিংয়ে ম্যাচ জেতে ভারত। টেন্ডুলকারের ৭৫ বলে ৯৮ রানের ইনিংসটির উপর ভর করে ম্যাচের ২৬ বল বাকি থাকতেই জয় পায় ভারত৷ অসাধারণ ইনিংসটির জন্য ম্যাচসেরার পুরষ্কার ওঠে টেন্ডুলকারের হাতে।\n২. ২০১১ বিশ্বকাপ, মোহালি\n২০১১ বিশ্বকাপের দ্বিতীয় সেমিফাইনালে স্বাগতিক ভারতের বিপক্ষে মাঠে নামে পাকিস্তান। টসে জিতে মোহালিতে আগে ব্যাটিং করে ভারত। ভারতের হয়ে ওপেনার শচীন টেন্ডুলকার ছাড়া অন্য আর কোনো ব্যাটসম্যান অর্ধশতকের দেখা পায়নি। তবে পাকিস্তানের বিপক্ষে জয় তুলে নেয়ার জন্য শচীনের ৮৫ রানের ইনিংসটিই যথেষ্ট ছিল।\nনির্ধারিত ৫০ ওভার খেলে ৯ উইকেট হারিয়ে পাকিস্তানকে ২৬১ রানের লক্ষ্য বেঁধে দেয় ভারত।পাকিস্তানি বোলারদের মধ্যে ওয়াহাব রিয়াজ ৪৬ রানের বিনিময়ে নেন ৫ উইকেট। এছাড়াও সাঈদ আজমল ২টি ও মোহাম্মদ হাফিজ ১টি উইকেট পান।\nপাকিস্তানি খেলোয়াড়দের উল্লাস; Source: Getty Image\nমোহালির বোলিং সহায়ক উইকেটে জয়ের জন্য পাকিস্তানের বড় একটি জুটির দরকার ছিল। কিন্ত পাকিস্তানি ব্যাটসম্যানরা উইকেটে থিতু হয়েও বাজে শট খেলে বিদায় নিয়ে পাকিস্তানের ম্যাচ জেতা কঠিন করে তোলে। ৪৯.৫ ওভারে ২৩১ রানে অলআউট হয় টিম পাকিস্তান। ম্যাচটি ২৯ রানের ব্যবধানে জেতে ভারত। পাকিস্তানের হয়ে স্কোরবোর্ডে সর্বোচ্চ রান আসে মিসবাহ উল হকের ব্যাট থেকে, ৭৬ বলে করেন ৫৬ রান। ভারতকে ম্যাচ জেতাতে সবচেয়ে বড় ইনিংস খেলার জন্য ম্যাচসেরার পুরষ্কার জেতেন শচীন টেন্ডুলকার।\n১. ১৯৯৬ বিশ্বকাপ, ব্যাঙ্গালুরু\n১৯৯৬ বিশ্বকাপের অন্যতম সেরা ম্যাচ ছিল ভারত বনাম পাকিস্তানের ম্যাচটি৷ গ্রুপ পর্বে নিজেদের সবগুলো ম্যাচ জেতা পাকিস্তান কোয়ার্টার ফাইনাল থেকে বিদায় নেয় ভারতের সাথে হেরে। আগে ব্যাটিং করা ভারতকে বড় পুঁজি এনে দেয় ওপেনার নভোজিৎ সিংয়ের ৯৩ রানের ম্যাচজয়ী ইনিংসটি। এছাড়াও শচীন টেন্ডুলকার ৩১ ও অধিনায়ক মোহাম্মদ আজহারউদ্দীন করেন ২৭ রান।\nতবে ভারতের লড়াকু পুঁজির পেছনে শেষের দিকে সবচেয়ে বড় ভূমিকা রাখেন অজয় জাদেজা। মাত্র ২৫ বল খেলে এই ব্যাটসম্যান স্কোরবোর্ডে নিজের নামের পাশে যোগ করেন ৪৫ রান। নির্ধারিত ৫০ ওভারে ৮ উইকেট হারিয়ে পাকিস্তানকে ম্যাচ জয়ের জন্য ২৮৮ রানের লক্ষ্য দেয় ভারত। পাকিস্তানি বোলারদের মধ্যে সবচেয়ে সফল ওয়াকার ইউনুস এবং মুশতাক আহমেদ নেন ২টি করে উইকেট।\nম্যাচজয়ী ভারত দল; Source: Getty Image\nবড় পুঁজি তাড়া করতে নেমে দুই ওপেনার পাকিস্তানকে এনে দেন চমৎকার শুরু। ৮৪ রানে প্রথম উইকেট হারানো পাকিস্তান ৫ উইকেট হারায় ১৮৪ রানে, ম্যাচ হারে ৩৯ রানে। পাকিস্তানের ব্যাটসম্যানদের মধ্যে সবচেয়ে বড় ইনিংস খেলেন অধিনায়ক আমির সোহাইল, করেন ৪৬ বলে ৫৫ রান। ভারতীয় বোলারদের মধ্যে অনিল কুম্বলে ও ভেংকটেশ প্রসাদ নেন ৩টি করে উইকেট। ৯৩ রানের ইনিংসটির জন্য ম্যাচসেরার পুরষ্কার জেতেন নভোজিৎ সিং৷\nPreviousPrevious post:ক্রিকেট বিশ্বকাপের বিশেষ রেকর্ড সমূহ\nNext Next post:জানা অজানা: যুবরাজ সিং


হাজীগঞ্জ-শাহরাস্তির সংসদ মেজর (অব.) রফিকুল ইসলাম বীরউত্তম এর সহযোগিতা চাই – হৃদয়ে চাঁদপুর\nPosted on November 22, 2021 November 22, 2021 by ridoyacandpur\nহাজীগঞ্জ-শাহরাস্তির সংসদ মেজর (অব.) রফিকুল ইসলাম বীরউত্তম এর সহযোগিতা চাই। ঋণের চাপে দিশেহারা ব্যবসায়ী জহির, আগুনে পুড়ে ৩৫ লাখ টাকা ক্ষয়ক্ষতি। সেল ম্যান থেকে কাজ শুরু করে কঠোর পরিশ্রমে বেকারির মালিক। পরিশ্রমের বিনিময়ে অর্জিত সহায় সম্পত্তি সব গুড়েবালি বৈদ্যুতি শর্টসার্কিটের আগুনে। প্রায় ৩৫ লাখ টাকার ব্যবসায়িক প্রতিষ্ঠান আগুনে পুড়ে ছাই। এখন পথে বসার উপক্রম হয়েছে হাজীগঞ্জ-শাহরাস্তি সিমান্ত এলাকার ধোপল্লা বাজারের আগুনে পুড়ে ছাই।\nযানা যায়, শাহরাস্তি উপজেলার ১০নং টামটা (দ.) ইউনিয়নের ধোপল্লা বাজারের আল-মদিনা বেকারির মালিক মো. জহিরুল ইসলামের। জহির এখন ঋণের চাপে দিশহারা। কঠোর পরিশ্রমে গড়ে তোলা আল মদিনা বেকারি ৫ নভেম্বর ২০২১ রাত ৩ টায় বৈদ্যুতিক আগুনে পুড়ে ভস্মিভূত হয়। এতে হাজীগঞ্জ এবং শাহরাস্তি উপজেলা ফায়ার সার্ভিসের যৌথ চেষ্টায় আগুনে নিয়ন্ত্রনে আসে।\nসোমবার ২২ নভেম্বর এব্যপারে বেকারির মালিক জহিরুল ইসলাম জানান, ধোপল্লা বাজারে ৪ মাস আগে আল-মদিনা বেকারি চালু করি। এখানে আমার ৫টি দোকানসহ প্রায় ৮টি ব্যবসায়িক প্রতিষ্ঠান আগুনে পুড়ে যায়। অনেক কষ্ট করে বিভিন্ন এনজিও সংস্থা থেকে ঋণ নিয়ে বেকারির কার্যক্রম চালু করি। প্রায় ৩০ লক্ষ টাকা ব্যয় করে এ প্রতিষ্ঠানটি দাঁড় করাই। কয়েকটি এনজিও সংস্থা থেকে সাড়ে ৮ লাখ টাকার ঋণ উত্তোলন করি।\nআগুনে পুড়ে ভস্মিভূত হওয়ার পূর্বে শাহজালাল ইসলামী ব্যাংক থেকে ৪ লাখ টাকা লোনের জন্য আবেদন করেছি। বেকারি আগুনে পুড়ে যাওয়ার কারণে তারা লোন দিচ্ছে না। এ মুহুর্তে বেকারি পুনরায় চালু করতে না পারলে ঋণের বোঝা থেকে মুক্তির কোন উপায় থাকবে না। আমার একটি স্যানেটারি দোকান ছিল তাও আগুনে পড়ে যায়।\nবর্তমানে আমার আর কোন সহায় সম্পত্তি নেই। চাঁদপুর-০৫ হাজীগঞ্জ-শাহরাস্তির সংসদ সদস্য মেজর (অব.) রফিকুল ইসলাম বীরউত্তম মাননীয় এমপি মহদোয় এবং উপজেলা নির্বাহী কর্মকর্তা আশ্বস দিয়েছেন সহযোগিতা করবেন। তবে এখনো কারো সহযোগিতা পাইনি। এদিকে ঋণের জন্য এনজিও সংস্থাগুলো চাপ দিচ্ছে। ব্যাংক তো রয়েছে। আমি আমার ব্যবসায়িক প্রতিষ্ঠানটি পুনরায় চালু করতে সকলের সহযোগিতা চাই।\nসরকারের পক্ষ থেকে যদি সহযোগিতা করে তাহলে হয়তোবা আমি ঘুরে দাঁড়াতে পারবো। ঋণের চাপে দিশেহারা ব্যবসায়ী জহির, আগুনে পুড়ে ৩৫ লাখ টাকা ক্ষয়ক্ষতি। সেল ম্যান থেকে কাজ শুরু করে কঠোর পরিশ্রমে বেকারির মালিক। পরিশ্রমের বিনিময়ে অর্জিত সহায় সম্পত্তি সব গুড়েবালি বৈদ্যুতি শর্টসার্কিটের আগুনে। প্রায় ৩৫ লাখ টাকার ব্যবসায়িক প্রতিষ্ঠান আগুনে পুড়ে ছাই। এখন পথে বসার উপক্রম হয়েছে হাজীগঞ্জ-শাহরাস্তি সিমান্ত এলাকার ধোপল্লা বাজারের আগুনে পুড়ে ছাই।\nগতকাল সোমবার ২২ নভেম্বর এব্যপারে বেকারির মালিক জহিরুল ইসলাম জানান, ধোপল্লা বাজারে ৪ মাস আগে আল-মদিনা বেকারি চালু করি। এখানে আমার ৫টি দোকানসহ প্রায় ৮টি ব্যবসায়িক প্রতিষ্ঠান আগুনে পুড়ে যায়। অনেক কষ্ট করে বিভিন্ন এনজিও সংস্থা থেকে ঋণ নিয়ে বেকারির কার্যক্রম চালু করি। প্রায় ৩০ লক্ষ টাকা ব্যয় করে এ প্রতিষ্ঠানটি দাঁড় করাই। কয়েকটি এনজিও সংস্থা থেকে সাড়ে ৮ লাখ টাকার ঋণ উত্তোলন করি।\nবর্তমানে আমার আর কোন সহায় সম্পত্তি নেই। চাঁদপুর-০৫ হাজীগঞ্জ-শাহরাস্তির সংসদ সদস্য মেজর (অব.) রফিকুল ইসলাম বীরউত্তম মাননীয় এমপি মহদোয় এবং উপজেলা নির্বাহী কর্মকর্তা আশ্বস দিয়েছেন সহযোগিতা করবেন। তবে এখনো কারো সহযোগিতা পাইনি।\nএদিকে ঋণের জন্য এনজিও সংস্থাগুলো চাপ দিচ্ছে। ব্যাংক তো রয়েছে। আমি আমার ব্যবসায়িক প্রতিষ্ঠানটি পুনরায় চালু করতে সকলের সহযোগিতা চাই। সরকারের পক্ষ থেকে যদি সহযোগিতা করে তাহলে হয়তোবা আমি ঘুরে দাঁড়াতে পারবো।\nPrevious PostPrevious হাজীগঞ্জে চেয়ারম্যানসহ ৫শ’ ৩৬ জনের মনোনয়ন ফরম উত্তোলন\nNext PostNext হাজীগঞ্জে জিতবে এবার নৌকা স্লোগানে যুবলীগের ৪৯ তম প্রতিষ্ঠাবার্ষিকী মুখরিত


Home / লাইফ-স্টাইল / এখন ঘরে বসে অনলাইনে আপনার পাসপোর্ট তৈরি করবেন যেভাবে…\nএখন ঘরে বসে অনলাইনে আপনার পাসপোর্ট তৈরি করবেন যেভাবে…- Passport বানানোর জন্য লাইন দিয়ে বিরক্ত হয়ে গিয়েছেন? তাহলে আপনার জন্য সুখবর! Passport তৈরি করার জন্য অরিজিনাল ডকুমেন্ট দেখানোর সব ঝক্কি দূর করে দিল ‘মেড ইন ইন্ডিয়া’ অ্যাপ\nDigiLocker। পাশাপাশিই এই অ্যাপের সাহায্যে Passport-এর জন্য অনলাইনেও অ্যাপ্লাই করা যাবে। সম্প্রতি কেন্দ্রীয় মন্ত্রী বি মুরলীধরন ঘোষণা করেন যে, Passport বানাতে এবার থেকে জরুরি ডকুমেন্টসের ডিজিটাল কপি DigiLocker অ্যাপে আপলোড করলেই চলবে। Passport বানাতে গেলে আপনাকে যে যে জরুরি ডকুমেন্টস দেখাতে হয় – আধার কার্ড, ড্রাইভিং লাইসেন্স, ভোটার আইডি কার্ড, প্যান\nযাচাই রেকর্ড, জন্মের প্রমাণপত্র, রেশন কার্ড, পেনশনের প্রমাণপত্র, বিমা পলিসির প্রমাণপত্র ইত্যাদি। Digilocker অ্যাপে কী ভাবে অ্যাকাউন্ট খুলবেন? প্রথমেই আপনাকে যেতে হবে DigiLocker ওয়েবসাইটে। digilocker.gov.in-এ গিয়েই অ্যাকসেস করা যাবে Digilocker। এছাড়াও এর একটি অ্যাপও রয়েছে, যা Google Play Store বা App Store থেকে আপনার স্মার্টফোনে ডাউনলোড করে নিতে\nপারবেন। এবার ওয়েবসাইট বা অ্যাপে গিয়ে আপনার Aadhaar number ব্যবহার করে খোলা যাবে DigiLocker অ্যাকাউন্ট। তবে তার আগে অতি অবশ্যই নিশ্চিত করতে হবে, যেন Aadhaar number-এর সঙ্গে আপনার ফোন নম্বর লিঙ্ক করা থাকে। এবার ‘Sign Up’ অপশনে ক্লিক করুন। নিজের পুরো নাম, জন্ম তারিখ ও সাল, মোবাইল নম্বর (আধার নম্বরের সঙ্গে রেজিস্টার্ড) দিয়ে দিন। একটি সিকিওরিটি পিন তৈরি\nকরুন এবং নিজের ইমেল আইডি দিয়ে দিন সেখানে। আপনার Aadhaar number দিয়ে দিন। যেই আপনি 12 ডিজিটের Aadhaar number সেখানে দেবেন, সঙ্গে সঙ্গে আপনাকে দুটি অপশন দেখানো হবে। ওয়ান টাইম পাসওয়ার্ড (OTP) বা ফিঙ্গারপ্রিন্ট – পরবর্তী ধাপে যাওয়ার জন্য\nএর মধ্যে যে কোনও একটি অপশন বেছে নিতে পারেন। উপরোক্ত ধাপগুলি সঠিক ভাবে পার করতে পারলে, আপনাকে ‘Username’ এবং ‘Password’ তৈরি করতে হবে। এবার আপনার পছন্দসই ‘Username’ ও ‘Password’ দিয়ে দিন এবং সাইন-আপ বাটনে ক্লিক করুন। একবার সফল ভাবে অ্যাকাউন্ট খোলা হয়ে গেলেই আপনার DigiLocker অ্যাকাউন্টে সবার প্রথমেই হাজির হবে ‘Dashboard’ স্ক্রিন।\nআপনার যে কোনও ডকুমেন্ট তা সে মাধ্যমিক থেকে উচ্চ মাধ্যমিক বা স্নাতক স্তরের পরীক্ষার মার্কশিট হোক বা হোক সে আধার, ভোটার কার্ড থেকে শুরু করে যে কোনও জরুরি ডকুমেন্ট আপলোড করতে পারবেন। তার জন্য আপনাকে প্রথমেই Digilocker অ্যাপের হোমস্ক্রিনে\nযেতে হবে। সেখানে গিয়ে আপনি যে ডকুমেন্ট আপলোড করতে চাইছেন, তার নির্দিষ্ট অপশন পেয়ে যাবেন। সেখানে ট্যাপ করুন। সমস্ত জরুরি তথ্য সেখানে আপনাকে দিতে বলা হবে এবং তার পরেই সেই ডকুমেন্ট ফেচ করে নেবে। উদাহরণস্বরূপ বলা যেতে পারে, ড্রাইভিং লাইসেন্স আপলোড করার জন্য আপনাকে ডিএল নম্বর দিতে হবে।\nসবার প্রথমেই আপনাকে নিশ্চিত করতে হবে, যেন Passport-এর জন্য জরুরি সব ডকুমেন্টস DigiLocker অ্যাপে আপলোড করা থাকে। এবার Passport Seva-তে লগ ইন করুন। সমস্ত জরুরি তথ্য দিয়ে দিন। সেগুলি দেওয়া হয়ে গেলে আপনাকে অন্য একটি পেজে নিয়ে যাওয়া হবে, যেখান থেকে ডকুমেন্টস আপলোড করতে পারবেন। যেই আপনি সেল্ফ-ডিক্ল্যারেশন স্ক্রিনে পৌঁছবেন, আপনাকে ‘Proof Of Birth’-\nএর ঠিক আগেই ‘Grant DigiLocker Access’ দেখানো হবে। সেখানেই আপনাকে ক্লিক করতে হবে। এই অপশনে ক্লিক করার পর আপনাকে মোবাইল নম্বর, নাম এবং আধার কার্ডের নম্বর দিয়ে এবার DigiLocker-এ চলে যেতে হবে।OTP দিয়ে দিন এবং DigiLocker-এ\nযাওয়ার জন্য Passport Seva-র অনুমতি নিয়ে নিন। বার আপনাকে ‘Get From DigiLocker’ অপশন দেখানো হবে। এই অপশনে ক্লিক করলেই আপনাকে দেখানো হবে যে, সব ডকুমেন্টস সফল ভাবে আপলোড করা হয়েছে।\nঅনলাইনে আপনার পাসপোর্ট তৈরি করবেন যেভাবে 2021-02-24\nPrevious LIC এর দু’র্দান্ত পলিসি মাত্র ১৫০ টাকায় মিলবে ১৯ লক্ষ টাকা!\nNext পুরনো প্রেম ভু;লতে পারছেন না? জে’নে নিন কর’ণীয়..


Saradha Scam: CBI বনাম রাজীব কুমার মামলা, কী হল সুপ্রিম কোর্টে? - Saradha Scam CBI Vs Rajeev Kumar Case Supreme Court Postpones Hearing For2Weeks - AajTak\nSaradha Scam: CBI বনাম রাজীব কুমার মামলা, কী হল সুপ্রিম কোর্টে?\nমঙ্গলবার (Tuesday) সুপ্রিম কোর্টে ছিল সেই মামলার শুনানি। যদিও রাজিব কুমারের (Rajeev Kumar) আইনজীবী আদালতে আবেদন জানান, এই মামলার একাধিক নথিপত্র এবং বহু গুরুত্বপূর্ণ ফাইল তাঁরা এখনো গুছিয়ে উঠতে পারেননি। মামলাটি লড়ার প্রস্তুতির জন্য আরও বেশ কিছুটা সময় চেয়ে শুনানি পিছনোর আবেদন জানান রাজীবের আইনজীবী। সেই আবেদন মঞ্জুর করেই মামলার শুনানি আরও দুই সপ্তাহ পিছিয়ে দিল শীর্ষ আদালত।\nরাজীবকে হেফাজতে নিতে চেয়ে সিবিআই-এর মামলার শুনানি\nপ্রস্তুতির জন্য সময় চাইলেন রাজীবের আইনজীবী\nশুনানি ২ সপ্তাহ পিছিয়ে দিল শীর্ষ আদালত\nসারদাকাণ্ডে কলকাতার প্রাক্তন পুলিশ কমিশনার রাজীব কুমারকে (Rajeev Kumar) হেফাজতে নিতে চেয়ে সিবিআইয়ের (CBI) করা মামলার শুনানি ২ সপ্তাহ পিছিয়ে গেল সুপ্রিম কোর্টে (Supreme Court)। রাজিব কুমারের আইনজীবীর আবেদন মেনেই মঙ্গলবার এই মামলার শুনানি ১৪ দিনের জন্য পিছিয়ে দেয় দেশের শীর্ষ আদালত।\nসারদা চিটফান্ড কাণ্ডের তদন্তে নেমে কলকাতার প্রাক্তন পুলিশ কমিশনার তথা মামলার তদন্তে রাজ্য সরকার দ্বারা গঠিত বিশেষ তদন্তকারী দলের প্রধান রাজীব কুমারকে জিজ্ঞাসাবাদ করতে চেয়েছিল সিবিআই। বারবার ডেকে পাঠানো হলেও রাজীব কুমার তাদের সহযোগিতা করেননি বলেই অভিযোগ কেন্দ্রীয় এই তদন্তকারী সংস্থার। এরপরই মুখ্যমন্ত্রীর আস্থাভাজন অফিসার রাজীব কুমারকে হেফাজতে নিতে চেয়ে দেশের শীর্ষ আদালতে আবেদন করে সিবিআই।\nমঙ্গলবার (Tuesday) ছিল সেই মামলার শুনানি। যদিও রাজিব কুমারের (Rajeev Kumar) আইনজীবী আদালতে আবেদন জানান, এই মামলার একাধিক নথিপত্র এবং বহু গুরুত্বপূর্ণ ফাইল তাঁরা এখনো গুছিয়ে উঠতে পারেননি। মামলাটি লড়ার প্রস্তুতির জন্য আরও বেশ কিছুটা সময় চেয়ে শুনানি পিছনোর আবেদন জানান রাজীবের আইনজীবী। সেই আবেদন মঞ্জুর করেই মামলার শুনানি আরও দুই সপ্তাহ পিছিয়ে দিল শীর্ষ আদালত।\nপ্রসঙ্গত সারদা কাণ্ডে রাজীব কুমারকে জিজ্ঞাসাবাদকে কেন্দ্র করে ২০২৯ সালের ফেব্রুয়ারি মাসে উত্তাল হয়ে ওঠে রাজ্য রাজনীতি। রাজীব কুমার তদন্তে সহযোগিতা করছেন না, সেই অভিযোগে তাঁর বাড়িতে পৌঁছেছিলেন সিবিআই-এর আধিকারিকরা। সেখানে কলকাতা পুলিশের বাধার মুখে পড়েন সিবিআই-এর কর্তারা। ঘটনায় সক্রিয় হয়ে ওঠেন মুখ্যমন্ত্রী মমতা বন্দ্যোপাধ্যায়ও। ঘটনার প্রতিবাদে সেই রাত থেকেই ধর্মতলায় ধরনায় বসেন মুখ্যমন্ত্রী। ধরনা মঞ্চে দেখা যায় তৃণমূলের নেতা মন্ত্রী ও পদস্থ পুলিশ কর্তাদের। এমনকি ধরনা মঞ্চের আশেপাশে দেখা যায় রাজীব কুমারকেও।


কুমিল্লা আদালতে হত্যা,পুলিশের ব্যর্থতায় কী ব্যবস্থা নেয়া হয়েছে: হাইকোর্ট\nশত বছরের পুরানো ভবন ধস\n২৫ থেকে ৩১ জুলাই দেশজুড়ে মশক নিধন অভিযানের নির্দেশ\nতিন বাহিনী প্রস্তুত,বন্যা মোকাবিলায়: সেনাপ্রধান\nসাংবাদিক কন্যা রুপা চৌধুরীকে অভিনন্দন\nশূন্য ঘোষণা এরশাদের আসন\n২০ জুলাই (শুক্রবার) বিকাল ৩টায় বিএনপির বিক্ষোভ\nঅনলাইন ডেস্ক: কারাগারে থাকা দলের চেয়ারপাসন খালেদা জিয়ার সুচিকিৎসা না দেওয়ার প্রতিবাদে আগামী ২০ জুলাই (শুক্রবার) বিকাল ৩টায় নয়াপল্টনে দলীয় কার্যালয়ের সামনে বিক্ষোভ সমাবেশের ঘোষণা দিয়েছে বিএনপি। রোববার (১৫ জুলাই) বেলা সাড়ে ১১টায় নয়াপল্টনে দলীয় কার্যালয়ে সংবাদ সম্মেলনে এ ঘোষণা দেন দলের মহাসচিব মির্জা ফখরুল ইসলাম আলমগীর। সংবাদ সম্মেলনে অন্যদের মধ্যে উপস্থিত ছিলেন- স্থায়ী কমিটির সদস্য ড. আব্দুল মঈন খান, সিনিয়র যুগ্ম-মহাসচিব রুহুল কবির রিজভী, প্রশিক্ষণ বিষয়ক সম্পাদক এবিএম মোশাররফ হোসেন, সহ-সাংগঠনিক আবদুস সালাম আজাদ, বিএনপি নেতা আসাদুল করীম শাহীন, আবুল কালাম আজাদ, অধ্যাপক আমিনুল ইসলাম প্রমুখ।\nবিএনপির বিক্ষোভ ২০ জুলাই\nঅনলাইন ডেস্ক :কারাগারে থাকা দলের চেয়ারপাসন খালেদা জিয়ার সুচিকিৎসা না দেওয়ার প্রতিবাদে আগামী ২০ জুলাই (শুক্রবার) বিকাল ৩টায় নয়াপল্টনে দলীয় কার্যালয়ের সামনে বিক্ষোভ সমাবেশের ঘোষণা দিয়েছে বিএনপি। রোববার (১৫ জুলাই) বেলা সাড়ে ১১টায় নয়াপল্টনে দলীয় কার্যালয়ে সংবাদ সম্মেলনে এ ঘোষণা দেন দলের মহাসচিব মির্জা ফখরুল ইসলাম আলমগীর। সংবাদ সম্মেলনে অন্যদের মধ্যে উপস্থিত ছিলেন- স্থায়ী কমিটির সদস্য ড. আব্দুল মঈন খান, সিনিয়র যুগ্ম-মহাসচিব রুহুল কবির রিজভী, প্রশিক্ষণ বিষয়ক সম্পাদক এবিএম মোশাররফ হোসেন, সহ-সাংগঠনিক আবদুস সালাম আজাদ, বিএনপি নেতা আসাদুল করীম শাহীন, আবুল কালাম আজাদ, অধ্যাপক আমিনুল ইসলাম প্রমুখ।\nশারীরিক-মানসিক প্রস্তুতি নিতে হবে: মওদুদ\nঅনলাইন ডেস্ক: এখন সময় খুব কম। আর মাত্র আড়াই মাস সময় আছে। এ অল্প সময়ের মাঝে আমাদের প্রস্তুতি নিতে হবে শারীরিক ও মানসিকভাবে। এবার ২০১৪ সালের মতো নির্বাচন হতে দেব না। বিনা চ্যালেঞ্জে সরকারকে একতরফা নির্বাচন করতে দেওয়া হবে না বলে জানিয়েছেন বিএনপির স্থায়ী কমিটির সদস্য ব্যারিস্টার মওদুদ আহমদ। খালেদা জিয়ার মুক্তির দাবিতে আজ শনিবার জাতীয় প্রেসক্লাবের ভিআইপি লাউঞ্জে জিয়া আদর্শ একাডেমি আয়োজিত প্রতিবাদ সমাবেশে তিনি এসব কথা বলেন। মওদুদ বলেন, এবার সরকারকে আগের মতো নির্বাচন করতে দেওয়া হবে না। সরকার যদি বিএনপি ও খালেদা জিয়াকে বাদ দিয়ে নির্বাচন করতে চায় তাহলে সেটি প্রতিহত করা হবে। খালেদা জিয়া ও বিএনপিকে বাদ দিয়ে কোনো নির্বাচন বাংলাদেশে হবে না। আগামী জাতীয় সংসদ নির্বাচন হতে হবে বিএনপিসহ সব দলের অংশগ্রহণে। খালেদা জিয়ার মুক্তি ও বিএনপির অংশগ্রহণ ছাড়া দেশে কোনো গ্রহণযোগ্য নির্বাচন হবে না। সাবেক এ আইনমন্ত্রী আরও বলেন, আগামী নির্বাচনের আগে খালেদা জিয়ার মুক্তি দিতে হবে। সংসদ ভেঙে দিতে হবে, নিরপেক্ষ সরকার ব্যবস্থা ফিরিয়ে আনতে হবে, ম্যাজিস্ট্রেসি পাওয়ার দিয়ে সেনা মোতায়েন করতে হতে হবে। ২০১৪ সালের মতো পাতানো নির্বাচন করতে দেওয়া হবে না। বিএনপি নেতা বলেন, আপনারা প্রস্তুতি নিন, আর যে আড়াই মাস সময় আছে তার মধ্যে নিজেদের তৈরি করতে হবে সরকারের অপশাসনের বিরুদ্ধে গণআন্দোলন গড়ে তুলতে। আমরা সঠিক সময়ে কর্মসূচি দেওয়া। এখন কর্মসূচি দিলাম সেটি সফল না হয় তাহলে লাভ কি হবে? দেখেন না এখনো সব কিছুই সরকারের নিয়ন্ত্রণে। তাই সময় মতো আন্দোলনের কর্মসূচি দেওয়া হবে। সে জন্য প্রস্তুত থাকুন। বিএনপির এই শীর্ষ নেতা বলেন, এখন সময় এসেছে সরকারে অপশাসনের বিরুদ্ধে প্রতিবাদ করার। গণপ্রতিরোধ গড়ে তুলে খালেদা জিয়ার মুক্তি ও নিরপেক্ষ সরকারের অধীনে নির্বাচন দিতে বাধ্য করা হবে। তাই সবাইকে ঐক্যবদ্ধ হয়ে আন্দোলনের জন্য প্রস্তুত থাকতে হবে। সময় মতো ডাক আসবে। তিনি বলেন, শুধু বিএনপি বা বিরোধী দল নয় আওয়ামী লীগের যারা বুদ্ধিজীবী আছেন তারাও স্বীকার করবেন, আজ যে সংকট তৈরি হয়েছে, অতীতে তা আর কখনো হয়নি। আজ আমাদের বাংলাদেশ অনেক পেছনে চলে গেছে। আমাদের মৌলিক অধিকারগুলো অনুপস্থিত। আমাদের সবচেয়ে কষ্টের বিষয় হচ্ছে স্বাধীনতার ৪৬ বছর পরও আমরা গণতন্ত্রের জন্য লড়াই করছি। অথচ এ স্বাধীনতার জন্য আমরা ২৬ বছর পাকিস্তানিদের বিরুদ্ধে যুদ্ধ করেছি। কোটা আন্দোলনের বিষয়ে মওদুদ আহমদ বলেন, প্রধানমন্ত্রী সংসদে দাঁড়িয়ে বললেন কোটা থাকবে না। এখন আবার সেই প্রধানমন্ত্রীই সংসদে বললেন হাইকোর্টের রায় আছে, তাই মুক্তিযুদ্ধ কোটা বাতিল হবে না। যদি আদালতের রায় থাকে, তাহলে সরকারের এমপি-মন্ত্রীদের উচিত আইন সংশোধন করে প্রধানমন্ত্রীর ওয়াদা রক্ষা করা। কাজটি আসলে এপ্রিলের পরেই করা দরকার ছিল সরকারের। প্রতিবাদ সভায় আরো বক্তব্য দেন বিএনপির ভাইস চেয়ারম্যান সাংবাদিক শওকত মাহমুদ, চেয়ারপারসনের উপদেষ্টা হাবিবুর রহমান হাবিব, গণশিক্ষাবিষয়ক সম্পাদক সেলিম ভূঁইয়া।\nদেশজুড়ে জনগণের মধ্যে নীরব আতঙ্ক বিরাজ করছে:রিজভী\nরংপুরে নয়, এরশাদের দাফন ঢাকাতেই : জিএম কাদের\nকাকরাইলের পার্টি কার্যালয়ে এরশাদের মরদেহ\nনাইকো দুর্নীতি মামলায় অভিযোগ গঠন পিছিয়েছে\nভয়ংকর পরিস্থিতি থেকে জাতিকে মুক্তি দিন :এমাজউদ্দিন\nজুলুম চালাচ্ছে সরকার :রিজভী\nশপথ নিলেন গোলাম মোহাম্মদ সিরাজ\nগ্যাসের দাম বাড়ানোর ঘোষণা স্থগিত করুন: রিজভী\nআ. লীগের উপদেষ্টা হলেন খালেদার সাবেক উপদেষ্টা ইনাম আহমেদ\nবিদ্রোহীদের অবশ্যই শাস্তি হবে: ওবায়দুল কাদের


মানুষের উপর দিয়ে জুতো পরে হাঁটছেন চিনা রাষ্ট্রদূত ! চীনেই সম্ভব এই ঘটনা\nBy Kajal Paul On Aug 23, 2020\nবং দুনিয়া ওয়েব ডেস্কঃ সার দিয়ে উপুড় হয়ে শুয়ে আছে সারি সারি মানুষ, আর তাদের পিঠের উপর জুতো মাড়িয়ে হেঁটে যাচ্ছেন চিনা রাষ্ট্রদূত ! এই ঘটনা মধ্যযুগীয় বর্বরতাকে স্মরণ করিয়ে দেয় । একটি ভিডিওতে এই দৃশ্য প্রকাশ্যে আসার পর একের পর এক সমালোচনায় ফের বিদ্ধ হতে চলেছে চীনা প্রশাসন ।\nসম্প্রতি একটি ভিডিওতে চীনা রাষ্ট্রদূত ট্যাং সংজেন মাটিতে শুয়ে থাকা সারি সারি মানুষের উপর দিয়ে অবলীলায় হেঁটে চলেছেন । এই ভিডিওটি প্রকাশিত হতেই বিতর্ক ছড়িয়ে পড়ে। ঘটনাটি ঘটেছে কিরিবাটিতে একটি ঐতিহ্যপূর্ণ স্বাগত অনুষ্ঠানে যোগ দেবার সময় ।\nএই ঘটনা প্রকাশ্যে আসার পর তীব্র নিন্দা করেছে আমেরিকা । একজন উচ্চপদস্থ মার্কিন আধিকারিক গোটা বিষয়টিকে অত্যন্ত নিন্দনীয় এবং অমানবিক আচরণ বলে ব্যাখ্যা করেন। তিনি বলেন একজন রাষ্ট্রদূত হয়ে রেড কার্পেটের ওপর না হেঁটে শুয়ে থাকা মানুষের ওপর কীকরে হাঁটতে পারেন তিনি।এই ঘটনায় চীনের লজ্জা হওয়া উচিত।\nযদিও এই বিষয় নিয়ে চীন থেকে ব্যাখ্যা দেওয়া হয়েছে অন্যভাবে । চীনা বিদেশমন্ত্রক জানিয়েছে, চীনা রাষ্ট্রদূত ট্যাং সংজেন কিরিবাটির একটি ঐতিহ্যশালী অনুষ্ঠানে মাটিতে শুয়ে থাকা সারি সারি মানুষের উপর দিয়ে অবলীলায় হেঁটে চলেছেন সেদেশের রীতি মেনেই। ঠিক এই কারনে রাষ্ট্রদূত ট্যাং সংজেন কোন অপরাধ করেননি । এই বিষয়ে বিদেশমন্ত্রকের মুখপাত্র ঝাও লিঝিয়ান জানান, মানুষের উপর দিয়ে হেঁটে অনুষ্ঠানে যোগ দেওয়াই সেখানকার রীতি । এই রীতিতে অংশ নিতে হয় সেদেশের আগত অতিথিদের। সেই হিসেবেই ট্যাং অনুষ্ঠানে যোগ দিয়েছেন। কাউকে অসম্মান করার উদ্দেশ্য তাঁর ছিল না।\nট্যাং সংজেনকে ক্লিনচিট দেবার পাশাপাশি চীনের বিদেশ মন্ত্রক সমালোচকদের একহাত নিয়েছে । তারা জানিয়েছে, চীনকে ছোট করার জন্য উদ্দেশ্যপ্রণোদিত ভাবে নিন্দা করা হচ্ছে । চিনের ভাবমূর্তি কালিমালিপ্ত করার চেষ্টা চলছে। কিরিবাটির সঙ্গে চীনের সম্পর্ক নষ্ট করার জন্যই এই কাজ করা হচ্ছে।\nফেসবুকে এই ছবি পোস্ট করেন মাইকেল ফিল্ড নামের এক সাংবাদিক। মাইকেল ফিল্ড তাঁর পোস্টে এও দাবি করেন, যে ওই ব্যক্তি শিশুদের ওপর দিয়েও হেঁটেছিলেন।তবে কিরিবাটির পক্ষ থেকে এই ঘটনার পরিপ্রেক্ষিতে কোন ধরনের মন্তব্য বা বিবৃতি দেওয়া হয়নি ।\nChinaChina Ambassadorcurrent newsInternational news\nগুরু নিত্যানন্দ স্বামী দ্বীপ কিনে নিজেই গঠন করলেন নতুন দেশ, আস্ত রিজার্ভ ব্যাঙ্ক\nবাড়িতেই করা যাবে করোনা টেস্টঃ কলকাতা পৌরসভার নয়া উদ্যোগ


২৪ ঘণ্টার মধ্যে কোরবানির পশুর বর্জ্য অপসারণ : মেয়র আতিকুল – Dainik Amader Shomoy\n২৬ জানুয়ারি ২০২১ ০৬:০১\n২৪ ঘণ্টার মধ্যে কোরবানির পশুর বর্জ্য অপসারণ : মেয়র আতিকুল\n১ আগস্ট ২০২০ ১৮:২২ | আপডেট: ১ আগস্ট ২০২০ ২২:০২\nকোরবানির পশুর বর্জ্য অপসারণ উদ্ধোধন করছেন ডিএনসিসি মেয়র মো. আতিকুল ইসলাম\nকোরবানির পশুর বর্জ্য আগামী ২৪ ঘণ্টার মধ্যে অপসারণ করা হবে বলে জানিয়েছেন ঢাকা উত্তর সিটি করপোরেশনের (ডিএনসিসি) মেয়র মো. আতিকুল ইসলাম। আজ শনিবার দুপুর সোয়া দুইটায় ভাটারা সাইদ নগরে কোরবানির পশুর বর্জ্য অপসারণ উদ্বোধনকালে তিনি এ কথা বলেন।\nমেয়র আতিকুল বলেন, ‘নির্দিষ্ট জায়গায় অনেকে বর্জ্য রাখেন না। এই কোরবানি তিন দিনের জন্য। আজকে যে সকল পশু কোরবানি দেওয়া হবে, আমরা ২৪ ঘণ্টার মধ্যে তার বর্জ্য অবশ্যই অপসারণ করব। আবার কাল, পরশুও অনেকে কোরবানি দেবেন। সেটি কিন্তু আর ২৪ ঘণ্টা লাগবে না, তার আগেই অপসারণ করা হবে।’\nসাংবাদিকদের উদ্দেশে তিনি বলেন, ‘আপনারা বিভিন্ন এলাকার বর্জ্য ব্যবস্থাপনা পরিস্থিতি তুলে ধরুন, তাহলে আমাদের জন্য সুবিধা হবে। আমি নগরবাসীকে বিনয়ের সঙ্গে অনুরোধ করব- আপনারা যারা কোরবানি দিচ্ছেন, কোরবানির পশুর বর্জ্য নির্দিষ্ট ব্যাগে ঢুকিয়ে রেখে দিন, ডিএনসিসির পরিছন্নতা কর্মীগণ তা সংগ্রহ করবে। আমরা যদি সুনাগরিক হই, তাহলে শহরটা কিন্তু পরিষ্কার থাকে।’\nআতিকুল বলেন, ‘একদিকে করোনা, আরেকদিকে ডেঙ্গুর চ্যালেঞ্জ। আমরা ১১টি ওয়াটার বাউজারের মাধ্যমে ব্লিচিং পাউডার ও তরল জীবানুনাশক ছিটানো শুরু করব। আমরা একটি অ্যাপস তৈরি করে ডিএনসিসির ওয়েবসাইট ও ফেসবুক পেজে দিয়েছি। এটি ডাউনলোড করে ওপেন করে বর্জ্যের ছবি জমা দেওয়া হলে আমরা তাৎক্ষণিকভাবে জানতে পারবো কোথায় বর্জ্য রয়ে গেছে এবং সে অনুযায়ী ব্যবস্থা নেব। এছাড়া আমাদের কন্ট্রোল রুম ২৪ ঘণ্টা খোলা আছে।’\nডিএনসিসি মেয়র বলেন, ‘সিটি করপোরেশনের সকল কর্মকর্তা-কর্মচারীর ছুটি ইতিমধ্যে বাতিল করা হয়েছে। কাউন্সিলররাও মাঠে আছে। এই শহরে আমরা থাকি, আমাদের সন্তানরা থাকে, আমাদের আত্মীয় স্বজনরা থাকে, আমরা যেন এ শহরকে সুন্দর রাখি। নগরবাসীকে অনুরোধ করব- আপনারা আমাদেরকে সর্বাত্মক সহযোগিতা করুন।’\nবর্জ্য অপসারণ উদ্বোধনকালে অন্যদের মধ্যে ডিএনসিসির প্রধান নির্বাহী কর্মকর্তা মো. আবদুল হাই, সচিব রবীন্দ্রশ্রী বড়ুয়া, প্রধান বর্জ্য ব্যবস্থাপনা কর্মকর্তা কমডোর এম সাইদুর রহমান উপস্থিত ছিলেন।


স্বাস্থ্য খাতের বর্তমান অবস্থা দূর করাই বড় চ্যালেঞ্জ "নতুন মহাপরিচালক" - Daily Aporadh Barta\nYou Are Here: Home → 2020 → July → 25 → স্বাস্থ্য খাতের বর্তমান অবস্থা দূর করাই বড় চ্যালেঞ্জ “নতুন মহাপরিচালক”\nবার্তা বিশেষ প্রতিবেদনঃ সততার সহিত দায়িত্ব পালনের ব্রত নিয়ে নতুন মহা পরিচালক বললেন, স্বাস্থ্যে এখন যে অবস্থা এই মহামারির ক্ষেত্রে আমরা যে সমস্যাগুলোর মুখোমুখি, তা দূর করার চেষ্টা করব। সামনে এটিই এখন বড় চ্যালেঞ্জ।’\nনতুন ডিজি বলেন, ‘স্বাস্থ্যে এখন যে অবস্থা, এই মহামারির ক্ষেত্রে আমরা যে সমস্যাগুলো ফেস করছি তা দূর করার চেষ্টা করব। সামনে এখন এটিই বড় চ্যালেঞ্জ।’ একইসঙ্গে প্রধানমন্ত্রী যে দায়িত্ব দিয়েছেন সম্মান ও ইজ্জত নিয়ে তা শেষ করতে সবার কাছে দোয়া চানত তিনি। সেই সঙ্গে মহামারিতে সরকারের পাশে ইতিবাচকভাবে দাঁড়াতে সাংবাদিকদের প্রতিও আহ্বান জানান নতুন এই মহাপরিচালক।’\nঅধ্যাপক আবুল বাসার বলেন, ‘সরকারের সমালোচনা অবশ্যই করবেন, ভুলত্রুটি ধরিয়ে দেবেন। পাশাপাশি আমি বলবো, আমরা যদি কোনও ভালো কাজ করি তাহলে সেটাও তুলে ধরবেন।’ তিনি বলেন, ‘ব্যক্তিগতভাবে আমরা যদি সৎ না হই তাহলে কোনোভাবেই দুর্নীতি রোধ করা সম্ভব নয়। দুর্নীতির কথা যদি বলেন, আমি বলবো দুর্নীতির দায় আমাদের সবার। আমরা যদি শুধু সরকারের দিকে আঙুল তুলি সেটা হবে সবচেয়ে বড় বোকামি। আমরা সবাই এই দুর্নীতির অংশ।’\nগত ২৩ জুলাই স্বাস্থ্য অধিদপ্তরের নতুন মহাপরিচালক হিসেবে ডা. আবুল বাসার মোহাম্মদ খুরশীদ আলম নিয়োগ পান। এর আগে ডা. আবুল কালাম আজাদের পদত্যাগপত্র গ্রহণ করে জনপ্রশাসন মন্ত্রণালয়। একই দিন বিকেলে অধ্যাপক খুরশীদ আলমের নিয়োগ চূড়ান্ত করে প্রজ্ঞাপন জারি করে স্বাস্থ্য মন্ত্রণালয়।\nবাড়িতে বাবার মরদেহ রেখে এসএসসি পরীক্ষা দিল “তাহমিনা”\nআদাবর থানা এলাকা হতে দুই ছিনতাইকারীকে গ্রেফতার


শিক্ষাপ্রতিষ্ঠান খুলতে চাপ, ১৪ নভেম্বরের পর সীমিত পরিসরে ক্লাস শিক্ষাপ্রতিষ্ঠান খুলতে চাপ, ১৪ নভেম্বরের পর সীমিত পরিসরে ক্লাস – News Point Sylhet\nশিক্ষাপ্রতিষ্ঠান খুলতে চাপ, ১৪ নভেম্বরের পর সীমিত পরিসরে ক্লাস\nনিউজ পয়েন্ট ডেস্কঃ করোনাভাইরাস পরিস্থিতির মধ্যেই বেসরকারি বিশ্ববিদ্যালয়ে ফাইনাল সেমিস্টারের ব্যাবহারিক ক্লাস ও পরীক্ষার অনুমতি দিয়েছে বিশ্ববিদ্যালয় মঞ্জুরি কমিশন (ইউজিসি)। এছাড়া মাধ্যমিকে শিক্ষার্থীদের অ্যাসাইনমেন্ট করে স্কুলে নিয়ে আসতে বলা হয়েছে। এ অবস্থায় স্বাস্থ্যবিধি মেনে সব ধরনের শিক্ষাপ্রতিষ্ঠান পুরোপুরি খোলার পক্ষে দাবি জোরালো হচ্ছে। অবশ্য আগামী ১৪ নভেম্বরের পর শিক্ষাপ্রতিষ্ঠান সীমিত পরিসরে খুলতে সরকার চিন্তাভাবনা করছে বলে ইতোমধ্যে জানিয়েছেন সংশ্লিষ্টরা।\nজানা গেছে, অনেক দেশেই শিক্ষাপ্রতিষ্ঠান খুলে দেওয়া হলেও আবারও বন্ধ করতে বাধ্য হয়েছে। সার্বিক পরিস্থিতি বিবেচনায় বাংলাদেশেও শিক্ষাপ্রতিষ্ঠান খোলা নিয়ে দ্বিধায় আছে সরকার। শিক্ষামন্ত্রী ডা. দীপু মনি সম্প্রতি এক সংবাদ সম্মেলনে এ কথা বলেছেনও। তবে বেসরকারি শিক্ষক-কর্মকর্তা-কর্মচারীরা মানবেতন জীবনযাপন করায় শিক্ষাপ্রতিষ্ঠান খোলার দাবিও জোরালো হচ্ছে। বিশেষত ৫০ হাজার কিন্ডারগার্টেনের শিক্ষক-কর্মচারীরা এ দাবিবে সরব বেশি। তাদের বেতন-ভাতা বন্ধ রয়েছে দীর্ঘদিন।\nএ বিষয়ে কিন্ডারগার্টেন স্কুল অ্যান্ড কলেজ ঐক্য পরিষদের চেয়ারম্যান এম ইকবাল বাহার চৌধুরী বলেছেন, ‘দেশের সর্বত্র লোক সমাগম স্বাভাবিক। কওমি মাদরাসা খুলেছে, ইংলিশ মিডিয়ামেও পরীক্ষা হচ্ছে। তাহলে কিন্ডারগার্টেন স্কুল খুলতে বাধা কোথায়?’ কিন্ডারগার্টেন খোলার অনুমতি না দিলে বৃহত্তর কর্মসূচি ঘোষণা করারও হুশিয়ারি দিয়েছেন তিনি।\nআর ঢাকার গভর্নমেন্ট ল্যাবরেটরি হাই স্কুলের প্রধান শিক্ষক আবু সাঈদ ভূঁইয়া বলেন, ‘অভিভাবকদের সঙ্গে এ ব্যাপারে মতবিনিময় করেছি, তাঁদের অধিকাংশই শিক্ষাপ্রতিষ্ঠান খোলার পক্ষে। তবে শিক্ষার্থীদের তিন ভাগে স্কুলে আনা যেতে পারে। প্রয়োজনে তারা সপ্তাহে দু’দিন স্কুলে আসবে, অনলাইনেও ক্লাস চলবে। এতে শিক্ষার্থীদের মানসিক অস্থিরতা দূর হবে।’\nসূত্র জানায়, আগামী ১৪ নভেম্বরের পর্যায়ক্রমে শিক্ষাপ্রতিষ্ঠান খোলার চিন্তা করছে শিক্ষা মন্ত্রণালয়ের। সে ক্ষেত্রে শুরুতে বিশ্ববিদ্যালয় এবং এসএসসি ও এইচএসসি পরীক্ষার্থীদের জন্য স্কুল-কলেজ খুলে দেয়া হতে পারে। তবে বিশ্ববিদ্যালয়ের আবাসিক হলগুলোয় স্বাস্থ্যবিধি নিশ্চিত করা সম্ভব কিনা তা নিয়ে উদ্বেগ রয়েছে। অবশ্য বেসরকারি বিশ্ববিদ্যালয়ে আবাসিক না হওয়ায় স্বাস্থ্যবিধি মেনে ক্লাস নেওয়া সম্ভব বলে সংশ্লিষ্টরা মনে করছেন।\nএ বিষয়ে ময়মনসিংহের মাইজবাড়ী টেকনিক্যাল অ্যান্ড বিএম কলেজের অধ্যক্ষ আশফাক উদ্দিন আহমেদ বলেন, ‘দীর্ঘদিন শিক্ষাপ্রতিষ্ঠান বন্ধ থাকায় অনেক শিক্ষার্থী পড়াশোনা থেকে দূরে সরে যাচ্ছে। তারা নিয়মিতই বাড়ির বাইরে বের হচ্ছে। এখন শিক্ষাপ্রতিষ্ঠান খুলে দেওয়ার সময় এসেছে। স্বাস্থ্যবিধি মেনে শিক্ষার্থীদের কয়েক ভাগে আমরা ক্লাস নিতে পারব।’\nএর আগে গত ২৯ অক্টোবর শিক্ষামন্ত্রী ডা. দীপু মনি বলেন, ‘দুই সপ্তাহ পর চেষ্টা করে দেখব, সীমিত পরিসরে শিক্ষাপ্রতিষ্ঠান খোলা যায় কি না। সবই নির্ভর করছে করোনা পরিস্থিতির ওপর। আগামী বছর এসএসসি ও এইচএসসি পরীক্ষার্থীদের কথা বিবেচনা করে সীমিত পরিসরে শিক্ষাপ্রতিষ্ঠান খোলা যায় কিনা, চিন্তা-ভাবনা করে দেখছি।’


টাকা থাকলেই সাকিবের মতো অলরাউন্ডার কেনা যায় না : বিশপ | আমাদের সময়.কম – AmaderShomoy.com\nটাকা থাকলেই সাকিবের মতো অলরাউন্ডার কেনা যায় না : বিশপ\nপ্রকাশের সময় : June 26 2019 04:43 PM\nআপডেট সময় : June 26 2019 05:22 PM\nস্পোর্টস ডেস্ক : টাইগার অলরাউন্ডার সাকিব আল হাসানকে যে ক্রিকেট বিশ গুরুত্ব দিয়ে দেখে তা চলমান বিশ্বকাপ দেখলেই বুঝা যায়। এতদিন সাকিব বন্দনার পরিমাণ যতটা ছিল, বিশ্বকাপে এসে যেন তা কয়েকগুণ বেড়ে গেছে। বাড়বেই বা না কেন! সাকিব যে রীতিমত একাই বয়ে বেড়াচ্ছেন বাংলাদেশকে!\nসাকিবের মত অলরাউন্ডার একটি দলে কতটা কার্যকরী তা বোঝাতে দারুণ ব্যাখ্যা দিয়েছেন ক্যারিবীয় ক্রিকেট কিংবদন্তী ইয়ান বিশপ। ১৯৯২ সালে ইমরান খানের একক প্রচেষ্টায় বিশ্বকাপ জিতেছিল পাকিস্তান। এবারের বিশ্বকাপে সাকিবের পারফরম্যান্সকে বিরানব্বইর ইমরানের সাথেই তুলনা করছেন বিশপ।\nতিনি মনে করেন, ইমরান বা বিশপের মত তুখোড় অলরাউন্ডার পাওয়া মুখের বিষয় নয়। শুধু অর্থ খরচ করলেই যে এমন মূল্যবান পাওয়া সম্ভব নয়, ভাগ্যেরও প্রয়োজন আছে- সেটিও উল্লেখ করেছেন বিশপ।\nসাবেক ক্যারিবীয় ক্রিকেটার ও বর্তমান সময়ের জনপ্রিয় এই ধারাভাষ্যকার বলেন, ‘প্রত্যেক দলই ইমরান খান বা সাকিব আল হাসানের মত কাউকে চায়। কিন্তু তাদের মত অলরাউন্ডার তো গাছ থেকে পড়ে না!’\nটাকা থাকলেই সাকিবের মত খেলোয়াড় দলে পাওয়া সম্ভব নয় জানিয়ে বিশপের ভাষ্য, ‘টাকা থাকলেই আপনি সাকিবের মত ক্রিকেটারকে কিনতে পারবেন না। দোকানে গিয়ে একজন সাকিবকে ক্রয় করার জন্য পাবেন না।’\nদলে স্পেশালিষ্ট বোলার বা ব্যাটসম্যান থাকলেও অলরাউন্ডারদের আবেদন সবসময়ই বেশি। বিশপ বললেন, ‘প্রতিটি দলই স্পেশালিষ্টদের নিয়ে তৈরি করা হয়। কিন্তু সাকিবের মত একজন অলরাউন্ডারের জায়গা সবসময় অন্যরকম হয়েই থাকে।’


লাল শাক খেলে কী কী হতে পারে ! - ত্রিশাল প্রতিদিন\nOctober 7, 2018 স্বাস্থ্য\nলালশাক খান না এমন কোনও মানুষ খুঁজে পাওয়া প্রায় দুষ্কর ৷ অল্প কাসুন্দি দিয়ে গরমভাতে লালশাক, ব্যাপারটা দুপুরের খাবারকে যেন সঠিক শুরুওয়াত দেয় ৷ তবে চিকিৎসকরা বলছেন, এই লাল শাক, শুধুই যে স্বাদে দারুণ তা নয় ৷ বরং এর মধ্যে রয়েছে প্রচুর স্বাস্থ্য গুণও !\n২) শরীরে অতিরিক্ত ক্যালসিয়াম জমে গিয়ে যেসব অসুখ হয় তা প্রতিরোধ করে লাল শাক ।\n৩) লাল শাকে থাকা অ্যান্টি-অক্সিডেন্ট ক্যান্সার প্রতিরোধে সাহায্য করে।৪) রক্তে কোলেস্টেরলের মাত্রা কমায়, যা হৃদরোগের ঝুঁকি হ্রাস করে।\n৬) এটি মস্তিষ্ক ও হৃৎপিণ্ডকে শক্তিশালী করে এবং দন্ত ও অস্থি গঠনে অবদান রাখে। দাঁতের মাড়ি ফোলা প্রতিরোধ করে।\n৮) ক্যালরির পরিমাণ কম থাকায় ডায়াবেটিস রোগীদের জন্যও লাল শাক যথেষ্ট উপকারি। এ ছাড়াও এটি শরীরের ওজন হ্রাস করে।\nচাঁদকে ঘিরে এখনও অনেক রহস্য। পৃথিবীর এই উপগ্রহটি সম্পর্কে শোনা…


মাতৃভাষার বিকৃতি রোধে প্রয়োজন সচেতনতা | Amar Sangbad\nফেব্রুয়ারি ২০, ২০২১, ১৪:০০\nআপডেট: ফেব্রুয়ারি ২০, ২০২১, ১৪:০২\nমাতৃভাষার বিকৃতি রোধে প্রয়োজন সচেতনতা\nপ্রতিটি জাতির সবচেয়ে গুরুত্বপূর্ণ একটি সংস্কৃতি হলো তার নিজস্ব ভাষা বা মাতৃভাষা। সকল জাতিরই রয়েছে নিজস্ব ভাষা। পৃথিবীর ইতিহাসে কখনোই কেউ জোর করে কারো মাতৃভাষাকে স্তব্ধ করে দেয়ার অপপ্রয়াস চালায়নি, যেমনটা চালিয়েছিল তৎকালীন পাকিস্তানি শাসকগোষ্ঠী।\nতৎকালীন পূর্ব পাকিস্তান তথা আজকের বাংলাদেশের সকলের মাতৃভাষা বাংলা হওয়া সত্ত্বেও পাকিস্তানি শাসকগোষ্ঠী জোর করে বাংলার পরিবর্তে উর্দুকে চাপিয়ে দিতে চেয়েছিল। আর এটি করতে গিয়ে তারা হত্যা, নির্যাতনের মতো জঘন্য কাজগুলো করেছে।\n১৯৪৭ সালের ১লা সেপ্টেম্বর ঢাকা বিশ্ববিদ্যালয়ের অধ্যাপক আবুল কাশেমের নেতৃত্বে প্রতিষ্ঠিত হয় তমুদ্দিন মজলিস নামক সাংস্কৃতিক সংগঠন। এ সংগঠনটি ১৫ সেপ্টেম্বর একটি পুস্তিকা প্রকাশ করে যার নাম 'পাকিস্থানের রাষ্ট্র ভাষা বাংলা না উর্দু?'।\nএ পুস্তিকার সাথে জড়িত ছিলেন কাজী মোতাহার হোসেন ও আবুল মনসুর আহমেদ। অধ্যাপক আবুল কাশেম বাংলা ভাষাকে অফিস-আদালত ও ভাব বিনিময়ের ভাষা হিসেবে প্রতিষ্ঠা করার জন্য জোরালো দাবি তুলে ধরেন।\n১৯৪৮ সালের ২৩ ফেব্রুয়ারিতে পাকিস্তানের গণপরিষদে উর্দু ও ইংরেজিকে সরকারি রাষ্ট্রভাষা হিসেবে নির্ধারণ করা হয়। গণপরিষদে পূর্ব বাংলার প্রতিনিধি হিসেবে ধীরেন্দ্রনাথ দত্ত পাকিস্তানের সংখাগরিষ্ঠ মানুষের ভাষা হিসেবে উর্দু ও ইংরেজির পাশাপাশি বাংলাকে গণপরিষদের ভাষা হিসেবে গ্রহণ করার প্রস্তাব করেন। পাকিস্তান গণপরিষদ তা ঘৃণাভরে অগ্রাহ্য করে। ফলে পূর্ব বাংলায় শুরু হয় প্রতিবাদ ও বিক্ষোভ।\nএর পরম্পরায় ২৭ ফেব্রুয়ারি এক সভায় গঠিত হয় রাষ্ট্রভাষা সংগ্রাম পরিষদ। বাংলাকে রাষ্ট্রভাষা হিসেবে স্বীকৃতি দেওয়ার দাবিতে ১১ মার্চ বৃহস্পতিবার সারা দেশে হরতাল পালনের সিদ্ধান্ত হয়। ১৯৪৮ থেকে ১৯৫১ সাল পর্যন্ত ১১ মার্চ তারিখটি রাষ্ট্রভাষা দিবসরুপে পালিত হয়।\n১৯৪৮ সালের ২১ মার্চ রেসকোর্স ময়দানে এক নাগরিক সংবর্ধনায় মোহাম্মদ আলী জিন্নাহ ঘোষণা করেন, 'উর্দুই হবে পাকিস্তানের একমাত্র রাষ্ট্রভাষা'। এতে তাৎক্ষণিক প্রতিবাদে ফেটে পড়ে ছাত্র-জনতা।পুনরায় ২৪ মার্চ ঢাকা বিশ্ববিদ্যালয়ের কার্জন হলে অনুষ্ঠিত সমাবর্তনে মোহাম্মদ আলী জিন্নাহ 'Students role in Nation building' শিরোনামে ভাষণ প্রদানকালে বাংলাকে রাষ্ট্রভাষা করার দাবিকে নাকচ করে দেন।\nতিনি বলেন, 'পাকিস্তানের রাষ্ট্রভাষা হবে একটি এবং সেটি উর্দু। একমাত্র উর্দুই পাকিস্তানের মুসলিম পরিচয় তুলে ধরে। সাথে সাথে ছাত্ররা 'নো নো' বলে তীব্র প্রতিবাদ জানায়।\nজিন্নাহর বক্তব্যের প্রেক্ষিতে ভাষা আন্দোলন আরও গ্রহণযোগ্যতা লাভ করে। আন্দোলনের তীব্রতা পায় ১৯৫২ সালের ২৭ জানুয়ারি খাজা নাজিমুদ্দিনের বক্তব্যের প্রেক্ষিতে। তিনি জিন্নাহর কথারই পুনরাবৃত্তি করেন।\nএরপর তার বক্তব্যের প্রতিবাদে ৩১ জানুয়ারি ১৯৫২ সালে ঢাকা বিশ্ববিদ্যালয়ের লাইব্রেরি হলে মাওলানা ভাসানীর নেতৃত্বে সভা অনুষ্ঠিত হয়। ভাসানীর সভাপতিত্বে কাজী গোলাম মাহবুবকে আহবায়ক করে ৪০ সদস্যের 'সর্বদলীয় কেন্দ্রীয় রাষ্ট্রভাষা কর্মী পরিষদ' গঠিত হয়। এই পরিষদ ২১ ফেব্রুয়ারি হরতাল, সমাবেশ ও মিছিলের কর্মপরিকল্পনা গ্রহণ করে।\nএরপর তৎকালীন সরকার স্থানীয় প্রশাসনের মাধ্যমে ২১ ফেব্রুয়ারি থেকে ঢাকায় ১ মাসের জন্য সভা সমাবেশ নিষিদ্ধ করে ১৪৪ ধারা জারি করে। ঢাকা বিশ্ববিদ্যালয়ের ছাত্ররা বিভিন্ন হলে সভা করে ১৪৪ ধারা ভঙ্গের সিদ্ধান্ত নেয়। পরদিন অর্থাৎ ২১ ফেব্রুয়ারি বাংলাকে রাষ্ট্র ভাষা করার দাবিতে মিছিল বের করে ছাত্র-জনতা। পুলিশ মিছিলে গুলিবর্ষণ করে এবং এতে রফিক, শফিক সালাম বরকতসহ নাম না জানা আরও অনেকে শহীদ হন।\nপ্রকৃতপক্ষে ভাষা আন্দোলনই ছিল স্বাধীনতা আন্দোলনের সূচনা। রক্ত ঝরলো, শহীদ হলো, বাংলা মাতৃভাষা হলো। এরপর ১৯৭৪ সালের ২৩ শে মার্চ জাতিসংঘের সাধারণ পরিষদে সদস্য রাষ্ট্র হিসেবে বাংলাদেশের পক্ষে বঙ্গবন্ধু শেখ মুজিবুর রহমান বাংলায় ভাষণদান করার ফলে বিশ্ববাসী বাংলা ভাষার মহত্ত্ব জানতে পারে।\n১৯৯৯ সালের ১৭ নভেম্বর আন্তর্জাতিক মাতৃভাষা হিসেবে বাংলা ভাষাকে স্বীকৃতি বিশ্ব দরবারে এনে দিয়েছে বাংলা ভাষার বিশাল খ্যাতি। ২০০০ সাল থেকে ইউনেস্কোর সদস্য রাষ্ট্রগুলো দিনটিকে আন্তর্জাতিক মাতৃভাষা দিবস হিসেবে পালন করে। এটি নিঃসন্দেহে আমাদের জন্য গৌরব ও সন্মানের।\nএত সংগ্রাম ও আত্মাহুতির মাধ্যমে অর্জিত গৌরব ও সম্মান, আমরা কী পেরেছি এর মর্যাদা রক্ষা করতে?\nপ্রথম আলো পত্রিকায় প্রকাশিত হয় 'নদীর মতোই বাংলা ভাষার দূষণ' সংক্রান্ত একটি লেখা। আসলেই আজ বাংলা ভাষা যেন দূষিত হচ্ছে বিভিন্ন মাধ্যমে। রেডিওতে হরহামেশা চলছে বাংলার বিকৃতি। দেখা ও ব্যবস্থা নেওয়ার যেন কেউই নেই।\nভারতীয় টিভি চ্যানেলে হিন্দি দেখার মাধ্যমে আমাদের শিশু সন্তানরা যেন বাংলার পরিবর্তে হিন্দি চর্চাতেই মেতে আছে। বাংলাকে আমরা মাতৃভাষা বললেও বিশ্ববিদ্যালয়ে আমাদের পড়াশোনার মাধ্যম হয়েছে ইংরেজি। অফিস-আদালতের দাপ্তরিক ভাষা হিসেবে ইংরেজিকেই প্রাধান্য দেওয়া হয়। আমাদের শিক্ষার জন্য নেই বাংলা ভাষায় পর্যাপ্ত সহায়ক বই।\nবিজ্ঞানের শিক্ষার্থীরা বিজ্ঞান বোঝার জন্য বাংলায় কোনো সহায়ক বই পায়না বললেই চলে। আর যত্রতত্র বাংলা বানানের যে অবস্থা, তা দেখে বোঝারই উপায় নেই যে এ ভাষার পেছনে রয়েছে রক্তাক্ত ইতিহাস। সরকারি, আধা-সরকারি অনেক প্রতিষ্ঠানের নামের বানানেই রয়েছে অসংখ্য ভুল।কেউই কোনো কার্যকর পদক্ষেপ নিচ্ছেনা। সবাই যেন নিশ্চুপ।\nবাংলা ভাষায় পরিচর্যার জন্য 'বাংলা ভাষা ইন্সটিটিউট' প্রতিষ্ঠা হলেও নেই ভাষা বিষয়ক কোনো গবেষণা। বিশ্ববিদ্যালয়গুলোতে নেই বাংলা ভাষা সমৃদ্ধকরণ কোনো ইন্সটিটিউট। এমনকি অনেক সরকারি বিশ্ববিদ্যালয়ে বাংলা বিভাগও নেই।আর প্রাইভেট বিশ্ববিদ্যালয়ে তো বাংলা বিষয়ের নিশানই নেই। যে জাতি ভাষার জন্য এত সংগ্রাম করেছে, তাদের জন্য কি এসব অপরিহার্য বিষয় নয়?\nঅথচ সারা পৃথিবীতে প্রায় ৩০টি দেশের ১০০টি বিশ্ববিদ্যালয়ে চালু রয়েছে বাংলা বিভাগ। সেখানে বহু অবাঙালি বাংলা ভাষা শিক্ষা ও গবেষণার কাজ করছেন। বাংলা ভাষা, সাহিত্য, ইতিহাস ও সংস্কৃতি নিয়ে বহির্বিশ্বে ভারত ও বাংলাদেশের পর ব্রিটেন ও আমেরিকায় সবচেয়ে বেশি চর্চা হয়ে থাকে। এর বাইরে চীন, জাপান, মালয়েশিয়া, থাইল্যান্ড, সিঙ্গাপুর, জার্মানি, পোল্যান্ড, অস্ট্রেলিয়াসহ বিভিন্ন দেশে বাংলা ভাষার সংস্কৃতি চালু হলেও আমরাই রয়েছি পিছিয়ে।\nআমেরিকায় কমপক্ষে ১০টি বিশ্ববিদ্যালয় ও এশীয় গবেষণা কেন্দ্রে বাংলা ভাষার চর্চা হচ্ছে। অথচ আমরা কথায় কথায় ইংরেজি না বললে যেন তৃপ্তিই পাইনা। কথায় কথায় যে যত বেশি ইংরেজি বলতে পারে সেই যেন তত বেশি মানানসই।\nতাই এখনই সময় সচেতনতা তৈরি করার ও সচেতন হওয়ার। যে সচেতনতা আমাদেরকে শুদ্ধ বাংলা ভাষার চর্চা ও ব্যবহারে উদ্বুদ্ধ করবে। বাংলা বানান তদারকির জন্য রাষ্ট্রের পদক্ষেপ গ্রহণ করতে হবে। রেডিও টেলিভিশনে শুদ্ধ বাংলা চর্চার জন্য তাগাদা দিতে হবে। নইলে আমাদের যে বাংলা ভাষার সংগ্রাম ও গৌরবের ইতিহাস, তা অচিরেই ম্লান হয়ে যাবে।\nলেখক: সায়মা জাহান সরকার (শিক্ষার্থী, আইন বিভাগ, ঢাকা বিশ্ববিদ্যালয়)।


Question -2: মুসলমান নারী জাগরণের কবি -\nQuestion -4: রাজা রামহোমহন রচিত বাংলা ব্যাকরণের নাম কি?\na) মাগধীয় ব্যাকরণ\nb) গৌড়ীয় ব্যাকরণ\nRight Answer : গৌড়ীয় ব্যাকরণ\nQuestion -5: x/y এর সাথে কত যোগ করলে যোগফল 2y/x হবে?\nQuestion -7: The Olympic games were watched by ‒ billions of people all over the world.\nQuestion - 10 : ‘যা সহজে অতিক্রম করা যায় না’ ‒ এ বাক্যাংশের সংক্ষিপ্ত রূপ কী?\nপ্রাচীন পুণ্ড্রবর্ধন কোথায় অবস্থিত? নিম্নের কোনটি বৃহৎ স্কেল মানচিত্র? : : ১০০০,০০০ ১ : ২৫০০,০০০ প্রাপ্ত পদকের সংখ্যা অনুযায়ী ১৯৮৪ সালে সাফ গেমসে বাংলাদেশের অবস্থান ছিল - কোনটি বাক্যের বৈশিষ্ট্য নয়? সবচেয়ে ভালোটা হোক তোমার এই কামনা রইলো| আপনি কি নির্দিষ্ট কিছু খুঁজছেন? ‘সূর্য’ শব্দের সমার্থ শব্দ কোনটি ? নিচের কোন পর্যটক সোনারগাঁও এসেছিলেন? 'সরল' শব্দের বিপরীতার্থক নয় নিচের কোনটি? তীব্র বজ্রপাতের সময় শব্দের তীব্রতা কত?